
FORORD. 



Alt længe havde det været mit inderligste Ønske at foretage 
en længere Reise imod Syd, for at see den classiske Jord- 
bund langs Middelhavets Kyster. Opfyldelsen af dette Ønske 
blev mig omsider tiideel, og faa Dage efter Nytaar 1855 
forlod jeg Kjøbenhavn , for at begive mig lige til Rom, 
hvorhen en uimodstaaelig Længsel drev mig. Fem Maaneder, 
fulde af uafbrudt Nydelse, tilbragte jeg i Rom, Neapel og 
Florents, indtil jeg i Slutningen af Juni Maaned atter over- 
skred Alperne, forladende Italien over Genua og Turin. Den 
hede Aarstid tilbragtes i Paris , hvor netop dengang In- 
dustriudstillingen og Dronning Victorias Besøg samlede en 
utrolig Masse Fremmede, samt i Schweitz og det sydøstlige 
Frankrig. Den 23de September 1855 indskibede jeg mig 
atter til Neapel, for paany at tilbringe nogle faa Dage i 
dens henrivende Omegn i den bedste Aarstid. October Maaned 
tilbragtes paa Sicilien. Den 1ste November seilede jeg fra 
Messina, for at gjæste Athenen, hvorfra jeg efter et Ophold 
af 14 Dage gik til Constantinopel. I Begyndelsen af mit 
Ophold her var Veiret endnu ret godt, saa at jeg endog ei 
kunde modstaae Fristelsen til at benytte Leiligheden til at 
besøge Sebastopol; men efter min Tilbagekomst fra Krim 
' blev Veiret daglig uvenligere, saa at jeg med Glæde den 
20de December vendte Constantinopel Ryggen , for langs 
Kysten af Lille-Asien og Syrien at gaae til Alexandrien. Det 
var min Hensigt paa denne Kystseilads at forlade Dampskibet 
i JafiFa, for at besøge Jerusalem. Forskjellige Omstændig- 

heder bevægede mig imidlertid til paa Jaffas Rhed at opgive 
denne Beslutning, og at fortsætte Reisen lige til Ægypten. Herfra 
vendte jeg den 17de Februar 1856 atter tilbage til Jaffa, og 
foretog nu i Forening med to engelske Reisende, til hvilke 
jeg havde sluttet mig i Ægypten, en Reise over største Delen 
af det hellige Land. Den 19de Februar naaedes Jerusalem. 
Kun elleve Dage forbleve vi i den hellige Stad og dens Om- 
egn, og tiltraadte derefter den 1ste Marts Reisen imod Nord. 
Over Nablus, det gamle Sichem, Sebustieh, det gamle Sa- 
maria, og Esdraelons Sletten gik Veien først til Nazareth. 
Herfra droge vi over Kefr Kenna, almindelig antaget for det 
gamle Cana, hvor Christus gjorde sit første Mirakel ved at 
forvandle Vand til Viin, og Hattin, hvor Saladin 1187 til- 
intetgjorde den christne Magt i Palestina, til Tiberias, og 
bestege paa Tilbageveien Tabor, Forklarelsens Bjerg , fra 
hvis Top en viid Udsigt over det hellige Land aabner sig til 
alle Sider. Hjemkomne til Nazareth, vendte vi os derefter 
imod Vest, og forfulgte Kysten fra Carmels Bjerg til Sidon, 
hvor den paa engang frugtbare og storartede Kyst kappes 
med talrige Oldtidsminder om at holde den Reisendes Op- 
mærksomhed i en uafbrudt Spænding. Ved Foden af Carmel 
lod Propheten Elias, da Herrens Ild havde fortæret hans 
Brændoffer, Baals Propheter slagte ved Kisons Bæk, og tæt 
ved Acre, hvortil- Richard Løvehjertes og Napoleon Buona- 
partes Navne ere knyttede, løber Floden Belus, hvor Glasset 
•blev opfundet, til Havet. Over den tyriske Stige, Ras en-Na- 
kura, træder man ind i det gamle Phoenicien, hvor man kort 
efter passerer det hvide Forbjerg, Ras el-Abyad, hvis krid- 
hvide Kalkklipper i en Høide af flere hundrede Fod lodret 
hæve sig over Middelhavet, som med Raseri tordnende sprøi- 
ter det hvide Skum op ad Klippevæggene. Kun en smal Sti, 
hugget paa den yderste Rand af Klippen over Havet, danner 
Veien, hvorfra man skuer ned i de fraadende Bølger, medens 
Hesten kun med Vanskelighed finder Fodfæste paa Kalkklippen. 
Hvor Lidet der end er levnet af Tytus og Sidon, for ei at 
tale om de andre Ruiner af Ornithopolis, Sarepta og de 



navnløse Ruiner ved Um el-Amud, Søllernes Moder, betræder 
dog Ingen disse Steder uden at medtage et uudsletteligt Ind- 
tryk. Fra Sldon vendte vi os atter Imod Øst, for igjennefli 
det maleriske og for en stor Deel veldyrkede Land, som 
beboes af Bruserne, at naae Stederne for Jordans Udspring: 
Hasbelya, Tell el-Eadl og Banias. Paasken tilbragte vi i 
Damaskus, og overskrede derefter Antilibanon, for at staae 
Ansigt til Ansigt med Balbeks Tempelruiner, hvorfra vi over 
Leontes Dalen naaede Libanons Fod. Omsider naaede vi 
over dette navnkundige Bjerg den 29de Marts Beirut. Anden 
Dagen efter tog jeg Afsked med mine Venner og Reise- 
kammerater, og gik ombord, for over Alexandrien og Malta 
at vende tilbage til Rom. Efter et kort Ophold her besøgte 
jeg endnu den nordøstlige Deel af Italien , der var mig 
ubekjendt. Den 22de Juni vendte jeg efter en Fraværelse af 
næsten halvandet Aar tilbage til Kjøbenhavn. 

Paa denne Reise stræbte jeg, saagodt mine Evner for- 
maaede det, og den korte Tid tillod det, fornemmelig at 
gjøre mig bekjendt med de mange Levninger fra en svunden 
Tid, jeg overalt stødte paa. Mit Øiemed var selv at lære; 
at ville belære Andre, laae Qernt fra min Tanke. Kun til 
min egen Underretning førte jeg bestandig en nøiagtig Dag- 
bog. Efter min Hjemkomst modtog jeg imidlertid fra flere 
Sider Opfordring til at meddele Noget af» Udbyttet af min 
Reise i de Egne, som kun sjeldent besøges af Nordboer. 
Athenen og Constantinopel ere alt mere bekjendte, og om 
Ægypten indeholder navnlig den nyere engelske Litteratur 
saamange let tilgjængelige fortrinlige Skrifter, at Enhver der 
uden Vanskelighed kan finde noget langt Bedre, end jeg paa 
nogen Maade kunde give. Min Tanke faldt derfor naturligen 
paa Palestina. Massen af Reisebeskrivelser over dette Land 
er vel uendelig stor, men iblandt alle disse er mig dog ingen 
bekjendt, som efter den overordentlige Udvidelse, Kundskaben 
om det hellige Land har vundet ved de nyeste Undersøgelser, 
støttet paa egen Iagttagelse, giver en kort, anskuelig, tro- 
værdig og letfattelig Fremstilling af det hellige Land. 



VI 

Det være langt fra mig at antage, at jeg paa en fyldest- 
gjøreude Maade kunde løse denne Opgave. Dertil var mit 
Ophold i Palestina for kort, og mine medbragte Forkund- 
skaber altfor ringe, navnlig fattedes mig ganske Kundskab til 
det arabiske Sprog. Men da navnlig vor Litteratur med Und- 
tagelse af nogle Brudstykker af Professor A. Koppen end ikke 
indeholder noget Forsøg paa en saadan Reisebeskrivelse, og 
der, saavidt mig bekjendt, ikke i den nærmeste Fremtid er 
Udsigt til at nogen Kyndigere vil overtage dette Arbeide, be- 
sluttede jeg mig til at forsøge at give on saadan Fremstilling, 
idet jeg dog under Udarbeidelsen idetmindste foreløbig ind- 
skrænkede mig til Jerusalem og dets Omegn, og er det dette 
lille Skrift, jeg herved forelægger mine Landsmænd. 

Min Dagbog har selvfølgelig dannet Grundlaget for nær- 
værende Skrift, hvorfor man deri ogsaa kun vil finde de 
Steder omtalte, som jeg selv har besøgt. Paa Grund heraf 
har jeg forbigaaet med Taushed flere Steder af Interesse; 
t. Ex. Klosteret St. Johannes i Ørkenen ved Jerusalem. Under 
Udarbeidelsen har jeg imidlertid stadigen sammenholdt Dag- 
bogen med de bedste mig bekjendte Skrifter om Palestma, 
navnlig Robinsons Arbeider. >) Uagtet jeg efter dette Skrifts 
Øiemed har anseet det rigtigt at indskrænke Citaterne til 
det aldeles uundgaaelig Nødvendige, ville de tilføiede Ci- 
tater dog formeehtligen være tilstrækkelige til Veiledning for 
Enhver, der om et eller andet Punkt maatte ønske nærmere 
Oplysning. Kun har jeg paa de enkelte Steder, hvor jeg har 
været nødsaget til at citere paa anden Haand, altid anført 
min Hjemmel. 

Den vedføiede Plan over Jerusalem er nærmest udarbeidet 
efter den i Robinsons later Biblical researches indførte sketch 
map of Jerusalem, sammenholdt med Schultz's store Plan af 
Jerusalem og den ældre Plan af Robinson over den hellige 
Stad. Dog har jeg deri foretaget enkelte Berigtigelser, og er 



^) Robinsons første Værk om PalesUna er bleven benyttet i den tydske 
Udgave. Halle 1841—42. 3 Bind.' 



VII 

Planen i det Hele bearbeidet med Hensyn til nærværende 
Skrift. 

Endnu raaa jeg kun bemærke, at der ved de mange i 
nærværende Skrift anførte Størrelser er benyttet engelsk Maal, 
hvor ei det Modsatte er angivet eller klarligen fremgaaer af 
Texten , da alle disse Angivelser ere laante af fremmede 
Skrifter, som have benyttet dette Maal. Dette vil formeent- 
ligen ei heller forvirre Læseren, da Forskjellen mellem en- 
gelsk og dansk Maal ei er meget stor; 1 Fod dansk er nemlig 
Hig 1,0297 engelske Fod, altsaa 100 danske Fod omtrent liig 
103 engelske Fod. Den et enkelt Sted benyttede rhinske 
Fod (jfr. Note 1 pag. 60) er liig den danske. 

Af de indløbne Trykfeil forekomme mig følgende at være 
de væsentligste: Side 38 Linie 15 f. o. dem læs sig, Side 
128 Linie 8 f. o. Beduinleier læs Beduinleir, Side 130 Linie 
10 f. o. Munds læs Munks, Side 146 Linie 5 f. n. Øst læs 
Vest. Blandt de øvrige haaber jeg, at ingen vil have nogen 
forstyrrende Indflydelse paa Meningen. ' 

Maatte disse Blade hos En og Anden bidrage til at kaste 
et klarere Lys over den hellige Stad, er derved Hensigten 
med dette Skrift opnaaet. 

Kjøbenhavn den 27de September 1857. 

Th. E. Petersen. 

I. 

Første Afsnit. 



Fra Alexandrien éver Jaffa til Jernsalem. 

Ijfler endt Nilreise fra Cairo til deri første Cataract, og efter 
saaledes med egne Øine at have beundret Levningerne af det 
gamle Ægyptens Storhed, som endmere forbause ved Mod- 
sætningen til Landets nuværende* Elendighed, vendte jeg den 
29de Januar 1856 tilbage til Cairo. Det havde været min 
Hensigt, da jeg forlod Cairo, for at gaae op ad Nilen, ved 
min Tilbagekomst at tilbringe nogen Tid i denne, af alle 
Østens mig bekjendte Stæder, skjønneste og interessanteste 
By. Cairo blev anlagt 970 efter Christus og er saaledes 
ganske en arabisk Stad; alle Moskeer og andre offentlige 
Bygninger ere byggede af Araberne selv: her findes ingen 
gamle christne Kirker omskabte til Moskeer og tjenende til 
Forbillede for de øvrige som i Cdnstantinopel. I de senere 
Aar har vel Mehemed Ali og hans Efterfølgere søgt at euro- 
pæisere Staden, men Virkningerne heraf indskrænke sig væsent- 
ligst kun til Vicekongernes egne Paladser og Dannelsen af et 
større frankisk Qvarteer; selve Staden er desuagtet ganske 
orientalsk. Et rigt og eiendoromeligt Liv bølger igjennem 
Hovedgaderne og Bazarerne. Herlige Mindesmærker af ægte 
saracenisk Architectur fra dens Blomstringsperiode vise* sig 



overalt; selv den nyeste Tid har idetmindste eet herligt Mo- 
nument at opvise i Mehemed Alis Moskee indenfor Cairos 
Citadel, hvorfra Øiet i ikke irveget. lang Afstand dvæler paa de 
tusindaarige Pyramider. Over -Alt dette hvælver sig Ægyptens 
altid skyfri og klare Himmel, saa at Enhver let vil forstaae, 
at Cairo har en egen Tiltrækningskraft for den orientalske 
Reisende, som kun altfor ofte efter mange Anstrengelser 
naaer et tarveligt Udbytte, eller, om det ogsaa forundes ham 
at see meget Interessant, sjeldent kan nyde dette under be- 
hagelige Forhold og Omgivelser. Paa Nilen havde jeg imid- 
lertid gjort Bekjendtskab med to vakkre Reisende, som jeg 
efter deres Fødeland vil kalde England og Irland, og disse 
agtede netop fra Ægypten at besøge det hellige Land. Alt 
paa Reisen fra Constantinopel til Alexandrien havde det været 
min Hensigt at gaae i Land i Jaffa, for derfra at besøge Jeru- 
salem. Forskjellige Omstændigheder bevægede mig imidlertid 
til paa Jaffas Rhed at beslutte mig til at fortsætte Reisen til 
Ægypten. Nu da der tilbød sig Leilighed til i behageligt 
Selskab ei blot at see Jerusalem, men at foretage en større 
Reise igjennem det hellige Land, faldt det mig paa Hjertet, 
som om jeg vilde begaae en Synd ved ei at besøge det Land, 
som for enhver Christen dog af alle har den største Inter- 
esse. Mine Venner og jeg enedes snart om i Forening at 
foretage denne Reise. Dog tilstaaer jeg, at det var med en 
vis smertelig Følelse, at jeg den 6te Februar om Morgenen 
med Jernbanetoget forlod Cairo, for i Alexandrien at oppebie 
Dampskibet til Jaffa. Om Aftenen samme Dag naaede vi 
Alexandrien med vor fortræffelige Dragoman: Habib el Hadid, 
en maronitisk Christen fra Beirut, som under den Forvirring, 
der, som let forklarligt, hersker paa denne Jernbane i Pharao- 
nernes gamle Land, havde den største Møie med at passe 



paa alle vore forskjellige i Cairo indkjøbte Reqvisiter til den 
forestaaende Reise. I Alexandrien opsloge vi vor Bolig paa 
den store frankiske Plads i h6tel Oriental. Den franske 
Damper, som det var vor Hensigt at benytte til JaflFa, var 
ansat til at afgaae Løverdagen den 9de Februar, men storm- 
fuldt Veir forsinkede den saaledes, at den først indtraf Man- 
dag den Ilte, efterat have lidt saameget af Søen, at den ei 
var istand til atter at afgaae før den paafølgende Torsdag den 
14de. Vi besluttede under disse Omstændigheder at vente 
endnu en Dag til den 15de, for at afgaae med det østerrigske 
Lloydsdampskib. De otte Dage, jeg saaledes maatte vente i 
Alexandrien, tilbragte jeg med at supplere Forbefedelseme til 
den syriske Reise, samt med at føre Dagbogen h jour, der 
under mit sidste Ophold i Cairo var geraadet i nogen For- 
sømmelse, da jeg paa Grund af den mig saa knapt tilmaalte 
Tid ei lod noget Øieblik gaae tabt, som kuftde benyttes til at 
see alt det Interessante og Mærkelige, Cairo selv og Omegn 
frembyder. Tillige benyttede jeg denne Hvile til at skrive til 
alle Venner i Hjemmet, da jeg vidste, at Communicationen 
med disse fra Syrien vilde være meget vanskelig. Derhos 
forsømtes naturligviis ikke Leiligheden til, saa nøie det stod i 
min Magt, at besee Alt, hvad der er os levnet af det gamle 
Alexandrien; desværre langt mindre end man ønsker, men 
dog ingenlunde Ubetydeligt. Fredag den 15de Februar Morgen 
Kl. 8 gik vi da omsider ombord i Italia, og snart forsvandt 
Ægyptens flade og sandede Kyster; men dog selv det sidste 
Punkt af Ægyptens Kyst, vi øinede, har et Navn af en mægtig 
Klang: Abukir. Veiret var smukt og Søen rolig, saa at vi 
næste Dags Aften ankrede paa Jaffas Rhed Kl. 8; det var 
imidlertid for seent til at erholde den i Levanten saa uund- 
værlige pratica eller Qvarantainevæsnets Tilladelse til at gaae 

i Land, saa åt vi endnu tilbragte Natten ombord. I det klare 
Maanelys havde vi saaledes rummelig Tid til at betragte Jaffa, 
som, seet fra Søen, med sine Huse bedækker en næsten 
conisk Høi, og derfor omgivet af sine rige Frugthaver frem- 
byder et eiendommelig skjønt Prospect. 

Søndag den 17de Februar ved god Tid om Morgenen 
landede vi endelig ved Jalfa, og fik saaledes Fodfæste i det 
hellige Land. Landingen ved Jaffa er altid meget besværlig, 
og, naar Søen ei er temmelig rolig, endog aldeles umulig. 
Uagtet Jaffa er det sædvanlige Landingssted for Pilegrimme 
til Jerusalem, har Stedet dog kun en aldeles aaben Rhed. 
Klipperne udenfor Kysten naae lige op til Vandets Overflade, 
og levne kun smalle Aabninger for Baade til at passere ind 
og ud, saa at Jjandgangen ved en blot nogenlunde stærk 
Brænding er i høieste Grad farlig. Det hænder derfor meget 
ofte, at Dampskibene paa den syriske Kyst ei kunne sætte i 
Land i Jaffa, men nødsages til at bringe de Reisende, be- 
stemte til dette Sted, enten til Caifa eller Beirut, eller hvad 
der er endnu mindre behageligt for dem, hvem denne Lod 
rammer, til Alexandrien. De arabiske Søfolk her ere imid- 
lertid meget flinke; kun maa man være vant til, at de ifølge 
deres Natur gjøre saa megen Støi som muligt; i denne Hen- 
seende ere Araberne endog langt Neapolitanernes Mestre. 
Vor Landgang gik fortræffeligt; vi klattrede op ad Havne- 
muren lige udenfor Franciskanerklosteret, de Reisendes sæd- 
vanlige Herberge, fandt, at vi havde faaet Alt med os, og 
droge derefter ud af Stadens eneste Port. Vor Leir var 
snart opslaaet: et Telt for England og Irland, et for mig, 
og et for vor Dragoman, Kok og Tjener. Det havde været 
vor Hensigt endnu idag at tilbagelægge Veien til Ramle h, 
et Ridt paa omtrent tre Timer; men et amerikansk Selskab, 



som Dagen iforveien var ankommen til Jaffa, havde taget alle 
disponible Heste i Staden i Beslag, saa at vi maatte vente til 
disse næste Dag kom tilbage fra Jerusalem. Vi tilbragte der- 
for i Ro vor Dag i Jaffa, og en behagelig Dag var det. Be- 
vidstheden om endelig at være i det hellige Land, det herlige 
varme Veir, Teltlivets Nyhed og Stedets Skjønhed, hvor vor 
Leir var opslaaet, gjorde vor ufrivillige Ro i høi Grad be- 
hagelig og tiltrækkende. Ligefor os havde vi Jaffa, omgivet 
af sine Mure med deres Taarne og Tinder, Havet laae paa 
begge Sider ei langt fra os, i vor umiddelbare Nærhed vare 
vi omgivne af Jaffas Stolthed: Frugthaverne, som bugnede af 
de herligste Citroner og Oranger , de bedste i Orienten, 
medens Mandel- og Abrikostræerne stode i Blomster, — kun 
Figentræet var paa denne Aarstid endnu ganske nøgent — og 
bag disse tonede over Sarons Slette den blaa Rand af Judæas 
Bjerge, hvorigjennem Veien gaaer til Jerusalem. 

Jaffa er en ingenlunde ubetydelig Stad med omtrent 
5000 Indbyggere; den har nogen Handel, og er derhos Lan- 
dingsstedet for Pilegrimme til Jerusalem, hvis Antal endnu er 
temmelig stort; saaledes angiver Schultz i) det for 1843 til 
omtrent 5000 og for 1844 til omtrent 3000. Da jeg første 
Gang paa Reisen fra Constantinopel til Alexandrien ankrede 
paa Jaffas Rhed, medbragte vort Skib alene omtrent 100 Pile- 
grimme, meest Bulgarer og Valacher, samt nogle Armenianere 
og Grækere; en yderst broget Verden. Stadens Huse ere 
byggede af Steen med kuppelformige Tage, hvilket allerede 
bidrager til at give den et bedre Udseende end Størstedelen 
af de orientalske Stæder, jeg havde seet: Constantinopel, 
Skutari, selv Smyrna, ere byggede af Træ, og med Undtagelse 



^) Jerusalem, Eine Vorlesung. Berlin 1845. pag. 34. 

af Cairo, som indeslutter Alt, hvad det moderne Ægypten har 
at opvise af Glands, og det halvt frankiske Ålexandrien seer 
man i Ægypten næsten kun usle Landsbyer, opbyggede af 
Nilens Dynd. Paa Grund af Beliggenheden paa en Høi ere 
Stadens Gader, med Undtagelse af den, der løber langs med 
Havet, meget stelle. Byens Bazar, her, som i alle Orientens 
Stæder, Livet Sæde, er tæt ved Stadens eneste Port, udenfor 
hvilken Folket samles, vel ei som i Oldtiden for at høre Ret 
og Dom, men for at kjøbe og sælge Havernes herlige Frugter, 
navnlig Oranger og Citroner. Af disse sidste fandtes her 
ogsaa de saa forfriskende, men iøvrigt temmelig smagløse, 
søde Citroner i stor Mængde. I Jaffa paavises endnu det 
Sted ved Havet, hvor efter Traditionen Garveren Simons Huus 
stod; her opholdt Apostlen Peder sig, da han havde helbredet 
Tabitha, og paa Taget af dette Huus modtog Peder Herrens 
Befaling om ogsaa at tildele Hedningene den rene Troes Vel- 
signelse. (Apostlenes Gjerninger 9, 36 — 43 og 10). Senere 
foretoge vi en Vandring imellem Haverne, hvis Skjønhed end- 
mere hæves ved enkelte Pahner; ved et lidet Kaflfehuus noget 
fra Staden fandt vi nogle Christne forsamlede, som paa Søn- 
dagen forlystede sig ved at lytte til den eiendommelig mono- 
tone orientalske Musik ^). En herlig Sohiedgang sluttede vor 
første Dag i Palestina. 

Mandag den 18de Februar. Idag lykkedes det os at 
erholde Heste, for at kunne bryde op til Jerusalem, men da 
vi kun havde en kort Reise paa omtrent tre Timer for os, 
hastede vi ei saa meget med Opbrudet, saa at jeg endnu ved 
Jaffa fik Leilighed til at være Vidne til nogle eiendommelige 



*) En Beskrivelse af denne vil man finde i det classiske Værk af E. W. 
Lane: Manners and customs of the modem Egyptians. 18de Capitel: 
Music. 



orientalske Scener. Ei langt fra vor Leir ved Bredden af 
Havet laae den muhammedanske Begravelsesplads, hvor jeg 
tidligt om Morgenen fandt en Forsamling af Qvinder grædende 
og klagende ved en ny Grav. Noget senere blev jeg op- 
mærksom paa Musik i den modsatte Retning imellem Porten 
og Havet, og fandt snart ved at gaae derhen, at denne hid- 
rørte fra Trommer, Tamburiner og det eiendommelige Instru- 
ment som kaldes Darabukkeh, som ligner en stor Tud paa 
en Vandkande, naturligviis uden Huller. Det er i Alminde- 
lighed af brændt Leer, bedækket med et Stykke Skind ved 
den brede Ende, men aabent ved den modsatte, og bliver 
slaget med begge Hænder. Musiken lød for mine Øren som 
en uendelig Gjentagelse af den ei meget complicerede Melodi: 
dum, dum, dåhi o. s. fr. Denne Musik hørte til en Karavane, 
hvis Kameler netop bleve læssede. Drengene, som udførte 
Musikken, fulgtes af Mænd, som bare fire store grønne Faner 
med hvide arabiske Indskrifter. Desværre tillod Tiden os ei 
at oppebie Karavanens Opbrud, anført af denne Procession. 

Den almindelige Maade at reise paa i Syrien er til 
Hest. Veie i vor Forstand findes overhovedet ikke i Landet; 
Veien er i Reglen kun et Spor, opstaaet ved Dyrenes Fodtrin. 
Vi havde bestemt at reise med Telte, for at kunne blive, hvor 
vi vilde. Dette er den eneste practiske Reisemaade, naar 
man ønsker at see sig nogenlunde vel om i Landet. Men 
den forudsætter, at man maa have et temmelig stort Train. 
Vi havde sex Heste, hvoraf fire tjente som Rideheste, een for 
hver af mine Venner og mig samt Dragomanen, medens de 
to andre vare Bagageheste, fire Muulæsler og to Æsler, ligeledes 
til Bagagen. Denne maa nemlig paa Reiser i et næsten bar- 
barisk Land altid være meget betydelig; mine Venners og 
min Bagage var kun ringe, men ei blot de tre Telte med 

Senge, Borde, Stole og CaDtiDen maatte føres med, men 
ogsaa Levnetsmidler, selv Foder til Dyrene, da man ingen- 
lunde tør gjøre Regning paa at kunne finde dette overalt. 
Dette kræver tillige et betydeligt Tros af Mennesker, især da 
Orientalen sjeldent udleier et Dyr uden selv at følge med; 
saaledes havde vi foruden Dragomanen Habib, Kokken Soliman 
og Tjeneren Hassanin, de to sidste Ægyptere, tre Eiere af vore 
Dyr med os: Mustapha, Hadj Ibrahim, saaledes kaldet fordi 
han havde været i Mekka, og Ali. Mustapha og Ali havde 
desuden hver medtaget en Slægtning som Hjelper to halvvoxne 
Knøse, Åbdallah og [smain. Vi dannede saaledes en lille Kara- 
vane af 12 Dyr og 11 Mennesker. Contracten om Reisen sluttes 
imidlertid alene med Dragomanen, som for en vis Sum har 
at sørge for Alt; naar man, som vi, er saa heldig at have en 
paalidelig Dragoman, har man derfor Intet videre at gjøre 
med de øvrige Folk, end efter endt Reise at give dem en 
Gave: bakschisch, efter sit eget Skjønnende. Endnu en anden 
Ubeqvemmelighed ved at reise i Syrien bestaaer deri, at man 
altid maa gaae bevæbnet; ei fordi Usikkerheden og Faren for 
Anfald i og for sig er saa stor for en Frank; thi disse blive 
sjeldent overfaldne, — deels fordi de altid antages at være i 
Besiddelse af fortrinlige Vaaben, deels fordi deres beskedne 
Klædedragt mindre frister Araberne, og endelig fordi de euro- 
pæiske Consulers Anseelse nu er saa stor, at Overfaldet paa 
en Frank aldrig vilde blive uhævnet, om ei paa Gjernings- 
manden selv, saa paa hans Stamme eller Landsby. Men i et 
Land, hvor Alle gaae bevæbnede, og derhos, som bemærket, 
Franken altid formodes at være godt bevæbnet, er det dog 
ved en Reise i det Indre af Landet i høieste Grad tilraadeligt 
at føre Vaaben med sig. Der ere derhos enkelte Districter, 
hvor Sikkerheden ikke er meget stor; saaledes var, da vi 

reiste i Syrien, Egnen omkring Nablus i Oprør imod Regje- 
ringen. Mine Venner og jeg havde derfor hver forsynet os 
med en Revolver, som om Dagen altid var spændt om Livet, 
og om Natten laae under Hovedpuden. Kun i de større 
Stæder aflagde vi dem. Vi havde, efter hvad der var bleven 
os tilraadet, forsynet os med disse Vaaben, for altid at kunne 
vise, at vi baade vare beredte og istand til at forsvare os. 
Naar man kun vil see de mere besøgte Steder, vil der dog, 
selv om man ikke er Landets Sprog: det ai'abiske, mægtig. 
Intet være til Hinder for at kunne reise i Syrien paa en langt 
simplere Maade, kun med en Dragoman ; men man maa i saa 
Fald, da der kun paa ganske faa Steder ere egentlige Hoteller, 
næsten altid søge Optagelse i Rlosterne, og, hvor saadanne 
ikke findes, søge at opnaae Bolig i Byen, hvor man over- 
natter. Man vil derved være berøvet alt det Eiendommelige 
ved en Reise i Orienten, miste sin Frihed, ofte være tvungen 
til yderst forcerede Dagsreiser, for at naae et Sted, hvor man 
kan finde Nattely, og i Almindelighed, navnlig naar Skjæbnen 
fører den Reisende til et af de Indfødtes Huse, være udsat 
for at maatie dele sit Leie med en saadan Masse Utøi, at en 
Europæer neppe vil kunne finde megen Hvile. 

Da vi idag brød op fra Jaflfa, var vor Karavane dog ei 
fuldt saa talrig. Mustapha stødte først til os i Jerusalem, 
hvor vi erholdt Alt fuldstændig ordnet. Mine Venner fik ogsaa 
der frankiske Sadler, som ere aldeles uundværlige for den, 
der ei kan taale at ride i de noget ubeqverame tyrkiske 
Sadler, hvilket imidlertid aldrig har generet mig. 

Da Teltene vare tagne ned, og Dyrene belæssede, forlode 
vi vor Leirplads, og rede imellem tætte Cactushegn igjennem 
Frugthaverne, men snart befandt vi os paa den frie Slette: 
Sarons Slette, som strækker sig lige til Foden af Judæas 



10 

Bjerge, og som vi idag næsten passerede i dens fulde Brede. 
Saron fortjener den Dag i Dag sin gamle Roes (1ste Krø- 
nikernes Bog 27, 29; Salomos Høisang 2, 1; Esaias 35, 2) 
som en herlig frugtbar Slette, overstrøet med Blomster; selv 
paa denne Aarstid var den overalt fuld af Blomster, navnlig 
Anemoner, saa at den endog paa sine Steder havde et blom- 
sterfarvet Skjær. Den udgjør en Deel af den store Slette, som, 
begyndende ved det sydlige Affald af Carmel, omtrent 20 danske 
Miil i Længden og med en vexlende Brede af 2^ til 4 danske Miil 
strækker sig til Ørkenens Begyndelse Syd for Gaza. Naar jeg 
iøvrigt siger frugtbar, vil dette ikke sige mere, end at Jorden 
umiskjendelig tyder paa at være meget frugtbar; ingenlunde 
overalt sees Menneskets dyrkende Haand. Hvorledes Pløi- 
ningen gaaer for sig i dette Land, saae vi nær ved Jaffa; en 
nærliggende Landsbyes Indvaanere vare i Forening ude at 
pløie, og hver havde medbragt sine Dyr. Kameler, Oxer, 
Køer og Æsler saaes i en gemytlig Blanding alle spændte for 
Ploven — den eneste Gang, jeg har været Vidne til et saa 
forunderligt Syn. Pløieredskabet er meget simpelt, kun en 
større Green, tilspidset i den ene Ende, i Almindelighed be- 
slaaet med Jern, og paa denne Green fastslaaet to mindre 
Stykker Træ for Plovføreren til at holde og styre Ploven med. 
Det forstaaer sig af sig selv, at denne Pløining kun ligefrem 
kan bryde Jordskorpen, og snarere frembringer en Ridse end 
en egentlig dyb Fure i Jorden ; men dette er ogsaa tilstrække- 
ligt under Sydens varme Sol, hvor Alt groer villigt, naar der 
kun ei savnes Vand, Livets Kilde i Orienten. Men derpaa 
syntes Sletten, trods det ualmindelig ringe Regnfald i denne 
Vinter, ei at have stor Mangel, og Landmanden kunde endnu 
haabe paa Foraarsregnen. I Almindelighed begynder i Syrien 
Efteraarsregnens Periode i October Maaned, og varer til Aarets 

Slutning; derefter er Januar som oftest en smuk og klar 
Maaned; den derefter begyndende Foraarsregn varer i Reglen 
til Slutningen af April, hvorefter Himlen er klar og uden 
Regn til næste October. Dette er dog ikke altid ganske 
regelmæssigt saaledes hvert Aar; undertiden lader Efteraars- 
regnen længere vente paa sig, undertiden regner det endnu 
en Deel i Mai, og undertiden gaae Efter- og Foraarsregnens 
Perioder umærkeligt over i hinanden. Man maa imidlertid 
ingenlunde forestille sig, at det i Regnperioderne regner be- 
standigt; ofte falde flere klare og smukke Dage imellem Regn- 
dagene, og selv paa disse falder ofte kun et enkelt Regnskyl. 
Den bedste Aarstid for Reiser i Syrien er derfor April og 
Mai. Heden er endnu ikke trykkende, og Landet viser sig 
da, forfrisket af Regnen, i sin største Skjønhed. Vor Reise 
faldt derfor noget for tidligt. Dog kan man selv i de sæd- 
vanlige Regnperioder ofte være meget heldig; saaledes traf 
jeg i Ægypten flere Reisende, som i November Maaned havde 
havde havt næsten vedholdende godt Veir. Kun turde det 
være ubetinget at fraraade at reise i Syrien i Juli og August, 
hvor Heden i Dalene er næsten utaalelig, medens Landet har 
et næsten ganske afsvedet og forbrændt Udseende, og den 
Reisende derhos vil være meget udsat for de herskende Febre. 
Et andet ei mindre eiendommeligt Syn, end det nysomtalte, 
blev os ogsaa tildeel paa Veien idag. Da vi havde redet \ h 1^ 
Time fra JafiFa, bleve vi opmærksomme paa nogle bevæbnede 
Ryttere, som paa en mistænkelig Maade streifede frem og 
tilbage paa Veien. Efter Dragomanens Udsagn vare disse kur- 
diske Røvere, som fra en af de nærliggende Landsbyer, hvor 
de havde Tilhold, vare dragne ud efter Bytte paa Landeveien; 
han forsikkrede os derhos, at vi aldeles Intet havde at be- 
frygte af dem, da de aldrig angreb Franker. Dette viste sig 

ogsaa strax, da vi kort efter traf deres Anfører, som med fire Mand 
red langs Veien. Paa hans Spørgsmaal, om hvo vi vare, er- 
holdt han naturligviis til Svar: Englændere; thi at der el 
kunde være Spørgsmaal om at sige ham, at jeg var Dansk, 
er formeentligen indlysende. I Syrien kjender man i Alminde- 
lighed kun to frankiske Nationer: Englændere og Franskmænd, 
og naar det kommer høit: Amerikanere, Østerrigere og Preus- 
sere; thi disse Stater have Consuler næsten overalt. Tydske 
som saadanne ere fuldkommen ubekjendte. Vi passiarede 
med ham, saagodt vort tarvelige arabiske Ordforraad og Tegn 
tillode, hvorefter han var saa venskabelig at lade sine Folk 
opføre en fantasia o: Skinfægtning for os. Det var et smukt 
Syn at see disse vilde Skikkelser i deres brun- og hvidstribede 
Beduinkapper i fuld Gallop styrte frem imod hinanden svin- 
gende Landserne, fare tæt forbi hinanden, og derefter plud- 
selig standse, idet de stødte de lange Landser ned i Jorden. 
Landsen, deres Hovedvaaben, er et langt tykt, men dog bøie- 
ligt, Bambusrør, i den ene Ende forsynet med en Jernpig, og 
i den anden med det temmelig brede Spyd; under dette findes 
ofte anbragt en Busk Strudsfjedre. Vi takkede vor nye Ven 
for hans Artighed, og fortsatte vor Vei over Sletten. Efter 
3^ Times Ridt naaede vi Ramleh. 

For den, der nærmer sig Ramleh fra Jaffa, bliver Opmærksom- 
heden strax fængslet ved det saakaldte de 40 Martyrers Taarn, som 
i Ahnindelighed antages at være bygget af Tempelherrerne. Efter 
sin Architectur er dette Taarn, hvis Høide er omtrent 120 Fod, 
dog af umiskjendelig saracenisk Oprindelse. Dette stemmer 
ogsaa fuldkomment med de hos Robinson^) anførte historiske 
Data om dets Opbyggelse. Det er omgivet af Ruinerne af en stor 



) Palestina, lU. p. 249. 

flirkantet Bygning, som med sine Spidsbuer vender ind imod 
en stor aaben Plads, hvori under Jorden findes store Hvæl- 
vinger af massivt Bygningsarbeide. Taarnet er fiirkantet og 
bliver opadtil bestandig smallere, idet hver Afsats (Etage) er 
mindre end den lavere tilsvarende. Der findes derhos ind- 
murede i det flere arabiske Indskrifter, paa en af hvilke Ro- 
binson paa det anførte Sted angiver at have læst 710 efter 
Hedschra o: 1310 efter Christus. Det er bygget af veltilhugne 
Steen. Ligeudenfor den fornævnte fiirkantede Bygning ved 
Taarnet ligger en forfalden muhammedansk Kirkegaard, hvilket 
end yderligere bestyrkede mig i hvad der strax forekom mig 
det naturlige , at vi her saae Levningerne af en gammel 
Moskee, hvis Minaret var de 40 Martyrers Taam. Moskeer af 
denne Anordning: en Fiirkant med Buegange og en Fontaine 
i Midten, som her rigtignok er forsvunden, men til hvis For- 
syning de omtalte underjordiske Hvælvinger mueligen netop 
dannede de fornødne Reservoirs, ere nemlig meget almindelige 
i Orienten. Efter de af Robinson anførte historiske Data 
skulde Taarnet være bygget af den ægyptiske Sultan Nasir 
Muhammed Ibn Kalavun, som med flere Afbrydelser herskede 
fra 1293 til 1341, og i Cairo findes netop flere af de betyde- 
ligste Moskeer af denne Anordning; saaledes , for kun at 
nævne nogle faa af de mere bekjendte Moskeer: Tayloon, 
anlagt 879, og Moaiud, anlagt imellem 1412 og 1420. Den 
eneste Betænkelighed herimod, som strax paa Stedet faldt mig 
ind, var, at Taarnet er af langt bedre Construction og bedre 
bevaret end den det omgivende Bygning. Men dette synes 
dog ei at være af stor Vægt; en Bygning som Taarnet kræver 
i og for sig en omhyggeligere Construction, og der ere derhos 
i Tidens Løb gaaede saa mange Storme over dette Sted, at 
de let kunne have forvandlet Moskeen selv til Ruiner, medens 

Minaretet blev skaanet. Indvendig fører en smal Trappe op 
paa Spidsen af Taarnet, som jeg meget beklager el at have 
besteget, da alle Beretninger ere enige om at rose den deilige 
Udsigt fra Taarnet over Sletten, begrændset i Øst af Judæas 
Bjerge , i Vest af Middelhavet. Raraleh , i Almindelighed 
antaget for det gamle Arimathia^), Joseph af Arimathias 
Hjemstavn (Matthæus 27, 57; Johannes Ev. 19, 38; Lucas 
23, 50 — 51; Marcus 15, 43) ligger paa den store Caravanevei 
fra Ægypten til Damascus, og er en ret velbygget Stad med 
omtrent 3000 Indvaanere, hvoraf omtrent en Trediedeel ere 
Christne; der findes ogsaa her et stort Franciskanerkloster, 
stiftet af Hertug Philipp den Gode af Burgund. Efterat have 
beseet Taarnet med dets Omgivelser, rede vi igjennem Staden, 
og opsloge vor Leir paa en herlig Slette imellem den mu- 
hammedanske Kirkegaard og en forfalden Khan, med hvilket 
Navn man i Orienten betegner et Sted, bestemt til Optagelse 
for Reisende og deres Lastdyr. Foran os laae Ramleh, og i 
nogen Afstand fra vor Leir strakte sig de rige Olivenplantninger, 
som til alle Sider omgive Staden. 

Tirsdag den 19de Februar. Lidt efter Klokken 7 
Morgen vare vi atter i Sadlen, for at gaae den directe Vei til 
Jerusalem, hvilket Maal vi naturligen higede efter snarest 
muligt at naae. Havde vi været bedre underrettede., kunde vi 
imidlertid med Opoffrelse af nogle Timer fra Ramleh have 
taget en anden interessantere Vei, som noget mere imod 

• 

JNord fører over Ludd, det gamle Lydda eller Diospolis, Beit 
Ur el-Tahtu og Beit Ur el-Foka, del gamle nedre og øvre 
Bethhoron, og el-Jib, det gamle Gideon, til den hellige Stad. 



M Raumer Palestina, 3te Ausgabe p. 197—98. Jfr. dog hermed Robinson 
PalesUna III. p. 251—56 og Later fiiblical researches p. 141—42. 

Kameelveien fra Jerusalem til Ramleh følger i det Hele ogsaa 
denne Vei, kun at den igjenneni Vadi (o: Dal) Suleiman gaaer 
Syd for Bethhorons Høider. Veiret, som de to foregaaende 
Dage havde været saa smukt, var idag mørkt og Himlen 
bedækket. Vore Muiilæselsdrivere lode vi følge efter med 
Bagagen, og rede selv foran, for i god Tid at naae Jerusalem. 
Vi passerede snart den yderste Række af Høie imod Øst, og 
overskrede derefter en Green af Dalen Merj Ibn Ømeir, som 
noget mere mod Nord-Ost strækker sig langs Foden af Judæas 
Høider. Paa Affaldet af disse, Nord-Ost for Latrun, som 
strax skal omtales, ligger den arabiske Landsby Jalo, det 
gamle Ajalon, som saaledes betegner den herved liggende 
Deel af Merj Ibn Ømeir som den ved Josvas Ord navnkundige 
Ajalons Dal: Sol vær stille i Gibeon, og Maane i Ajalons Dal 
(Josva 10, 12). Judæas Bjerge kom nu nærmere, og ved 
Landsbyen Kubab traadte vi efter to Timers Ridt ind imellem 
de forreste Høider. Endnu en Time bragte os til Latrun, 
hvor de egentlige Kalkbjerge begynde. Denne Landsby ligger 
paa en Høi, umiddelbart Syd for Veien, og har endnu betydelige 
Levninger af fordums Befæstning. Af Traditionen betegnes 
Latrun som Bolig for den angerfulde Røver, der blev kors- 
fæstet med Christus: castrum sive castellum boni latronis, af 
hvilket sidste Ord det arabiske Navn derfor sandsynligvis kun 
er en Forvanskning. Her passerede vi to franske barmhjertige 
Søstre, som paa deres Æsler trøstigen droge op til Jerusalem. 
I kort Afstand fra Latrun paa den nordlige Side af Veien 
sees Landsbyen Amvas, det gamle Emmaus eller Nicopolis, 
som i den ældste Kirke tillige ansaaes for det samme Emmaus, 
hvor den opstandne Christus blev gjenkjendt af de to Disciple 
(Lucas 24, 13 — 35), en Mening, som Robinson i sit sidste 

Skrift M tiltræder, idet han antager, at der paa det anførte 
Sted hos Lucas efter nogle Haandskrifter burde læses 160 
istedetfor 60 Stadier. Veien til Jerusalem, som fra Jaffa til 
Latrun har været jevnt opadstigende, bliver herfra en af de 
sletteste og besværligste i det hellige Land. Fra LatrunJ som 
kun ligger 982' over Middelhavet, har man at stige op til 
Jerusalem i en Høide af 2610' over Havet 2). Næsten uafbrudt 
maae Hestene klattre op ad de slette Bjergstier, for, efter cd 
besværlig Nedstigning til de mellemliggende Dale, paany at 
begynde at stige. Det sletteste Stykke af Veien er dog de 
to første Timer fra Latrun til den lille Landsby Saris, igjennem 
Vadi Æli. Navnlig er Veien omtrent en Times Ridt fra Latrun 
ved Bab el-Vadi (o : Dalporten) forfærdelig. Vi maatte stige af 
Hestene, og lede dem efter os ned ad de glatte nøgne Kalk- 
steenskrænter, hvor de kun med Møie kunde finde Fodfæste. 
Ei langt herfra blev jeg ogsaa Vidne til det eneste Udbrud 
af muhammedansk Fanatisme imod os i Syrien, idet nemlig 
en arabisk Hyrde kastede Stene efter min Ven Irland og mig, 
idet han . tilraabte os Hadj o:. Pilegrim. I første Øieblik, til- 
staaer jeg, kogte mit Blod af Harme, men et kort Overlæg 
bragte mig snart til roligen at ride videre uden at ændse 
ham. Fra Saris sænker Veien sig ned til Kuriet el-Enab. 
Afstanden mellem disse to Punkter er omtrent een Times Ridt. 
Kuriet el-Enab, en anseelig og velbygget Landsby, liggende 
terasseformigt paa Affaldet af en Skraaning , frembyder et 
smukt Prospect. Umiddelbart foran Indgangen til Landsbyen 
ligger en af de bedst bevarede gothiske Kirker i Palestina fra 
Korsfarernes Tid, da Stedet blev anseet for Anathoth, Propheten 



') Later researches p. 147—50. 

^) Lynch Official report of the United States expediUon to explore the 
dead sea and the river Jordan p. 43 den vedføiede Tavle. 

Jeremias Fødested (Jeremias 1, 1; 29, 27). Kirken er tre- 
skibet, af ret smukke Forhold, men i en noget blandet Stiil; 
ikke lidet forundrede det mig i dens Indre endnu at finde 
Spor af gamle Fresker. Nu antages Stedet almindeligt for 
det gamle Kiriath-Jearim, hvorhen Herrens Ark fra Beth-Semes 
blev bragt af Israeliterne , efterat den frivilligen var bleven 
tilbagegivet af Philisterne, og hvorfra Kong David lod den føre 
til Jerusalem (Samuels Bøger I, 6, 21; 7, 1 — 2; II, 6; 1 
Krønikernes Bog 13 og 15). Fortsættende vor Vei heifra over 
de mellemliggende Høider, naaede vi efter 1^ Time Kulonieh, 
hvor Veien passerer Vadi Beit Hanina, som kommer fra Nord- 
Ost, og falder af imod Vest til Middelhavet. Der, hvor Veien 
stiger ned til Dalen, findes en fiirkantet Muurlevning af et 
antikt Præg, om hvilken Intet nærmere er mig bekjendt. 
Hvor Regnvandet finder sit Afløb i Dalbunden, fører en Bro 
over den. Seet herfra frembyder Dalen, indesluttet af Klipper 
med deres grønne Træer og Buske, et malerisk Skue, saa at 
det ei er forunderligt, at Traditionen her har villet søge Ste- 
det for Davids Kamp med Goliath (1 Samuel 17, 2flF.^ Dalen 
kaldes derfor almindeligt af Frankerne Terebinthdalen. Stedet 
for denne Kamp maa dog utvivlsomt søges omtrent tre danske Miil 
herfra imod Syd- Vest i Vadi es-Sumt ved Landsbyen Shuveikeh: 
det gamle Socho ^). Fra Vadi Beit Hanina stiger Veien ende- 
lig op ad det Høidedrag, som bærer selve den Hellige Stad, 
som dog først viser sig, naar man er tæt ved den. Fra 
Kulonieh er endnu 1^ Times Ridt til Jerusalem. Naar man 
fra denne Side nærmer sig den hellige Stad, omgivet af 
Kalksteenshøie , hvorfra den kun er skilt ved indskaarne dybe 
Dale, medens dens Indre er skjult af mægtige Mure, er 



-. * 



') Robinson PalesUna II p. 606—7, p. 363 Anm. 2. 

Billedet stenet og øde, især da Vegetationen paa denne Side 
kun træder yderst sparsomt frem. Den bedækkede og mørke 
Himmel bidrog end mere til at give det Hele et alvorsfuldt 
Præg. Dog blev jeg, hvad der forøvrigt neppe behøver at 
siges, vidunderlig greben ved at see Jerusalem; min første 
Tanke var Tak til Herren, som ogsaa havde forundt mig at 
betræde det hellige Sted, hvor Christus led og lærte, og for 
hvis Besiddelse Europas ædleste Blod i mere end eet Aar- 
hundrede blev udgydt. Hensunken i mine egne Tanker red 
jeg ind af Jaffa Porten og ned ad den derfra nedstigende saa- 
kaldte Davidsgade, hvorfra en Dreining til venstre snart førte 
mig til det Sted, hvor vi havde besluttet at opslaae vor Bolig 
i Jerusalem: mediterrean holel, som en Tydsker ved Navn 
Hauser har indrettet i en det græske Kloster tilhørende Byg- 
ning skraas overfor den hellige Gravs Kirke; bagtil vender 
Bygningen ud til Hiskias Dam. Jeg lod mig anvise til Værelse 
en gammel Celle, hvorfra jeg havde Udsigt til Oliebjerget, og 
gik, da vi vare ankomne til Jerusalem omtrent Klokken 3, og 
saaledes endnu havde et Par Timers Dag, strax med mine 
Venner ud, for at modtage et første Indtryk af Staden. Den 
hellige Gravs Kirke fandt vi lukket, og vendte derfor vore 
Fjed til Bazarerne og Hovedgaderne. Alt dette første Blik 
overbeviste mig om det Urigtige i den Forestilling, jeg havde 
medbragt om Jerusalem, som en i enhver Henseende elendig 
By. Efter en orientalsk Maalestok, som rigtignok er meget 
beskednere end en europæisk, forekom Staden mig endog en 
af de bedre. Hovedgaderne vare overall brolagte paa den i 
Orienten sædvanlige Maade: i Midten en bredere Vei for 
Lastdyr og den større Færdsel, tillige tjenende som Afløb for 
Regnvandet, og paa Siderne en smal Sti, for at kunne undgaae 
Lastdyrene. Bazarerne vare af ei ubetydelig Udstrækning, og 

Husene vare som i Jaffa alle byggede af Steen. Da vi vendte 
hjem til vort Hotel, som jeg i enhver Henseende maa give 
det Skudsmaal, at det præsterede Alt, hvad man med Billighed 
kan vente at finde i Jerusalem, forefandt vi ved Bordet Største- 
delen af det amerikanske Selskab, som ved at bryde op til 
Jerusalei% Dagen før vor Ankomst til Jaffa havde berøvet os 
Midlerne til strax derfra at kunne drage videre. Iblandt disse 
Amerikanere vare flere Bekjendte fra Ægypten, saa at vi fandt 
os i et over Forventning talrigt Selskab, henhørende til den 
civiliserede Verden. 

Mit Ophold i Jerusalem varede fra den 19de Februar til 
den Iste Marts, hvilken Tid jeg anvendte til efter bedste Evne. 
at gjøre mig bekjendt med Staden og dens Omegn. Dette 
skete imidlertid naturligen, som det faldt beqvemmest, og jeg 
kom derhos ofte tilbage til de samme Steder, saa at jeg, for 
at undgaae idelige Gjentagelser, og ei at forstyrre Sammen- 
hængen, skal tillade mig at fremsætte min Beretning om selve 
Jerusalem uden Hensyn til de enkelte Dage, jeg besøgte de 
forskjellige Steder. Efter først at have givet et almindeligt 
Overblik, skal jeg derfor samlet nærmere gjennemgaae, hvad 
i Staden selv og dens Omegn er af Interesse. I dette Tids- 
rum foretog jeg tillige den 23de Februar en Udflugt til 
Bethlehem og Salomos Damme, og Dagen efter en anden 
Udflugt til det døde Hav og Jordan, hvorfra jeg først vendte 
tilbage den 26de. Beretning om disse Udflugter maa jeg dog 
foretrække efter endt Eortælling om Jerusalem og lade følge 
i Dagbogsform. 

Andet Afsnit 



Jernsalem: almindeligt Overblik. 

„Hvorledes sidder Staden saa eenlig, som hairde meget Folk; 
den er som en Enke; den, som i^ar saa stor iblandt 
Hedningene, en Fyrstinde iblandt Landskaberne, er 
skatskyldig". 

(Jeremias, Besnrædelsers Bog 1, 1). 

Jerusalem er ikke nogen oprindelig israelitisk Stad; da 
Israeliterne under Josva trængte ind i det forjættede Land, 
tilhørte den Jebusiterne, en cananitisk Stamme. Først under 

• 

Kong David, som erobrede Zions Borg, kom Staden fuldstæn- 
digen i Israeliternes Besiddelse, og blev derefter Midtpunktet 
for Jødernes politiske og religieuse Liv. David gjorde den til 
Rigets Hovedstad, og bragte Herrens Ark herhid. Under hans 
Søn Salomo byggedes det prægtige Tempel, og Staden opnaaede 
sin høieste Glands som Residentsstad for denne pragtelskende 
Fyrste, der herskede over det mægtige Rige, hans Faders 
Vaaben havde skabt. Men ved hans Død 975 før Christus 
faldt Riget fra hinanden; de ti Stammer kaarede Jeroboam 
til Eonge, og kun Juda og Benjamin bleve hans Søn Rehoboam 
troe. Alt under denne Fyrste blev Jerusalem erobret og ud- 
plyndret af Sisak, Ægyptens Konge, som bortførte alle Skatte 
fra Herrens Huus. Denne Seir sees endnu forherliget paa 
Ydermuren af Bubastidernes Hal i det store Ammonstempel i 
Karnak, hvor Sisak er fremstillet i Kjæmpestørrelse , holdende 
sine bundne Fjender^). Joas, Israels Konge, erobrede derefter 
Jerusalem under Amazia, nedrev 400 Alen af Stadens Mure, 



') See nærmere herom Brugsch Reiseberichte aus Ægypten. Leipzig 18.55 
p. 142—44 med den vedføiede Tavle. 

og borttog ligeledes alt Sølv og Guld samt alle Redskaber i 
Herrens Huus. Under Hiskia blev Jerusalem atter beleiret af 
Sanherib, Assyrernes Konge, men frelst, da Herrens Engel i 
een Nat dræbte 185,000 Mand i Assyrernes Leir. Hans Søn 
Manasse blev ført fangen til Babylon, men da han ydmygede 
sig i sit Fangenskab, og vendte tilbage til Israels Gud, kom 
han atter i Besiddelse af Riget. 588 før Christus erobrede 
Babylons Konge Nebukadnezar Jerusalem, styrtede Templet i 
Gruus, ødelagde Staden, og bortførte Juda til Babylon. 536 
før Christus erholdt Jøderne imidlertid af Cyrus Tilladelse til 
at vende tilbage, og paany opbygge Jerusalem. I Kong Darius 
6te Regjeringsaar, 516 før Christus, indviedes det nye Tempel. 
Med det øvrige Perserrige faldt Staden i Alexanders Hænder, 
men forblev dog, uagtet de mangfoldige Storme, der overgik 
den under Ægypternes og Syrernes Kampe om Landet, Jødernes 
Hovedstad, hvilket den vedblev at være, selv eflerat Landet 
var kommet under Roms Høihed. Under Herodes, som præg- 

« 

tigere opbyggede det andet Tempel, og de efterfølgende Fyr- 
ster af hans Slægt oplevede Jerusalem endog en ny Glands. 
Men Strafifen for Jesu Christi Korsfæstelse Aar 33 udeblev ei 
længe; thi alt i Aaret 70 efter Christi Fødsel lagde Titus 
Jerusalem ganske øde efter en skrækkelig Beleiring, hvorom 
Josephus har overleveret os en omstændelig Beretning. Under 
Keiser Hadrian udbrød 133 efter Christus en frygtelig Opstand 
af Jøderne, anførte af Barcochab, hvilken endte med deres 
totale Tilintetgjørelse som politisk Nation. Under Terebintherne 
ved Hebron, hvor fordum Abrahams Telt stod, bleve fire Jøder 
solgte for een modius (Skjæppe) Byg^) og Keiser Hadrian forbød 
dem endog blot at nærme sig den hellige Stad. Selv Jerusalems 



) Raumer Palestina, 3te Ausgabe p. 360. 

Navn blev glemt for Aarhundreder. Paa Stedet, hvor det 
gamle Jerusalem havde staaet, lod Keiseren opføre en ny 
Stad: Aelia Capitolina, saaledes kaldet, deels efter Keiserens 
Navn Aelius, deels til Ære for Jupiter Capitolinus, hvis TempeV 
han Dpreiste paa Moria. Siden den Tid ere Jøderne adsplittede 
over hele Jorden uden Fædreland. Fra Constantins Tid, navnlig 
efter hans næsten flirsindstyveaarige Moder Helenas Pilegrims- 
reise til Jerusalem 326 efter Christus, koni Staden paany i 
Anseelse som et Valfartssted for de Christne, og blev af 
Keiserne smykket med Kirker og Klostre. Julianus Apostatas 
Forsøg paa at gjenreise Jødernes Tempel 363 efter Christus 
mislykkedes. Stadens Anseelse steg bestandigt under de 
græske Keisere, og den blev endog under Justinian 553 efter 
Christus Sædet for en Patriarch; men nye Storme udebleve 
ikke. 614 efter Christus erobrede Perserkongen Chosroes H 
med Storm Jerusalem, hærjede Staden, og bortslæbte Patriarken 
tilligemed Christi Kors. 628 blev Chosroes dræbt af sin Søn 
Siroes, og den græske Keiser Heraclius kom atter i Besiddelse 
af den hellige Stad , men kun for kort Tid. 637 erobredes 
den af den arabiske Prophets Tilhængere under Chalifen Omar. 
Desuagtet vedbleve under Chalifatets Blomstring i det Hele 
taget de Christnes Valfarter til Jerusalem uforstyrrede ; ja 
Harun er-Raschid (Aron den Retfærdige), som herskede fra 
786 til 809 efter Christus, indrømmede endog Keiser Carl den 
Store Overhøiheden over den hellige Grav. Med Chalifatets 
Forfald begyndte alvorligere Trængsler, saavel for de christne 
Kirker og Klostre i Palestina , som for Pilegrimmene fra 
Europa. Chalifen Moéz af ratimidemes Slægt erobrede 969 
Ægypten og Syrien, og en af hans Efterfølgere el-Hakem, 
Drusernes Prophet, som besteg Thronen 996, lod i Aaret 1010 
en voldsom Forfølgelse udgaae over de Christne. Dog endnu 

værre Tider forestode. 1077 plyndredes Jerusalem af seld- 
schukiske Tyrker under Atsiz, hvem hans Broder Melek Schak, 
den nu aldeles afmægtige Chalifs Emir el-Omara, havde ud- 
sendt for at erobre Syrien og Ægypten. Dette sidste mis- 
lykkedes vel, men Palestina forblev under Seldschukerne,Hhvis 
Grusomhed, Udsugeiser og Haan imod dé Christne endelig 
fremkaldte Korstogene. 1098 mistede Seldschukerne Jerusalem, 
som derved atter faldt under Fatimidernes Herredømme, paa 
hvis Vegne Emir Iftikhar ed-Dauleh herskede i Staden, da 
Korsfarerne, som alt forinden Stadens Erobring af Ægypterne 
havde været paa Veien, den 7de Juni 1099 viste sig for Sta- 
dens Mure. Den 15de Juli 1099 plantede endelig Gottfred af 
Bouillon atter Korsets Fane paa Jerusalems Mure, og Staden 
blev i de Christnes Besiddelse til den 3die October 1187, da 
Saladin, efter at have tilintetgjort de Christnes Magt i Palestina 
i Slaget ved Hattin samme Aar, indtog Jerusalem. 1229 erholdt 
vel Keiser Frederik H ifølge Traktat atter Stadens Besiddelse 
for de Christne, men alt 1239 blev den dem paany fratagen 
af David, Emir i Kerak. 1243 erholdt de Christne den sidste 
Gang tilbage ifølge Traktat, men kun for i det følgende Aar 1244 
at miste den for bestandigt ved Chovaresmiernes vilde Horder. 
1260 erholdt Ægypterne atter Herredømmet over Syrien, og 
dermed over den hellige Stad, hvilket, dog med flere Afbry- 
delser, forblev dem, indtil Sultan Selim 1517 bragte Mame- 
lukkernes Rige i Ægypten under tyrkisk Høihed. Siden den 
Tid har Tyrkernes Aag hvilet tungt over Stad og Land. Kun 
i det korte Tidsrum fra 1832 til 1840 herskede Mehemed Ali, 
Ægyptens Vicekonge, i Landet. Trods mange Undertrykkelser 
forbedredes Landets Tilstand under ham dog i Meget; navnlig 
herskede under hans Søn Ibrahim Paschas Styrelse den fuld- 
stændigste Tolerance mod de Christne, hvoraf mange Virk- 

ninger , uagtet Gjenoprettelsen af Tyrkernes Herredøtnnie, 
endnu ere tilbage* 

Denne i største Korthed affattede Udsigt over Jerusalems 
Skjebne i Tidernes Løb er formeentligen tilstrækkelig for at 
vise, hvilke Storme der ere gaaede over dette Sted. For- 
nemmelig i to Perioder har Staden stor Interesse for os: i 
dens første Glands under Salomo, og paa Christi Tid; men 
Davids og Salomos Stad blev, efter alt at have lidt mange 
Trængsler, ganske styrtet i Gruus af Nebukadnezar , og kort 
efter Christi Død fulgte Stadens Ødelæggelse af Titus. Denne 
skaanede vel tre af Stadens Taarne: Hippiens, Phasaelus og 
Mariamne, for til Efterverdenen at opbevare et Mindesmærke 
om Styrken af de Fæstningsværker, romersk Tapperhed havde 
betvunget, og den vestlige Stadsjnuur til den romerske Garnisons 
Beskyttelse ^), men lod neppe Steen tilbage paa Steen af selve 
Staden. Det er saaledes Hadrians nye Stad, som er kommen 
til os; men ogsaa den har maattet udstaae mange Trængsler, 
uden dog nogensinde ganske at være bleven tilintetgjort. 
Saadanne Omvæltninger kunne ikke være blevne uden Indflydelse 
paa Terrainet, og maatte selv for den meest omhyggelige 
videnskabelige Undersøgelse, gjøre det vanskeligt nu at kunne 
paavise det bestemte Sted for Fortidens Begivenheder. Men 
en saadan Undersøgelse har trods den Opmærksomhed, hvorfor 
Palestina fra de Christnes Side bestandig har været Gjenstand, 
og den uendelige Mængde af Reisebeskrivelser om dette 
Land, endnu ikke fuldstændig og udtømmende fundet Sted. 
Aarsagerne hertil ligge ikke Qernt. Allerede i det tredie 
Aarhundrede efter Christus begyndte Valfarterne til det hellige 
Land, og navnlig fra Midten af fjerde Aarhundrede bleve disse 



») Josephus B. J. Vn, 1, 1. 

meget talrige. Paa samme Tid blev Jerusalem og det hele 
Land opfyldt af Munke, Nonner og Eneboere; den hellige 
Hieronymus kom til Palestina 384, og levede som Munk i 
Klostret i Bethlehem til sin Død 420; i Midten af det Qerde 
Aarhundrede indførte Hilarion Eneboerlivet fra Ægypten i 
Palestina og Syrien. Man vilde tilbede overalt, hvor et i den 
hellige Skrift mærkeligt Sted nævnes, og Alt skulde derfor 
fi&eres; dette skete ofte uden nærmere Undersøgelse, dog ei 
saa meget i Begyndelsen som senere. Hvor usikker dog alt 
den ældste Tradition er,' skal jeg tillade mig at oplyse med 
et Exempel; saaledes betegnedes alt i det tredie Aarhundrede 
^ et Sted paa Spidsen af Oliebjerget som Stedet for Christi 
Himmelfart, medens Lucas 24, 50 — 51 udtrykkeligen siger: 
»Men han førte dem (o: Disciplene) hen ud indtil Bethanien, 
»og han opløftede sine Hænder og velsignede dem. Og det 
»skeete, der han velsignede dem, skiltes han fra dem og foer 
»op til Himlen«, jfr. Apostlenes Gjerninger 1, 12, hvor det 
siges, at Disciplene vendte om til Jerusalem fra Oliebjerget, 
men ei, at Christus herfra foer op til Himlen. De forargelige 
og voldsomme Stridigheder i den græske Kirke ere noksom 
bjekjendte, og det vare Geistlige af denne Kirke, for største 
Delen fra andre Provindser af det romerske Rige, som i 
Masse opfyldte Landet, og som dannede og udviklede Tra- 
ditionen. Derefter fulgte Saracenernes Herredømme, under 
hvis Tryk der kun kunde være Tale om at bevare Overleve- 
ringerne fra lykkeligere Tider. I disse bragtes imidlertid ny 
Forvirring ved de latinske Munke, som efter Korstogene be- 
folkede de latinske Klostre. Disse vare alle Udlændinge* uden 
Kundskab til Landets Sprog. I de senere Tider vare de 
næsten udelukkende Italienere og Spaniere, for hvis Munke det 
hellige Land endog blev betragtet som en Art Forviisningssted, 

saa ni langtfra de bedre kom hertil. Hos disse fandt Reisende 
og Pilegrimme fra Europa deres Ophold; disse vare deres 
Førere, og den af disse givne Meddelelse om de hellige 
Steder var den eneste, tilvisse meget urene, Kilde, hvorfra de 
Heisende, være sig Pilegrimme eller andre, øste deres Kund- 
skab. For kun at nævne eet Exempel paa den Forvirring, 
som herved bragtes ind i Traditionen, skal jeg her anføre, at 
endnu paa Korstogenes Tid Stedet for Stephani Stening vistes 
Nord for Jerusalem, nu Øst for Staden, tæt ved Porten af 
samme Navn. Det er derfor sikkerlig med god Grund, at 
Robinson^) opstiller den Sætning: »at al kirkelig Overlevering, 
»forsaavidt den behandler de gamle Steder i og omkring Jeru- 
»salem og overhovedet Palestina, kun forsaavidt har Værd, som 
»denbliverbestyrket ved Omstændigheder, som ere osbekjendte 
»>af den bellige Skrift eller andre Vidnesbyrd af Samtidige«. 
\ den nyere Tid have vel flere Reisende, uafhængige af Klostre 
og Munke, kundskabsrige Mænd, vel bekjendte med den hellige 
Skrift, og tillige istand til igjennem Landets Indvaanere at 
indhøste al den Oplysning, som af disse kan ventes, navnlig 
med Hensyn til Bestemmelsen af gamle Stednavne, som endnu 
findes i Landet, omhyggeligen undersøgt Palestina og navnlig 
Jerusalem, fremfor Alle : Amerikaneren Eduard Robinson, men 
selv disse have ei formaaet at undersøge Alt. Det tyrkiske 
Herredømme forhindrer de Christne endnu fra at besee mange 
Punkter af Interesse; saaledes er Adgangen dem formeent til 
Omars Moskec i Jerusalem, som netop staaer paa et af de 
mærkeligste Steder: Bjerget Moria, og til Patriarchernes Grave 
i Hebfon. Eflergravninger og deslige Foretagender af stor 
Vigtighed i videnskabeligt Øiemed kunne ei heller tænkes 



^) Palestina II p. 6 og Later researches p. 263. 

foretagne, saalæDge Tyrkerne herske. Naar saaledes, hvad 
Jerusalem specielt angaaer, den næsten totale Tilintetgjørelse 
af Mindesmærkerne fra den Tid, om hvilken vi netop ønske 
at erholde Oplysning, Terrainets Forandring og Umueligheden 
af i enhver Henseende nøie at undersøge Alt, tages i Betragt- 
ning, og det derhos erindres, at den i og for sig upaalidelige 
Tradition nu snart i 1500 Aar uforstyrret har kastet sit Næt 
over Alt, og derved forvirret meget, vil det ei forundre os, 
at endnu saameget er uklart. 

Jerusalem, af Araberne kaldet el Kuds o: den Hellige, 
ligger under 53^21' østlig Længde fra Ferro og 310 47"46'" 
nordlig Brede. Efter denne Beliggenhed vilde man formode 
et overordentligt varmt Klima, hvilket dog ikke er Tilfældet 
paa Grund af Stadens høie Beliggenhed: 2610* over Middel- 
havet næsten paa Vandskjellet mellem dette og det døde Hav. 
Det vil derfor ei forundre, at Middeltemperaturen kun anslaaes 
til 13i^R. M, hvilket omtrent svarer til det 9° nordligere lig- 
gende Neapels. Dog er Sommerens Hede meget trykkende, 
deels paa Grund af Stadens Beliggenhed mellem høiere Bjerge, 
deels paa Grund af Omegnens øde Characteer, saa at Skygge 
næsten intetsteds er at iBnde. De fleste mig bekjendte Familier 
i Jerusalem tilbragte derfor Sommeren under Telte paa Landet. 
Under vort Ophold i Jerusalem var Veiret ofte regnfuldt, og 
navnlig paa saadanne Dage var det følelig kofdt; dog har jeg 
ikke seet Sneefald , hvilket efter Sigende ingenlunde skal 
være ualmindeligt om Vinteren. Disse klimatiske Forhold 
gjøre ogsaa, at Høsten ved Jerusalem falder senere end i 
mange andre Dele af Landet. Først i Juni falder Høsten ved 
Jerusalem, paa hvilken Tid den alt er endt i Egnene ved 

Middelhavets Kyst, som i denne Henseende endog staae til- 
bage for el-Ghor o: Jordansdalen; ved Jericho falder Byg- 
Høsten endog i April og Hvede-Høsten i Begyndelsen af Mai 
Maaned. 

Selve det Høldedrag, som bærer den hellige Stad er imod 
Vest begrændset af Vadi Beit Hanina, som vi passerede ved 
Kulonieh ; denne sænker sig imod Vest til Middelhavet. Dalene 
i og omkring Jerusalem have deres Affald til det døde Hav. 
Af disse skjærer Josaphats Dal sig Nord- Vest for Jerusalem ind 
imellem det Høidedrag, hvorpaa selve Staden ligger, og Høien 
Scopus Nord for samme. Efter et sydøstligt Løb vender den 
sig ei langt Nord for Staden næsten ganske sydligt, i hvilken 
Retning den løber forbi Jerusalem, og adskiller Staden fra 
Oliebjerget. Ved det sydligste Affald af den Høide, hvorpaa 
Templet fordum stod, og hvor nu Omars Moskee bærer den 
over Korset triumpherende Halvmaane, optager denne Dal, 
som her ogsaa bærer Navnet Kedrons Dal, en anden Dal, som 
Vest for Jerusalem har skaaret sig ind i Høidedraget : Hinnoms 
Dal, som efter et først sydøstligt, derefter sydligt og fra Af- 
faldet af Jerusalems sydvestlige Høide atter sydøstligt Løb for- 
ener sig med Kedrons Dal. Denne fortsætter derefter i syd- 
østlig Retning under forskjellige Navne: Vadi er-Rahib o: 
Munkedalen, en-Nar o: Ilddalen, sit Løb forbi Klosteret Mar 
Saba, hvorom nærmere i det Følgende, ligetil det døde Hav. 
Jerusalem er saaledes imod Øst, Syd og Vest omgivet af 
dybe Dale, hvortil Affaldet paa flere Steder er temmeligt steilt; 
ved det sydøstlige Hjørne af Muren om Omars Moskee er det 
endog aldeles steilt og har en Høide af omtrent 130 Fod 
over Kedrons Dal ^ ). I selve Stadens Terrain findes atter to 



') Robinson Palesttna II p. 35. 



29 

Indsænkninger; den ene begynder ved Damaskus Porten, og 
gaaer derfra imod Syd ; den anden begynder ved JafiFa Porten, 
og følger først en østlig Retning nedad den alt omtalte saa- 
kaldte Davidsgade. Omtrent hvor denne Indsænkning møder 
den førstnævnte fra Damaskus Porten vender den sig imod Syd- 
Ost, og løber i denne Retning imellem tvende af Stadens 
Høie, indtil den mellem disse udmunder i Kedrons Dal. Den 
sidste Indsænkning er den gamle Dal Tyropoeon: Ostemager- 
dalen, som imod Nord og Øst begrændser Zion: Overstaden, 
Stadens sydvestlige Høi, og adskiller denne fra Akra: Under- 
staden, som i Syd er begrændset af Tyropoeon, og i Øst af 
Dalen fra Damaskus Porten. Den Høi, hvor Omars Moskee nu 
kneiser, er det gamle Moria, som fordum bar Salomos Tempel, 
og Høien Nord for Moskeens Mure Bezetha: Nystaden. Det 
sydlige Affald af Moria udenfor Murene er det gamle Ophel. 
Mærkeligt er, at Jerusalem trods sin høie Beliggenhed ikke 
nogetsteds fra sees i lang Afstand; men Grunden hertil er, 
at de omgivende Høider samtlige ere høiere. 

Jordbunden i og omkring Jerusalem er Landets alminde- 
lige Kalksteen, kun sparsomt bedækket med et tyndt Jordlag. 
Kalkstenen bar ogsaa afgivet Materialet for Stadens Mure og 
Bygninger, hvilke have en eiendommelig Form, idet den næsten 
totale Træmangel har nødsaget Indbyggerne til at bygge 
deres Huse med Kupler af Steen. Kun en eneste nogenlunde 
betydelig Samling Træer iBndes ved Jerusalem i en Olivenskov 
udenfor Damaskus Porten. Kommer dertil endnu Hensynet til 
Stadens høie Beliggenhed, og den store Mangel paa Kilder i 
Stadens Omegn, er det let at tænke sig, at Jerusalem for Be- 
skueren frembyder et goldt og øde Syn; dog er der stor 
Forskjel i saa Henseende paa de forskjellige Standpunkter. 
For den, der nærmer sig fra Jaffa, frembyder Staden nærmest 

kun 8ine døde Mure, men alt seet fra Bjerget Syd for Jeru- 
salem: det onde Raads Bjerg, er Landskabet ei saa uvenligt, 
da de grønne ilaver paa Affaldet af Zion og Moria og Konge- 
haverne i Sammenstødspunktet for de tre Dele vederqvæge 
Øiet. Fra Oliebjerget sees Staden i sin hele Udstrækning 
skraane henimod Kedrons Dal — iMoria er nemlig c: 100 
Fod lavere end Zion — med sine Minareter og Kupler, men 
med Undtagelse al Trægaarden ved Omars Moskee er Billedet 
dog øde og stenet. Kun imod Nord seet fra lløien Scopus 
over den omtalte Olivenskov er Billedet harmonisk skjønt. 

Ligesom Jerusalem i det Hele i mange Henseender er 
saa eiendommelig , at jeg ei veed noget andet Sted, som blot 
ved Sammenligning kunde fremkalde Billedet af den hellige 
Stad, maa jeg her anføre en Særegenhed, som ved første 
Øiekast synes en Modsigelse, men dog indeholder Sandhed. 
Staden selv er altid tilstrækkelig forsynet med Vand, medens 
Omegnen i høi Grad lider af Vandmangel. Og dog findes i 
Staden selv ikkun een stor offentlig Vaudbeholdning : Hiskias 
Dam, som endog, efter Sigende, i et tørt Aar om Sommeren 
ganske udtørres. Men hvert Huus i Jerusalem har et saa 
betydelig Antal Cisterner, at det i disse opsamlede Forraad i 
Almindelighed vil være langtfra opbrugt før Indtrædelsen af 
næste Regnperiode. Saaledes anfører Robinson ^ ), at der i 
det Huus, hvor han boede under sit første Ophold i Jerusalem 
18J58, det nuværende preussiske Consulat, findes fire Cisterner 
af ingenlunde ubetydelige Dimensioner. Dette har udentvivl 
været ganske saaledes i Oldtiden, som nu, og forklarer os 
hvorfor vi i Stadens Historie aldrig finde omtalt, at de Be- 
leirede lede af Tørst paa samme Tid som Hungeren rasede 

iblandt dem, medens det derimod ofte omtales, at Beleirerne 
vansmægtede af Mangel paa Vand. 

Jerusalem er heelt omgiven af Mure, som ere bedre ved- 
ligeholdte, end saadant pleier at være Tilfældet i Orienten. 
Deres Høide varierer efter Ujevnbederne i Terrainet fra nogle 
og tyve til c: 80 Fod. De ere opførte af regelmæssigt til- 
hugne Quadersteen, forbundne med Kalk; med deres mange 
Taarne og Tinder frembyde de derfor unegteligen, nåvnligen 
ved Jaffa Porten, tæt ved hvilken Davids Castel hæver sig, et 
imponerende Syn. De nuværende Mure ere opbyggede af 
Sultan Soliman 1542 efter Christus, som en Indskrift over 
Jaffa Porten siger os; men ved deres Opbyggelse ere uden 
Tvivl gamle Materialier tildeels blevne benyttede. Denne 
deres ældre Oprindelse sees endnu paa mange Steder; hvor 
vi saaledes i Fundamenterne finde Stene med indhugne Rande, 
dog uden at Overfladen indenfor disse er glattet, tør vi rime- 
ligviis henføre disse Partier til den herodianske eller romerske 
Periode; og hvor man finder colossale Stene med indhugne 
Rande og indenfor disse Overfladen arbeidet jevn, har man 
troet at kunne hjemle disse Stene en jødisk Oprindelse ^ ). 
Stene af denne sidste Art findes endnu i stor Mængde i Muren 
omkring Omars Moskee. Disse sidste tilligemed et af Taarnene 
i Davids Castel, som rimeligviis ogsaa har en høi Ælde, ville 
derfor blive Gjenstand for Omtale paa sit Sted i det Følgende. 
Hvor saaledes ved Opførelsen af Murene de gamle Funda- 
menter ere benyttede, ere disse supplerede ved Paabygning til 
Murenes nuværende Høide. Uagtet Jerusalems Mure, navnlig 
under Korstogene, gjentagne Gange ere blevne ødelagte og 
opbyggede paany, have de dog ligesom selve Staden i det 

Hele bevaret det samme Omfang, som de af Keiser Hadrian 
ved Stadens Gjenopbyggelse opførte. Murene ere omtrent 
14000 Fod i Omkreds. Med passende Mellemrum føre ind- 
vendig fra Trapper op til en Gang indenfor Brystværnet, paa 
hvilken man ganske kan gaae rundt om Staden. Foruden ved 
sine Mure, er Staden endnu paa den nordøstlige Side beskyttet 
ved en i Klippen udhugget Grav, som begynder ved Murens 
nordøstlige Hjørne, og derfra langs denne drager sig henimod 
Damaskus Porten. 

Af Stadens Porte staae i Almindelighed ikkun flre aabne, 
een mod hvert af de fire Verdenshjørner. Imod Vest ligger 
Jaffa, Bethlehems eller Pilegrims Porten: Bab el-Chulil o : Hebrons 
Porten hos Araberne; dens Navne angive alt hvorhen dén 
fører. Den nordlige Port er Damaskus Porten, af Araberne 
kaldet Bab el-Amud o: Søile Porten, efter de ziirlige saraceniske 
Søiler, som pryde dens indvendige Side, og tilligemed hele 
Portens Indre ere et smukt Værk af arabisk Architectur. 
Denne er den smukkeste af Jerusalems Porte. St. Stephans 
Porten fører imod Øst; af Araberne kaldes denne Bab es-Su- 
bat o: Stammernes Port, fordi derfra Veien fører til Ørkenen, 
og af de indfødte Christne Bab Sitti Marjam o: Jomfru Marias 
Port, efter en nærliggende Dam; over denne Port Gndes ud- 
hugget fire Løver, formeentligen fra Korstogenes Tid. Imod 
Syd findes Zions Porten, som kun fører til den Deel af Zion, 
som ligger udenfor Murene; af Araberne kaldes denne Port 
Bab el-Nebi-Daud , fordi den fører til den saakaldte Davids 
Grav paa Zion. Foruden disse maae dog endnu mærkes tre 
andre Porte, nemlig: den saakaldte Herodes Port i den nord- 
lige Muur mellem Damaskus Porten og Stadsmurens nordøst- 
lige Hjørne , af Araberne kaldet Bab el-Zahari o : den blomsterrige 
Port; den gyldne Port, hos Araberne Bab el-Daharijeh o: den 

evige PoFt, i den østlige Muur omkriDg Omars Moskee, og 
Bab el-Mugharibeh o : de vestlige Afrikaners Port, af Frankerne 
kaldet: Møgporten, i Dalen Tyropoeon, hvor denne forlader 
Staden mellem Zion og Moria. Dens arabiske Navn hidrører 
derfra, at det tilstødende Qvarteer forhen var beboet af en 
Colonie fra det vestlige Afrika. Den sidstnævnte Port er i 
Almindelighed tillukket, men findes dog stundom aaben, medens 
de to andre ére tilmurede. Ved at omtale Portene kan jeg ikke 
undlade at nævne en for Jerusalem egen Skik, som ingen- 
lunde er beregnet paa Reisendes Beqvemmelighed; hver Fredag 
lukkes nemlig alle Stadens Porte i Middagsstunden omtrent en 
Time, medens Muhammedanerne ere forsamlede til Bøn. Saa- 
ledes passerede det ogsaa mine Venner og mig, at vi en 
Fredag aldeles uventet fandt os indelukkede i Staden. 

Jerusalem er, som alle Stæder i Orienten, deelt i for- 
skjellige Quarterer efter de der boende Nationer eller Religions- 
bekjendere, dog uden at disse saaledes som almindeligt i andre 
orientalske Stæder, som t. Ex. i Constantinopel eller Cairo, 
ere afsondrede fra hinanden ved Porte, der lukkes nogen Tid 
efter Solens Nedgang. Heller ikke er Afsondringen her holdt 
saa strengt som andetsteds; saaledes er t. Ex. det preussiske 
Consulat beliggende i det muhammedanske Quarteer. Akra 
svarer omtrent til de Christnes Quarteer: hareth el -Nussarah 
(Nazaræer kaldes nemlig de Christne af Muhammedanerne). 
Paa Zions høiere liggende vestlige Deel findes det armenianske 
Quarteer: hareth el-Arman; uagtet Armenianerne nemlig ogsaa 
ere Christne, betragtes deres Quarteer dog altid som et sær- 
ligt; Jødernes Quarteer: hareth el-Jahud ligger paa Zions øst- 
lige Affald. Den øvrige Stad udgjør det muhammedanske 
Quarteer: hareth el-Muslimin; den Deel heraf, som ligger nær- 
mest ved Bab el-Mugharibeh, kaldes ofte de vestlige Afri^ 

3 



34 

kaneres Quarteer. I det christne Quarteer findes den hellige 
Gravs Kirke samt det latinske og græske Hovedkloster. Af 
det muhammedanske Quarteer indtages en betydelig Deel af 
Omars Moskee: Kubbet es-Sachrah med de dertil harende 
Bygninger, hvilket Afsnit i det Hele kaldes Haram es-Scherif. 
Dette er til alle fire Sider omgivet af en Muur, som imod Øst 
og tildeels imod Syd ogsaa danner Stadsmuren, medens Harams- 
muren imod Nord og Vest for største Delen er utilgjængelig 
paa Grund af tilstødende Bygninger. 

Befolkningens Antal angives høist forskjelligt fra 11,500 
til 20,000 Mennesker, hvilket ingenlunde kan forundre, da i 
Orienten en egentlig Folketælling aldrig foretages; jeg skal 
derfor her anføre Angivelsen hos den forhenværende preus- 
siske Consul Schultz M , da jeg antager, at han efter et tre- 
aarigt Ophold i Jerusalem som Consul, da han offentliggjorde 
denne Angivelse, har havt en ganske særlig Leilighed til i 
denne Henseende at indsamle nøiagtige Oplysninger. Efter 
Schultz*s Opgivelse er Befolkningens Totalsum ikke fuldt 17000 
Mennesker, og fordeelt saaledes: 

I. Muhammedanere 5000. 

II. Christne : 

a) Grækere 2000 

b| Romersk-katholske 900 

C) Armenianere 350 

d) Kopter 100 

e) Syrer 20 

f) Abyssinier 20 

3390 . . . 3390. 

III. Jøder: 

a) Tyrkiske Undersaatter (Sephardim, 

Spaniere) 6000 

b) Fremmede (Aschkenazim) Polske, 

Russiske, Tydske, osv. . . 1100 

c) Karaiter 20 



7120. . . 7120 



Summa: 15510. 

Hertil lægger han endnu Protestanternes Antal 60 til 70 
Personer, der alle ere Europæere, og mest staae i Forbin- 
delse med Consulateme eller de kirkelige Stiftelser; 15 til 20 
Personer, der henhøre til de katholske Consulater, og den 
tyrkiske Garnison paa 800 til 1000 Maud, hvorved saaledes 
Befolkningens Antal knap naaer 17000. Et forbausende Beviis 
paa Jødernes uovervindelige Hengivenhed for den hellige Stad 
sees atter her, idet Jøderne ere den talrigste Klasse af Sta- 
dens Befolkning. De spanske Jøder ere tyrkiske Undersaatter, 
og bære den sædvanlige orientalske Dragt. De fremmede 
Jøder seer man derimod ofte saavel i Jerusalem, som andet- 
steds i det hellige Land, vanke omkring i et sandt Carricatur 
af europæisk Dragt; de tale som oftest noget fordærvet Tydsk; 
disse Mennesker gjorde et næsten uhyggeligt Indtryk paa mig. 
Jødernes hele Antal i Palestina angiver Schultz til 8445; udenfor 
Jerusalem findes de næsten kun i Hebron, Tiberias og Saphed. 
Nogle af dem komme først til Palestina som Oldinge, for at 
kunne gaae til Hvile ved deres Fædres Grave. Størstedelen 
af de fremmede Jøder i Jerusalem leve kun af Gaver fra deres 
rige Troesforvandte i Europa, uden at drive noget egentligt 
Erhverv. 

Som denne Oversigt viser, frembyder Jerusalems Be- 
folkning et yderst broget Billede; men endnu mere broget 

bliver dette paa den Tid, da Piiegrimmene samles her, fira 
Juul til Paaske. Af Piiegrimmene udgjere Armenianeme og 
Grækerne den langt over^eiende Deel, da disse endnu have 
bevaret Troen paa Miraklet med den hellige Ild, som Paaske- 
løverdag falder ned fra Himlen, og tænder Lamperne ved den 
hellige Grav; efter Oienvidners eenstemmige Vidnesbyrd den 
største af alle Skandaler i Cbristenheden M. Stadens Omfang 
er, som anført, omtrent 14000 Fod, hvilket giver Plads for en 
langt betydeligere Befolkning, end der findes i den hellige 
Stad, hvorfor ogsaa betydelige Strækninger, navnlig i dens 
nordøstlige Deel, kgge øde og ubeboede. Dog maa jeg her 
gjentage min tidligere Bemærkning, at Staden Jerusalem ingen- 
lunde er saa ussel og forfalden, som man ofte hører den be- 
skreven. Tvertimod ere Bazareme taaleligt forsynede, og Han- 
delen med Piiegrimmene samt nogle faa Fabrikker, navnlig 
Sæbesyderieme i Stadens nordlige Deel, give den endog et 
vist Præg af Virksomhed. Dette viser sig dog kun ved Baza- 
reme og den hellige Gravs Kirke, i hvis Nærbed og Forgaard 
Reliquiehandlen drives stærkest. Den øvrige Stad er øde, saa 
at man kan gjennemvandre flere Gader uden at møde et eneste 
Menneske, hvorved jeg dog atter maa bemærke, at dette i 
Orienten er langt mindre paafaldende, end det vilde være i 
Europa, idet der paa en ganske anden Maade alt Liv er con- 
centreret om Bazareme. 1 Constantinopel, Cairo og Damascus 
kan man ofte neppe trænge sig igjennem Bazareme, medens 
man i Gaderne, selv i deres umiddelbare Nærhed, næsten Ingen 
møder. Men for den, der fra JafiFa Porten kommer ind i Jeru- 
salem, igjennem Davids Gaden passerer den hele Række af 
Boutikker med Frugt og Tobak, derefter dreier af til venstre 

henimod den hellige Grav, hvor ligeledes Boutikker opfylde 
Gaden, og blandt Andre de smukke Piger fra Bethlehem med 
deres utilslørede Ansigter og hvide Slør om Hovedet oplive 
Scenen, og endelig derfra vender sig ned til Bazarerne, frem- 
byder Staden et ret livligt Billede. Handelen med Pilegrimmene 
bestaaer for største Delen i Salget af Rosenkrandse , Ringe 
med Korsets Tegn, og udskaaret Perlemoder. Hovedstedet for 
Fabrikationen af disse Sager er Bethlehem, hvis Indbyggere 
i Masse bringe Rosenkrandse og Perlemoder til Staden. Perle- 
moderen benyttes i Almindelighed som Flader, hvori en eller 
anden Scenf af den hellige Skrift udskjæres, vel i Ahninde- 
lighed meget raat, men undertiden dog ei uden Kunstfærdighed. 
Dog behøve disse Sager den præstelige Velsignelse, førend de 
ere færdige til Salg. Jøderne skjære ogsaa ret smukke Ting 
i den sorte Steenart, som kaldes Stenen fra det døde Hav, 
eller af Araberne Mosesstenen. Oliventræ forarbeides ogsaa 
til Stokke og lignende Gjenstande for de Fremmede, men, 
saavidt mig bekjendt, kun af en tydsk og en amerikansk 
Snedker. En Vandring igjennem Jerusalems Gader om Aftenen 
er derimod høist uhyggelig, dog ei mere end i enhver anden 
orientalsk Stad. Da Gadebelysning er ubekjendt i Orienten, 
maa Vandreren altid selv føre sin Lygte med sig, for at finde 
Veien, og er bestandig forfulgt af Hunde, der her, som overalt, 
hvor Tyrkerne herske, varetage Gadepolitiet om Natten paa en 
høist ubehagelig Maade. Naar disse halvvilde Dyr i Mørket 
komme frem, for at søge Tilfredsstillelse for deres Hunger, 
ere de ofte meget nærgaaende. 

Man har sagt, at de Christne i Jerusalem levede under 
et forfærdeligt Tryk fra Muhammedanernes Side, som paa en- 
hver Maade haanede og undertrykkede dem, og at det derfor 
vilde være en stor Velgjerning, om de hellige Steder udreves 

af de Vantroes Hænder. Der turde dog nok være nogen Tvivl 
herom. Undertrykkelsen, som tidligere fandt Sted, er idet- 
mindste tildeels forsvunden. Tidligere var det en Christen 
end ikke tilladt at ride ind i den hellige Stad, men han maatte 
ved Porten stige af Besten, og til Fods betræde den; det til- 
lodes ei de christne Consuler at heise deres Flag. Men alt 
dette er forandret : efter Sebastopols Indtagelse heisede alle de 
christne Consuler deres Flag, som nu veie uhindret, og det 
andet Forbud er nu kun en gammel Tradition. At Muham- 
medanerne ei agte de Christne synderligt høit, kan vel være, 
men det er sandelig ei til at undres over; thi de Christnes 
Adfærd i Jerusalem er saa forargelig, at der vist kun kan 
være liden Tvivl om, at de uden Tyrkernes Mellemkomst vilde 
forvandle den hellige Grav til en Morderhule M- Det være sagt 
til Protestanternes Ære, at de ganske holde dem udenfor alle 
disse Stridigheder. Af de andre Religion spartier ere Syrer, 
Kopter og Abyssinier saa lidet talrige, at de ei heller høres 
omtalte som vækkende Strid og Forargelse. 1 Almindelighed 
forholde Armenianerne sig ogsaa rolige; men iladet imellem 
Grækere og Romersk-Katholske, eller, som de i Orienten altid 
kaldes. Latinere, er desto større. Næsten intet Aar løber 
Paaskefesten af uden Slagsmaal i den hellige Gravs Kirke, og 
Smaastridigheder, Chicaner og Intriguer er altid i Gang mellem 
disse. En mig venskabeligsindet Missionair af det engelske 
Missionsselskab for Jødernes Omvendelse udtalte som sin 
faste Overbeviisning, at det var det heldigste og i enhver Hen- 
seende ønskeligste, om Muhammedanerne forbleve i Besid- 
delse af det hellige Land. 



*) A. Prokesch, Ridder v. Osten, Reise i det hellige Land 1829. Oversat 
af Christian Winther. Kjøbenhavn 1839 p. 47. 

Tredie Afsnit, 



Jerusalem: selve Staden. 

l/en første Gjenstand, der fængsler Opmærksomheden i Jeru- 
salem, er selvfølgelig den hellige Gravs Kirke, hvorhen vi derfor 
ogsaa først vende vore Fjed. Den første Kirke over Chris ti 
Grav blev opført under Keiser Constantin, og fuldført i hans 
30te Regjeringsaar, 335 efter Christus. Da Perserkongen 
Chosroes II 614 efter Christus erobrede Jerusalem, blev denne 
Kirke et Rov for Flammerne; men endnu inden den hellige 
Stad 628 vendte tilbage under de græske Keiseres Herredømme, 
var Kirken bleven opbygget paany. Den fatimidlske Sultan 
el-Hakem lod under den Forfølgelse, der under ham udgik 
over de Christne, i Aaret 1010 den hellige Gravs Kirke øde- 
lægge saa fuldstændigt, at Bygningen blev jevnet med Jorden, 
og selve Graven saavidt mueligt forvansket og ødelagt. Under 
el-Hakems Efterfølger edh-Dhaher tlllodes det imidlertid di 
Christne at gjenopbygge Kirken, hvilket Værk ogsaa blev fuld- 
bragt 1048. Da Korsfarerne 1099 erobrede Jerusalem, fore- 
fandt de disse Bygninger, en nrad Kirke med aaben Kuppel 
over selve Graven, og et lille enestaaende Capel paa Calvarie 
Bjerget. Over og i Forbindelse med disse opreiste Korsfarerne 
et prægtigt Tempel, som indesluttede alle de hellige Steder, 
der staae i Forbindelse med Christi Død og Opstandelse, og 
dette er i Omfang og Form den Kirke, vi nu see. I Aaret 
1808 blev Kirken tildeels atter fortæret af Flammerne, men 
to Aar efter paany opbygget af Grækerne. Af denne korte 
Udsigt over Kirkens Historie er det klart, at dens Stiil i sine 

forskjellige Dele måa være temmelig ueensartet, ligesom ogsaa 
dens Bestemmelse at indeslutte alle de forskjellige Steder, som 
staae i Forbindelse med Christi Død og Opstandelse, nødven- 
digen medfører, at den umueligen kan danne nogen har- 
monisk smuk Bygning. En Vandring gjennem dens forskjel- 
lige Dele vil gjøre os dette endnu anskueligere. 

Indgangen til den hellige Gravs Kirke er imod Syd fra en Uden 
flisebelagt Forgaard, ligeoverfor Ruinerne af Johanniterriddernes 
stolte Palads, om hvis fordums Pragt kun et Portal paa deres 
nordlige Side vidner, medens der ovenpaa selve Ruinerne er 
anlagt en Have. Alt ved selve Indgangen stødes den andæg- 
tige Følelse, hvormed Enhver uvilkaariigen nærmer sig dette 
Sted, hvorhen Christne fra nær og fjern i halvandet Aartusinde 
have valfartet. Forgaarden er opfyldt af Handlende, som fal- 
byde Reliquier, og paatrænge sig den Fremmede, saasnart han 
nærmer sig ; desuden drives her al Slags Skjemt af den ledige 
Hob, som man altid finder her, saa at Herrens Ord: »mit Huus 
»skal kaldes et Bedehuus, men 1 have gjort det til en Røver- 
»kule« (Mathæus 21,13) uvilkaariigen maa rinde den fremmede 
Vandrer ihu. For at de Christnes Nedværdigelse paa dette 
Sted ret maa vorde klar, findes der ligeoverfor denne For- 
gaard anlagt et tyrkisk Garverie. Selve Bygningens Ydre imod 
denne Side er iøvrigt ikke uden Interesse; de noget tilspid- 
sede Buer, som parviis hæve sig i to Rækker over hinanden, 
indfattede og forbundne med byzantinske Søller, medens til- 
venstre det halvt nedfaldne Taarn hæver sig, gjøre et ærvær- 
digt Indtryk. Af de to Portaler, som vende ud imod For- 
gaarden, er det ene nu tilmuret, hvorfor vi vende os til det 
andet, som vi heldigviis træfi*e aabent; thi ei altid staaer Ad- 
gangen til Kirken aaben. Det første, der møder vort Øie ved 
Indtrædelsen, er en Forhøining strax tilvenstre, hvor de tyr- 

kiske Forvaltere og Opsynsmænd, som indkræve Afgiften til 
den tyrkiske Regjering, og gjemme Kirkens Nøgler, have deres 
Sæde. Af os Franker kræves imidlertid ikke nogen Afgift, for 
at besøge Kirken. Vi gaae nogle faae Skridt videre fremad, 
og see endeel Pilegrimme knælende kysse Salvelsens Steen, 
paa hvilken Herrens Legeme efter Nedtagelsen fra Korset blev 
salvet af Joseph af Arimathia. Det er en aflang glat poleret 
Marmorsteen, noget rødligt isprængt. Fra denne vende vi os 
til venstre og træde ind i Rotunden, som omgiver selve den 
hellige Gravs Capel. Rotunden hviler paa 18 massive Piller, 
med Undtagelse af de østlige, forbundne ved tre Rækker af 
Buegange over hinanden. Over disse hæver sig Kuplen, 
med en stor rund Aabning i INlidten, hvorigjennem Kirken 
modtager sit Lys ; denne er anbragt lodret over selve den 
bellige Gravs Capel. Kuplens Tilstand er fortiden meget 
maadelig; store Stykker af dens Beklædning ere faldne ned, 
saa al Vinterregnen i stor Mængde falder ned i Rotunden. I 
den nederste Buegang have Grækerne en Række af Celler, 
bestemte Jtil Ophold for Munkene. Foruden disse have Kop- 
terne ogsaa her en Plads, og ved Siden af denne, bagved eller 
Vest for den hellige Gravs Capel have de syriske Christne et 
Capel, fra hvilket man tiivenstre gaaer ind til det Sted, hvor 
Nicodemus og Joseph af Arimathias Grave paavises. Disse 
ere Klippegrave uden nogetsomhelst særdeles mærkeligt. Fra 
Rotundens sydlige Deel fører en Trappe op til Armenianernes 
Hovedkirke. Midt i Rotunden hæver sig Capellet over Christi 
Grav, der saaledes danner en Kirke indeni Kirken. Indgangen 
hertil er fra Øst ud imod Kirkens Hovedskib. Capellet danner 
en massiv Fiirkant, over hvilken en eiendommelig Kuppel i 
østerlandsk Smag hæver sig. Imellem to massive Steenge- 
lændere, som bære to colossale Candelabre af Sølv, og langs 

med hvis indvendige Sider Marmorbænke ere anbragte, træde 
vi ind i det første Rum, Engelens, saa kaldet fordi her opbe- 
vares den Steen, hvorpaa Engelen, som væltede Stenen fra 
Graven, satte sig (Matbæus 28, 2). Det andet Værelse, otte Fod 
langt, syv Fod bredt og syv Fod høit, gjemmer i sin nordlige eller 
for den Indtrædende høire Deel Frelserens Grav, en i Klippen 
udhugget Grotte, dækket med en Marmorplade, som ei maa 
løftes uden et udtrykkeligt Firman fra Sultanen, som giver 
Tilladelse dertil. Her traf jeg altid en Munk, som ved Ind- 
trædelsen besprængte mig med Rosenvand. Fireogfyrretyve 
Lamper brænde Dag og Nat over Graven. Uagtet Tvivlene om den 
bellige Gravs Ægthed ei vare mig ubekjendte, da jeg første 
Gang betraadte dette Sted, og jeg alt forinden havde hørt 
meget om de Christnes forargelige Forhold her, blev jeg dog 
ved mit første Besøg saa mægtigen greben af at staae paa 
dette Sted, at jeg, efter at have besøgt Kirken i Forening 
med mine Reisefælier, søgte et Paaskud for at forlade dem, 
og atter ene at vende tilbage til dette Sted, hvor jeg uvil- 
kaarligen knælede ned i Bøn for mine langt Fraværende i det 
kjære Hjem. Gaaende fra Gravcapellet imod Øst imellem de 
to massiveste af Rotundens Piller, komme vi ind i Hoved- 
skibet, Grækernes Eiendom, rigt og prægtigt udsmykket, men 
af en aldeles moderne Characteer; en liden Steen i Hoved- 
skibets Midte siges at være Jordens Midtpunkt. Herfra vende 
vi tilbage til Rotunden, og træde imod Nord ind i capella dell' 
apparizione , hvor Christus viste sig for Maria Magdalena 
(Johannes Evangelium 20, 11 — 18). Nogle faa Trin føre os 
herfra op til Latinernes Kirke, hvor et Stykke af den Søile, 
ved hvilken Christus blev hudstrøgen, paavises. Den opbevares 
i Muren, og er skjult bag et Gitter, hvorfor et Lys blev stukket 
ind igjennem dette, for at vise os den. Det var en rund glat 

Sølle, halv afbrækket, af en mørk Steenart. Man sagde mig, 
itt den anden Halvdeel fandtes i Rom, hvorfor jeg ved min 
Tilbagekomst til den evige Stad lod St. Zenos Gapel i St. Pras- 
sede aabne, for nærmere at see denne; denne Steen var imid- 
lertid grøn orientalsk Jaspis, af en aldeles forskjellig Form, 
og skulde derhos forestille den hele Seile; saa lidet forsigtige 
ere Eatholikerne i deres grove Bedragerier! Herfra vende vi 
tilbage til capella dell'apparizione , og vende vore Skridt imod 
Øst, langs Nordsiden af Hovedskibet, hvorved vi træde ind i 
to parallelt løbende Gallerier. Denne Deel af Kirken har et 
ældre Udseende, og har saaledes formeentligen overlevet 
Branden af 1808. I den østlige Deel af det nordligste af 
disse Gallerier paavises Christi Fængsel, hvor han før Kors- 
fæstelsen, til alt var bragt i Orden til denne Handling, blev 
holdt fangen og bespottet. Fra det sydligere Galleri fortsætte 
vi vor Gang bag Tribunen i Hovedskibet forbi nogle Capeller, 
af hvilke det bag ved Grækernes Hovedalter betegner Stedet, 
hvor Stridsmændene deelte Christi Klæder, og kastede Lod om 
hans Kjortel (Johannes Evangelium 19, 23 — 24). Forbi dette 
Gapel føre 29 Trin nedad til Keiserinde Helenas Capel, hvorfra 
atter 13 Trin i det sydøstlige Hjørne føre ned til det Capel, 
hvor- Christi Kors blev fundet, hvorom Legenden fortæller saa- 
ledes 1 ). Keiser Constantins Moder Helena blev dreven af et 
heftigt Ønske om at finde den hellige Grav og Korset, hvorpaa 
Ghristus var bleven korsfæstet. En guddommelig Vision havde 
viist hende Stedet. Ved sin Ankomst til Jerusalem anstillede 
hun flittigen Efterspørgsler hos Indbyggerne. Men Eftersøg- 
ningerne vare usikkre og vanskelige paa Grund af de. Hin- 
dringer, hvorved Hedningene havde bestræbt sig for at gjøre 

Stedet ukjendeligt. Da disse vare ryddede af Veien, opdagedes 
den hellige Grav og ved Siden deraf tre Kors, ,samt Tavlen 
med Pilati Indskrift. Nu opstod en anden Vanskelighed; hvor- 
ledes skulde man udfinde, hvilket af de tre Kors, der var Christi 
sande Kors? Biskoppen JVfacarius, som var tilstede, udfandt et 
sikkert Middel. En fornem Dame i Jerusalem laae syg af et 
uhelbredeligt Onde. De tre Kors bleve overrakte hende, det 
ene efter det andet. De to første frembragte ingen Virkning; 
men da det tredié blot kom nær ved hende, aabnede hun 
Øinene, fik sine Kræfter tilbage, og sprang fuldkommen hel- 
bredet op fra Leiet. Fra dette (apel stige vi atter op til 
Buegangen bag Hovedskibet, og fortsætte vor Vei langs dettes 
sydlige Side. Indenfor denne imod Syd findes Golgatha, hvortil 
vi ved Buegangens Ende stige op ad 18 Trappetrin. Her 
findes imod Øst to Capeller, af hvilke det sydligste betegnes 
som det hvor Christus blev naglet til Korset, og i det nord- 
lige paavises de tre Huller i Klippen, hvor Korsene stode: 
Frelserens i Midten, paa hans høire Haand den gode Høvers 
og paa hans venstre den onde Røvers. Alt er imidlertid be- 
dækket, og kun paa Forlangende borttages den Sølvplade, 
som dækker Stedet, hvor Christi Kors stod. Foran disse Ca- 
peller betegnes ogsaa det Sted, hvor Maria og den Discipel, 
Herren elskede, stode ved Korset (Johannes Evangelium 19, 
25 — 27). I et Capel under Golgatha vises endeligen bag 
Alteret Klippens Revne (Mathæus 27, 51). Ved Golgatha have 
Jerusalems Konger Gottfred af Bouillon og Balduin I fundet 
Hvile. Vi have nu fuldendt vor Vandring gjennem Kirken, og 
vende forbi Salvelsesstenen tilbage til Forgaarden. Endnu 
maa jeg kun berøre, at fem forskjellige christne Religionspartier 
dele Kirkens Besiddelse : Grækerne have Hovedskibet, Golgatha, 
de to Gallerier nordfor Hovedskibet, flere Capelier bag ved 

dette, største Delen af Buegangene omkring Rotunden og Ca- 
pellet, hypr Korset blev fundet. Latinernes Deel er foruden 
capella dell'apparizione og den bagved liggende Kirke , et 
Capel ved det Sted, hvor Korset blev fundet. Foruden deres 
Hovedkirke besidde Armenianerne Keiserinde Helenas Capel 
og Capellet, hvor Stridsmændene deelte Christi Klæder. De 
syriske Christne have det ovenomtalte Capel i Rotunden Vest 
for den hellige Grav med Nicodemus og Joseph af Arimathias 
Grave. Kopterne have et Kapel ved Siden af Syrerne, og des- 
uden et Alter bag ved den hellige Grav. Selve den hellige 
Grav er fælleds for Alle. Foruden det almindelige Had imellem 
Religionspartierne , bidrage de forskjellige Ceremonier endnu 
mere til at skjærpe det her. Grækerne forbande Latinernes 
Orgel, begge Armenianernes Nattegudstjeneste, og Latinerne 
forarges over Miraklet med den hellige Ild i Paasken. 

Og hermed forlade vi for denne Gang den hellige Grav, 
og fortsætte vor Vandring igjennem Jerusalems christehge 
Qvarteer. Over Keiserinde Helenas Capel staaer det abyssi- 
niske og koptiske Kloster. Styrelsen og Omsorgen for dette 
Institut er af Kongen af Shoa overdraget den evangeliske 
Biskop i Jerusalem Gobat, der i sin tidligere Virksomhed som 
Missionair i Abyssinien havde været hans Lærer som Prinds ^ ). 
I Kærheden af dette Kloster findes en stor Cisterne, som ogsaa 
bærer Keiserindens Navn. Ligeoverfor den hellige Gravs Kirke 
paa den anden Side af Gaden ligger det græske Hovedkloster, 
som kun ved en snever Gade imod Syd er adskilt fra et af 
Kopterne under Ibrahim Pascha opbygget Kloster, som Tyr- 
kerne senere have bemægtiget sig til Gaserne. Denne Byg- 

nings sydlige Muur støder op til Birket el-Hamman o: Bade-* 
dammen, den gamle Hiskias Dam, som modtager sit Vand fra 
den øvre Dam i Hinnoms Dal igjennem en Vandledning, som 
lidt Nord for Jaffa Porten træder ind i Jerusalem. Denne Dam 
har en Længde af omtr^it 240 Fod og en Brede af 144 Fod^; 
den er ganske omgiven af de tilstødende Huse. Det latinske 
Kloster St. Salvatore, beboet af Franciskanermunke, ligger paa 
høiere Grund i Byens nordvestlige Hjørne. Lidt Syd herfor 
findes casa nova: det latinske Klosters Frémmedherberge, indtil 
for faa Aar siden den Reisendes eneste Tilflugtssted i Jeru- 
salem; foruden i Hotellerne kan Protestanten nu ogsaa finde 
Optagelse i det lille protestantiske Hospitium, som er indrettet 
i den preussiske Consulats-Bygning. Nærmere ved Jaffa Porten 
har Traditionen villet finde Urias Uuus, og i en nu tilkastet 
Cisterne det Sted, hvor Kong David fra sin Borg saae Bathseba 
bade sig (2 Samuel 11, 23). At en Cisterne kan vises som 
dette Sted, klinger for den, der aldrig saae Orienten, utroligt; 
men de store Damme fra Oldtiden, vi finde i Palestina, be- 
nyttes endnu den Dag i Dag som Badesteder; saaledes t. Ex. 
Salomos Damme i Nærbeden af Bethlehem. Nogle faa Skridt 
\ videre forbi Jaffa Porten, og vi staae ved Indgangen til den saa- 
kaldte Davids Borg: Citadellet, el-KaFah. Dette bestaaer af 
en uregelmæssig Samling af fiirkantede Taarne, som imod Vest 
er begrændset af Hinnoms Dal, og imod Øst ind imod Staden 
er omgivet af en Grav, over hvilken en Bro fører os forbi den 
tyrkiske Vagt ind i Fæstningen. Alt udenfra maa Funda- 
menterne for det største nordvestlige Taarn uvilkaarligen til- 
drage sig Opmærksomheden ved deres store fiirkantede Stene 
af et gammelt Udseende, som tydeligere end Ord sige os, at 

dette Taarn er ældre end sine Kammerater. Dette Taarn 
danner en uligesidet Fiirkant; den sydlige Side 70' 3" lang, 
den østlige 56' 4" bred. Den gamle Deel af Taarnet er 
40 Fod høi, hvorved dog maa bemærkes, at under hvad der 
er synligt af denne, Taarnet i flere Fods Dybde er skjult af 
Gruus. Den øvrige Deel af Taarnet er paabygget i nyere Tid. 
Den gamle Deel af Taarnet staaer utvivlsomt saaledes, som 
den oprindeligt blev bygget; den er opført af fiirkantede Stene 
af ei ubetydelige Dimensioner; saaledes er en af Stenene 9|' 
lang, 4^' bred og 3' lO** høi; en anden 10' 2"* lang og 4' 
1* høi; en tredie 12|' lang og 3' 5** bred*)- Disse ere alle 
indskaarne i Kanten, medens Overfladen indenfor denne Kant 
kun er raat tilhugget. Det Indre af Taarnet er utilgjængeligt, 
da fortiden idetmindste ingen Indgang hertil er bekjendt. Der 
kan neppe være nogen rimelig Tvivl om, at dette Taarn er 
det af Herodes opførto Taarn Hippiens, om hvilket vi vide, at 
det ved Jerusalems Ødelæggelser blev skaanet af Titus. Fra 
dette Taarn er vel en smuk, men ei uhindret Udsigt, hvorfor 
vi bestege Minaretet, som hæver sig over et af de andre 
Taame. Fra dette er den smukkeste Ddsigt i Jerusalem selv 
over Staden og dens Omegn, navnlig gjør herfra det store 
armenianske Kloster med sine Haver, og længere imod Syd 
Rephaims grønne Slette et smukt Indtryk. Med Glæde dvæler 
Øiet paa den nærliggende evangeliske Kirke. Staden ligger, 
seet herfra, udbredt som et Kort for Beskuerens Fødder, saa 
at endog de forskjellige naturlige Fordybninger i dens Terrain 
næsten forsvinde. Adgangen til Citadellet var tidligere ei saa 
let at erholde; os blev den uden Vanskelighed tildeel. Da vi, 

ledsagede af en Kavas ' ) fra den engelske Consul, fremsatte 
vor Begjæring herom i Gouverneurens Serail, blev der slrax 
medgivet os en tyrkisk Militairperson , som ledsagede os til 
Citadellet, hvor han førte os om overalt, og besvarede ethvert 
Spørgsmaal med den største Beredvillighed. Som tidligere 
nævnt gaaer den saakaldte Davids Gade i østlig Retning fra 
Jaffa Porten; her Qnde vi den protestantiske Biskops Bolig. I 
Aaret 1841 oprettede England og Preussen i Forening et prote- 
stantisk Bispedømme i Jerusalem. Da den biskoppelige Vær- 
dighed i streng Forstand af Protestanterne kun er bibeholdt i 
den engelske Kirke, bliver denne Biskop altid ordineret i Eng- 
land; men Valget af Biskoppens Person tilfalder afvexlende 
England og Preussen. Efterat den første af England udnævnte 
Biskop Alexander, som 1842 kom til Jerusalem, er død, har 
Preussen udnævnt den nuværende Biskop, Schweitzeren Gobat, 
et Valg, som efter Alles eenstemmige Dom ei kunde have 
været heldigere. Trods sin i mange Henseender piinlige Stil- 
ling, bevarer han altid den største Værdighed. For mit Ved- 
kommende kan jeg kun sige, at der saavel i Kirken som i 
hans eget Huus og ellers, hvor jeg saae ham, over hans hele 
Væsen og Væren var udbredt en saadan Værdighed, Mildhed 
og christelig Alvor, at han i Eet og Alt forekom mig en værdig 
Repræsentant for Christi sande Kirke paa dette indviede Sted. 



M Saaledes kaldes i Orienten Consulaternes Tjenere, som til Tegn paa 
deres Værdighed altid føre en stor Stok med en mægtig Sølvknap, 
med hvilken de støde i Stenene for hvert Skridt. De større Magters 
Gonsuler i Damascus og Jerusalem vise sig sjeldent paa Gaden, uden at 
en eller flere af disse Kavasser gaae foran dem. Ogsaa for den Rei- 
sende er det ofte nødvendigt at bruge disses Ledsagelse, for at indgyde 
Respect. Jeg tilstaaer, at det de første Gange kostede mig Umage ikke 
at lee, naar jeg foran mig havde en saadan Person, skridende frem 
med sand østerlandsk Gravitet. 

Tæt ved det Sted , hvor man fra Davids Gaden gaaer af til 
Nord imod den hellige Gravs Kirke ^ kaste vi et flygtigt Blik 
paa den græske St. Johannes den Døbers Kirke, hvis hele Ud- 
styrelse er en Gave af Ruslands Keiser Nicolaus, og stige 
derpaa op ad Zions Høi, hvor vi naturligen først vende vore 
Fjed til den ligeoverfor Citadellet beliggende nye evangeliske 
Kurke. Denne er opført i Form af et latinsk Kors i moderne 
gothisk Smag, og er en i det Hele ret smuk Kirke. Den 
staaer dog ei ganske frit, som man havde ønsket, da den tyr- 
kiske Regjering kun gav Tilladelse til Opførelsen af et engelsk 
Consulatscapel, hvorfor man var nødsaget til at opføre den 
som en med Consulatet sammenhængende Bygning, hvilket 
vanzirer den endeel. Den 21de Januar 1849 indviedes Kirken 
til Gudsyeneste, og nu afholdes her hver Søndag saavel engelsk 
som tydsk Gudstjeneste. I Nærheden heraf er den engelske 
Mission, hvor vor værdige Landsmand Slesvigeren Nicolaysen 
har sin Bolig. Efter hvad han selv fortalte mig, forlo4 han 
18 Aar gammel Danmark, for i England at uddanne sig til sit 
Kald som Missionair. Han er den ældste protestantiske Mis- 
sionair i Jerusalem, hvorhen han er bleven sendt af det en- 
gelske Missionsselskab for Jødernes Omvendelse. Han har 
i dette Kald standhaftigen i en lang Aarrække virket der, og 
udstaaet mange Trængsler, først under det tyrkjské Aag, før 
Mehemed Ali 1832 kom i Besiddelse af Palestina, senere 1834, 
da Fellaheme o: de arabiske Landboere, under en Opstand 
imod Ibrahim Pascha bemægtigede sig Jerusalem, og endelig 
da Ægypterne 1840 maatte vige for Tyrkerne. Han modtog 
mig som Landsmand med uskrømtet Venlighed; men desværre 
var han efter de mange Aar, han havde levet iblandt Frem- 
mede, ei længer istand til at tale det danske Sprog, medens 
han dog endnu forstod det. Jeg maatte saaledes med min 

Landsmand tale Engelsk eller Tydsk. Paa Zion have de syriske 
Christne et lidet Kloster. 

Vi vende os nu til Armenianernes St. Jacobskloster, det 
største i Orienten, som indtager hele den sydvestlige Deel af Zion 
indenfor Stadsmuren. Her boer den armenianske Patriarch tillige- 
med en talrig Geistlighed, og Klosteret skal efter Sigende indeholde 
1000 Værelser. Med sine Haver og vidtløftige velvedligeholdte Byg- 
ninger er det armenianske Kloster det betydeligste christne An- 
læg i Jerusalem. I Klosteret er den hellige Jacobs Kirke, opført 
paa det Sted, hvor Apostlen Jacob, Zebedæi Søn, skal være bleven 
halshugget efter Herodes Agrippas Befaling. Denne Kirke er ved 
fire Piller, to i hver Række, deelt i tre Skib, som hvert ender i en 
Nische (Tribune) med et paa eiendommelig Maade smykket 
Alter. Saavel Væggene som Pillerne ere forneden beklædte 
med Porcelain, og den øvrige Deel bedækket med Fresko- 
malerier i en rigtignok ikke meget god Smag. Til det høire 
Sideskib slutter sig en egen Kirke for Qvindeme. Denne 
Qvindernes Adskillelse fra Mændene i Kirken hos de orien- 
talske Christne gjennemføres af disse paa forskjelllig Maade; 
Armenianerne have idetmindste her opført en egen Kirke for 
dem; Grækerne give dem Plads paa Gallerier over Gulvet, og 
Kopterne indespærre dem bag et Gitter i Hovedskibets fra Al- 
teret længst bortliggende Deel. løvrigt udmærker St. Jacobs- 
klosteret og Kirken sig ved en Keenlighed og Orden, som kun 
altfor sjeldent sees i Østen, navnlig hos de Christne. Denne 
priisværdige Sands for Orden og Heenlighed sees i alle arme- 
nianske Kirker; selv i Italien gives der Leilighed til at beundre 
denne. Neppe vil Nogen, hvem det forundes at see Adriater- 
havets faldne, men dog endnu saa herlige, Dronning uden 
stor Tilfredsstillelse have besøfgt det armenianske Kloster paa 
Øen St. Lazaro ved Venedig. Dette blev i den første Halv- 

deel af forrige Aarhundrede anlagt af den lærde Mechitar, og 
fra dets fortrinlige Bogtrykkeri udgaaer en meget udbredt 
Journal i det armenianske Sprog til denne vidtadspredte Sects 
Bekjendere. Tæt ved deres Hovedkloster have Armenianeme 
ogsaa et Nonnekloster (Deir el-Zeituneh.) 

Det jødiske Quarteer paa Zions østlige Affald frembyder 
ikke stort Andet end Smuds og Elendigbed, og skjuler derhos 
imellem sig og den sydlige Stadsmuur et af de rædselsfuldeste 
Syn, noget menneskeligt Øie kan falde paa: de Spedalskes 
Hytter. Disse Dlykkelige boe her omtrent 27 i Tallet, afson- 
drede fra alle andre Mennesker i usle Hytter. Den uhelbre- 
delige Sygdom forplantes ved deres indbyrdes Ægteskaber. 
Børnene ere i Almindelighed raske indtil Pubertetsperioden, 
da den forfærdelige Sygdom, som er dem medfødt, begynder 
at vise sig. Først angribes et af Yderlemmerne, derefter et 
andet Lem, indtil al deres Livskraft er fortæret. Intet Syn, 
jeg har seet, har opfyldt mig med en saadan Modbydelighed, 
som at see disse Elendige, hvoraf Nogle havde mistet Næsen, 
Andre en Haand og en Deel af Armen eller et andet Lem, 
medens det tydeligen saaes, hvorledes Ondet greb videre om 
sig. Lægehjælp bliver dem aldrig tildeel. Hvad dette frygte- 
lige Onde er, vides ei med Vished; Nogle holde det for 
Elephantiasis, Andre for en skrækkelig Art af Syphilis. Men 
nok herom. 

Vi skulle nu tiltræde Vandringen igjennem det muhamme- 
danske Quarteer. For ei at forvirre Overblikket form eget, ville 
vi paa denne Vandring, efterat have besøgt hvad Quarteret 
iøvrigt frembyder af Interesse, til Slutningen under Eet be- 
tragte Omars Moskee og de denne omgivende Mure med Alt 
hvad hermed staaer i Forbindelse. ' Der, hvor Jødequarteret 
imod Nord-Vest støder op til det christelige Quarteer, udstrække 

4' 

sig Øst for dette sidste Baznrerno: disse bestaae af smalle 
Hvælvinger, paa begge Sider af hvilke Kræmmernes Boder og 
Haandværkemes Værksteder filedes. Jeg har forhen bemærket, 
at Bazareme vare taaleligt forsynede, men de frembyde dog kun 
et svagt Billede af den Pragt, som ustridigen findes i Orien- 
tens Bazarer i store Stæder som Constantinopel , Smyma, 
Cairo, Damaskus eller Beirut. Fra Stephans Porten gjennem- 
skjæres det muhammedanske Quarteer i sin hele Brede i syd- 
vestlig Retning af via dolorosa: Christi Gang til Golgatha. En 
Elsker af Legendehistorier vil aldrig kunne gaae nogen mere 
opbyggelig Vei. Ved Gouverneurens Serail imellem denne Gade 
og Nordsiden af Haramspladsen begynder Rækken af de . af 
Traditionen helligede Steder. Selve dette Buus er Pilatus 
Huus, hvorfra Englene førte Trappen, hvor Korset blev lagt 
paa Christi Skuldre, scala santa, til Rom, hvor den kan tages 
i Øiesyn ved Lateranet. Derefter følger Capellet, hvor Chri- 
stus blev hudstrøgen. Buen Ecce-homo, hvorfra den tornekro- 
nede Christus blev fremviist for Folket, Stedet for Christi første 
Fald, hvor Korset blev lagt paa Simon af Cyrenes Skuldre, og 
hvor Indtrykket af Christi Skulder endnu vises i Muren af det 
Huus, hvortil han lænede sig, den fattige og den rige Mands 
Huus, som iøvrigt ikke see meget forskjellige ud, Veronicas 
Huus, hvor Jesus faldt anden Gang, og hvor hun rakte ham 
Svededugen, endelig porta judiciaria: Rettergangsporten, hvor- 
igjennem Christus blev ført til Golgatha. Porta judiciaria 
betegnes ved en enkeltstaaende Søile, paa hvilken, efter Græ- 
kernes Tradition, Hanen goel, da Peder havde fornægtet Chri- 
stus. For at gjøre Maalet fuldt, paavises endog her de Stene, 
som forsøgte at tale, da Christus paa Pharisæemes Begjæring 
til ham om at straffe sine Disciple, der ved hans Indtog i 
Jerusalem med høi Røst lovede Gud, gav til Svar: »jeg siger 



_53 

•Eder, at dersom disse (aug, da skulde Stenene raabe« (Lucas 
19, 40). Efter denne Prøve paa hvorvidt Munkene have drevet 
det med Bestemmelsen af Legendesteder, vil det sikkert ikke 
forundre Nogen, at mine Venner og jeg, som i Palestina daglig 
maatte høre Sligt, om end ei drevet til en saadan Yderlighed, 
bleve opfyldte af den inderligste Uvillie imod dette gudsbe- 
spottelige Uvæsen. Hvor Sammenhængen ei nødvendigt kræver 
det, skal jeg derfor tUlade mig for Fremtiden at lade Legende- 
stederne aldeles uomtalte. Nær ved Stephans Porten ligger 
Syd for via dolorosa Birket Israil, sædvanligen af Frankerne 
kaldet Dammen Bethesda, som det synes, dog uden tilstrækkelig 
Grund. Efter Robinsons Opmaalinger i 1838') var denne 
Fordybning 360' lang fra Øst til Vest, 130' bred fra Nord til 
Syd og 75' dyb; Dybden er dog formeentligen nu mindre paa 
Gruad af senere Opfyldninger. Denne Fordybning er nu ganske 
tør og opfyldt med Gruus og Snavs; den Vegetation, som tid- 
ligere Reisende omtale i Bunden af Dammen, saae jeg Intet 
til; rimeligviis er den begravet under senere Opfyldninger. 
At denne Fordybning tidligere har tjent som Vandbeholder er 
rimeligt efter dens Construction ; indvendigt er den nemlig 
beklædt med smaa Stene, bedækkede med Kalk. Imod Øst 
støder Bassinet saa nær op til Stadsmuren, at det kun levner 
Plads for en smal Gade fra St. Stephans Porten til Omars 
Moskee; imod Syd støder det umiddelbart op til den nordlige 
Haramsmuur; imod Vest findes i den sydlige Deel to høie 
Hvælvinger, som gaae ind under de ovenpaa staaende Huse. 
Robinson^) opmaalte disse Hvælvinger, og fandt Breden af 
den sydlige 13 Fod og af den nordlige 19 Fod, og var han, 



*) Westiaa U p. 74—75. 
') paa det anførte Sted 

trods det dem opfyldende Gruus, istand til at maale 100 Fod 
længere imod Vest indenfor denne sidste, som derhos syntes 
at strække sig endnu videre i denne Retning. Tildeels støttet 
herpaa antager Robinson ' ) denne Fordybning for en Deel af 
den gamle Fæstningsgrav Nord for Borgen Antonia. Naar man 
fremdeles lægger Vægt paa hvad den hellige Skrift siger, a!H' 
Dammen Bethesda til visse Tider blev oprørt (Johannes Evan- 
gelium 5, 2 — 4. 7), turde der være Grund til at søge denne 
i Jomfru Marias Kilde udenfor Staden, hvorom nærmere nedenfor. 
Nord for via dolorosa, men ei heller langt fra Stephans Porten, 
ligger St. Annas Kirke, der tidligere blev benyttet som iMoskee, 
men nu er forladt og halvt i Ruiner. Det er en gothisk Kirke 
fra Korsfarernes Tid med Spidsbuer og af ei ubetydelig Stør- 
relse. Kirken har endnu Spor af Fresker og dens mieget øde- 
lagte Krypt paavises som et af de Steder, hvor Maria, Christi 
Moder, siges at være bleven født. Kirken St. Anna skal nu af 
Sultanen være skjænket de Franskes Keiser. Den hele nordøstlige 
Deel af Jerusalem er i høiGrad øde, og ligger tildeels i Ruiner, 
hvorimellem Cactus, navnlig i Stadens nordøstlige Hjørne, yppigen 
groer. Paa Toppen af Høien i denne Deel af Staden: det 
gamle Bezetha, ligger en forfalden Dervisch Moskee, som 
danner en af de meest fremtrædende Gjenstande i Prospectet 
af Jerusalem. 

Omars Moskee: Kubbet es-Sachrah: Klippekuplen^ samt 
Moskeen el-Aksa: den Længstbortliggende o: den længstbort- 
liggende af Muhammedanernes tre hellige Steder Mekka, Me- 
dina og Jerusalem, med de til disse hørende Bygninger danne 
et eget til alle Sider af høie Mure omgivet Afsnit af Staden: 
llaram es-Scherif: den ædle Helligdom. Dette holde Mu- 



^) Palestina n p. 75—76, 136—138, Neue Untersuchungen uber die Topo- 
graphie Jerusalems p. 94, Later researches p. 234—35. 

bammedanerne saa helligt, at Betrædelsen heraf tidligere for 
en Ikke -Muhammedaner kun gav Valget mellem Døden og 
Antagelsen af Prophetens Lære. Af og til er det dog lykkedes 
Ghristne at faae Adgang til Omars Moskee, navnlig (^ather- 
wood, som stod i ægyptisk Tjeneste, og i Aaret 1833 tillige- 
med to andre Kunstnere, Arundale og Bonomi, fik Leiiighed 
til nøie at undersøge den; men disse Undtagelser ere dog 
yderst sjeldne, skjøndt de under den sidste Krig ere blevne 
hyppigere. Jeg maa saaledes befragte det som en ganske 
særdeles Begunstigelse, at mine Venner og jeg erholdt Tilla- 
delse til at betræde Moskeerne, om hvilke jeg saaledes seer 
mig istand til at tale som Øienvidne. Hvorledes denne Be- 
gunstigelse blev os tildeel, har jeg lovet at fortie; kun saa- 
meget bemærker jeg, at den kostede Enhver af os 1 Livre 
Sterling til Scheiken og Moskeernes øvrige Betjente. I Al- 
mindelighed kan der ikkun opnaaes Tilladelse til at vinde en 
Oversigt over Bygningerne paa Haramspiadsen fra Taget af 
Gouvemeurens Huus, hvilken Tilladelse ogsaa uden mindste 
Vanskelighed blev os tildeel, da vi, ledsagede af en Kavas fra 
den engelske Consul, anmodede herom. Forinden vi imidlertid 
betræde dette indviede Rum, ville vi først tage de det om- 
givende Mure i Øiesyn, hvilke i og for sig ere en af Jeru- 
salems største Mærkværdigheder. Den østlige og sydlige Qarams- 
muur udgjøre, som tidligere bemærket, tillige Stadsmuren, sidst- 
nævnte dog ikkun tildeels, hvorimod den vestlige og nordlige 
Muur paa Grund af de tilstødende Bygninger kun paa enkelte 
Steder er tilgjængelig udenfra. Østsidens hele Længde er 
1529^ Fod, regnet fra Syd i følgende Afsatser: fra det syd- 
østlige Hjørne 1018 Fod til en 6 Fod fremspringende Deel af 
Muren, hvori den gyldne Port findes; denne Deel er 55 Fod 
lang, hvorefter Muren atter 373 Fod følger sit tidligere Løb, 



56 

indtil den ender med et 83j Fod langt og 7^ Fod frem- 
springende Stykke*). Sydmuren er 907^ Fod lang^); Vest- 
muren anslaaes til en Længde af 1617 Fod, og Nordsiden til 
en Længde af 1020 Fod^). Den hele Plads danner saaledes 
en uligesidet Fiirkant, bredere imod Nord end imod Syd. Det 
hvad der giver denne Muur en saa høi Grad af Interesse er 
det Materiale, hvoraf den tildeels endnu bestaaer, nemlig colos- 
sale Stene med indskaarne Rande og Overfladen indenfor disse 
arbeidet jevn. Paa den jevne Overflade have enkelte Stene en 
fremspringende Tap, mueligen til Brug ved Transporten. Denne 
Bearbeidelsesmaade i Forbindelse med deres Størrelse gjør 
det utvivlsomt, at de ere af jødisk Oprindelse, og høist sand- 
synligt, at de endnu ere Levninger fra Salomos Tempel, og 
urokkede findes paa det Sted, hvor de 1000 Aar før Ghristi 
Fødsel bleve lagte. Stærkest fremtræde disse mægtige Oltids- 
levninger i Murens sydøstlige Iljørne, som en Strækning til 
begge Sider, i Østmuren af G8^ Fod, næsten ganske i en 
Høide af 15 til 16 Lag bestaaer af disse mægtige Steenblokke. 
Paa Nordsiden kunne disse Steenblokke kun iagttages i Mu- 
rens nordøstlige Hjørne, hvor de slutte sig til andre af samme 
Art i den fremspringende Deel af Østmurens nordligste Deel; 
i dette Hjørne findes Stene fra 10 til 22^ Fod i Længden*); 
een Steen er endog 23' 9" lang, 3' høi og 5' 2" bred (engelsk). 
I Østmurens øvrige Dele findes de kun enkeltviis; hvorimod, 
som sagt, Murens sydøstlige Hjørne næsten ganske bestaaer af 
disse Blokke i en Længde af 19 til 24| Fod; selv i 8de Lag 



*) Robinson Later researches p. 173—76. 

') Sammesteds. 

") T. Tobler Topographie von Jerusalem istes Buch p. 462. 

*) Wolff Reise in das gelobte Land. Stuttgart 1849; p. 64—68. 

findes en Steen af 20 Fod i Længden og 4 Fod i Høiden paa 
den østlige Side, og paa den sydlige Side endnu i 14de Lag 
en Steen af 15 Fods Længde. Paa Vestsidens sydlige Hjørne 
findes vel for største Delen mindre Stene; dog er Hjørnestenen 
her den største af alle 29' 8" lang; i andet Lag findes en 
Steen 19' 10"* og i 3die en Steen 22^ lang. Vestsiden til- 
steder os kun paa faa Punkter Adgang; men disse ere desto 
mærkeligere. 39 Fod fra det sydvestlige Hjørne findes den 
af Robinson 1) opdagede Broansats, som 51 Fod bred springer 
frem af Muren. Tre Lag af Stenene ere endnu paa deres Plads, 
og disse ere fra 9| til 23^ Fod i Længden og fra 4^ til 6 
Fod i Høiden. Den Deel af Buen, sojn endnu er tilbage, er 
kun et Brudstykke; Corden af dette er 12' 6", Sinus 11' 10" 
og Cosinus 3' 10". En tilsvarende Ansats til denne Bue paa 
Zions modstaaende Klippevæg findes ikke. Det er et ikke 
umærkeligt Beviis for med hvorliden Selvstændighed og Grun- 
dighed Jerusalem tidligere blev undersøgt af de Reisende, at 
denne mærkelige Oldtidslevning først er bleven draget frem 
for Lyset i sin fulde Betydning af Robinson 1838. Det næsten 
Dbegribelige heri formindskes neppe derved, at denne Bro- 
levning findes paa et meget utilgjængeligt Sted, skjult bag 
Haver, hvortil Adgangen forsvares af Cactushegn. En mellem- 
liggende Deel af de vestlige Afrikaneres Quarteer adskiller 
Broen fra det næste tilgjængelige Sted af Vestmuren, omtrent 
400 Fod fra Syd- Vesthjørnet. Dette Sted er 158 Fod langt; 
de største Stene ere her kun 5 til 9^ Fod lange, men be- 
arbeidede og sammenføiede paa samme Maade som de større 
Blokke, vi andetsteds have seet i Muren; de danne de fortiden 
synlige 9 underste Steenlag af Muren. Disse Stene ere derfor 



») PalesUna II p. 64-66, I p. 395. 

ogsaa utvivlsomt gamle, hvad der ei lidet bidrager til at give 
den Scene, her foregaaer, et dobbelt veemodigt og høitideligt 
Præg. Dette Sted er nemlig Jødernes Klageplads, hvor de 
paa en liden flisebelagt Plads, hvortil Indgangen ikke uden 
Vanskelighed findes imellem de omgivende Bygninger, foran 
Muren hver Fredag Eftermiddag indfinde sig, for med Ansigtet 
vendt imod de gamle Tempelstene at klage over Jerusalems 
Fald. Vi traf der en liden Forsamling, læsende i den hellige 
Skrift ; flere Ansigter bare Præg af den dybeste Veemod. 
Enkelte kunde end ei tilbageholde deres Taarer. Denne gri- 
bende Skik gaaer langt tilbage i Tiden. Den omtales alt i 
det r2te Aarhundrede, men er rimeligviis langt ældre. Da 
Hadrian erobrede Jerusalem, bleve alle Jøder fordrevne fra 
Byen; først under Constantin den Store tillodes det dem 
at nærme sig den hellige Stad saavidt, at de kunde see 
den fra de omliggende Høider. Endelig tillodes det dem 
eengang om Aaret, nemlig paa den Dag, Staden erobredes af 
Titus, at betræde den, for at græde over Templets Ruiner, 
hvilket Privilegium de imidlertid maatte kjøbe af de romerske 
Soldater. Der synes virkeligen at være al Grund til at antage 
disse mægtige Blokke, om ei alle, saa dog de fleste, for at 
hidrøre fra Salomos Tempel; at opføre saadanne Mure over- 
steeg langt den Colonies Kræfter, som 516 før Christus fuld- 
endte Opførelsen af det andet Tempel, og om Herodes, som 
i den Grad ombyggede og forskjønnede dette, at han ofte 
kaldes Stifteren af det tredie Tempel, omtales det ikke, at 
han ombyggede Templets Mure. Hvad vi have tilbage fra 
hans Tid i Taarnet Hippiens, vidner ogsaa om en yngre 
Tid; her i Haramsmuren ere Stenene langt mere colossale og 
omhyggeligen bearbeidede, navnlig i Murens sydlige Deel. 
Stenenes indskaarne Rande have ved Jødernes Klageplads en 

Brede af 2 til 3 Tom., den øverste og nederste Rand \ h \ 
Tom. bredere end Randene paa Siderne; indenfor disse ere 
Stenene bearbeidede ganske glat; paa Øst- og Sydsiden ere 
Stenenes Rande 1^, 3 ja endog 5 Tom. Dybden af Ind- 
skjæringen varierer fra \ til ^ Tom. ^ ). Jeg kan ikke forlade 
disse ærværdige Mure, førend jeg endnu engang har bedet 
Læseren med mig at træde hen til det sydøstlige Hjørne, 
hvor Muren i en Høide af 88 til 89 Fod lodret hæver sig 
over det tsO Fod bratte Affald af Moria til Kedrons Dal. De 
tause Stene fremkalde os Billedet af det lidet Folk, som trods 
alle Trængsler i 4artusinder holdt fast ved Troen paa een 
<jud, som først drog sin Haand fra det, da de korsfæstede 
den dem sendte Messias. I Kedrons Dal skulle Menneskene 
forsamles, for at dømmes af Muhammed paa den yderste Dag, 
da han skal throne paa en i den østlige Haramsmuur ind- 
muret Søile; og hiinsides Dalen ligger Oliebjerget med sine 
cbristne Minder. For Alle, som tilbede een Gud, under 
hvad Form det end er, er den hellige Stad et Foreningspunkt, 
hvor de burde samles forenede i denne ene Tanke, glemmende 
al anden Forskjel; men det Tidspunkt, da Jøde, Muhamme- 
daner og Christen ville betragte hinanden som Brødre i 
Troen paa een Gud: det være sig som Jehova, Allah eller en 
eneste treenig Gud er vist endnu langt borte, og før gaaer 
neppe Davids Ønske om Jerusalem: »Der skal være Fred inden 
»dine Mure, Rolighed i dine Paladser« (122 Psalme, Vers 7) i 
Opfyldelse. Indtil da er Jerusalem viet til Had, Tvedragt og 
Forfølgelse; thi hvilket af de tre Religionspartier, der end 
maatte blive Herre i Jerusalem, vil det neppe undlade at under- 



*) Robinson Palestina II p. 62. 

trykke de to andre, for hvem dog Jerusalem ligesaafuldt er 
den hellige Stad ^ ). 

Efter denne Vandring omkring Murene ville vi nu ende- 
Ugen betræde Mahummedanerens Helligdom. Det var en regn- 
fuld Formiddag den 27de Februar, at mine Venner og jeg i 
Gouvemeurens Palads fik den meget attraaede Tilladelse til 
at besee Omars Moskee. Saasnart denne blev os tildeel, vare 
vi ei sene med at gaae ned paa Haramspladsen. Vi naaede 
snart Platformen, hvorpaa Omars Moskee staaer. Denne er en 
Fiirkant 579 Fod lang fra Nord tU Syd, 433 Fod bred fra Øst 
til Vest 2). Den hæver sig indtil omtrent 15 Fod over den 
omgivende Plads, og er belagt med Fliser af hvidt Marmor. 
Trapper føre op til Platformen. Paa denne findes for Enden 
af Trapperne fritstaaende Portaler eller Propylæer; tre paa den 
vestlige Side, to paa den sydlige, to paa den nordlige og eet paa 
den østlige Side. Disse Portaler dannes paa Siderne af Piller, 
imellem hvilke corinthiske Søller ere anbragte; disse ere ved 
Spidsbuer forbundne saavel indbyrdes som med Pillerne. Søl- 
lernes Antal er, om ei overalt, dog i Reglen tre. Under et af 
de nordlige Portaler stege vi op paa Platformen, hvor vi efter 
vanlig Skik ved Besøget af Moskeer maatte tage vore Støvler 
af, hvilket i Regnveir just ei er saa behageligt. Selve Mo- 
skeen danner en Ottekant, 536 Fod i Omkreds, hver Side 
omtrent 67 Fod lang, forneden beklædt med hvidt Marmor og 



>) For at forebygge Misforstaaelse med Hensyn til de givne Talstørrelser, 
skal jeg bemærke, at Tallene om Murenes og Brobuens Udstrækning, 
som sædvanligt, ere angivne i engelske Fod, de enkelte Stenes Stør- 
relse derimod, hvor det Modsatte ikke er udtrykkelig anført, efter Wolff, 
som 1847 nøiagtigen opmaalte disse, i rhinske Fod. 

*) Tobler Jerusalem I p. 507. Størstedelen af de i det Følgende anførte 
Maal 6re ogsaa laante af dette Skrift. 

derover med farvet, navnlig blaat, Porcelain. Over Marmor- 
beklædningen ere indføiede spidsbuede Vinduer med det skjøn- 
neste farvede Glas, sex paa hver af de fire Sider, hvor Ind- 
gangene ere anbragte, syv paa hver af de øvrige fire Sider. 
Over disse hæver Frisen sig saa høit, at den tildeels skjuler 
det skraae Blytag over den lavere Deel af Bygningen. Indenfor 
dette Blytag viser sig en Cylinder, 68 Fod i Diameter, som 
bærer den høie blybedækte Kuppel, en af de skjønneste i 
Verden. Denne har Form af en kun lidet tilspidset Halvkugle. 
Over Kuplen kneiser den ringformede Halvmaane. Moskeens 
indvendige Høide er 110 Fod, dens fulde Høide med Halv- 
maanen og den denne bærende Stang 133 Fod. Moskeen har 
fire Indgange, af hvilke dog den nordligste holdes for saa 
hellig, at den ei tør benyttes. Scheiken førte os derfor ind 
ad den vestlige Indgang, og jeg maa fuldkomment erkjende, 
at denne Moskee gjør en forbausende Virkning. Hvad der 
ved første Øiekast slog mig meest var, at den i Anordning 
ikke lignede nogen anden Moskee, jeg tidligere havde seet. 
Grundformen for den muhammedanske Moskee er altid en 
Fiirkant, i Almindelighed endog en Quadrat, hvis ene Væg i 
Retningen mod Mekka som oftest er rigere smykket end de 
andre. I Midten af denne er anbragt en Bedenische : Mihrab, 
og ved Siden heraf findes en Art Prædikestol: Mimbar, hvorfra 
det forsamlede Folk tiltales ved Hovedgudstjenesten Fredag 
Middag M. Her derimod optages hele den midterste Deel af 
den ottekantede Moskee af den hellige Steen; denne er om- 
trent 50 Fod bred og 60 Fod lang. Omkring Stenen løber et 



M Hto, som maatte ønske nærmere Oplysning om Muhammedanemes 
Gudstjeneste yil finde denne hos Lane Moderji Egyptians 3die Gapitel 
ReUgibn and Laws. 

stort Jerngilterværk , og indenfor dette atter et lavere af Træ, 
umiddelbart op til Stenen. LMenfor disse Gittere gaae to 
Gallerier eller Gange, begge med fladt Tag. Den inderste 
Gang dannes paa den indvendige Side af fire Piller og tolv Søller 
imellem disse, som i Rundkreds omgive det Rum, hvor den 
hellige Steen findes, og hvorfra Cylinderen, som bærer Eupplen, 
hæver sig. Paa den anden Side begrændses denne Gang af 
otte Piller og sexten Søiler imellem disse, som staae i en Ottekant; 
imellem denne og Ydermuren løber den anden Gang. Mimbar 
eller Prædikestolen staaer, hvis jeg husker ret, ved den øst- 
lige Væg, og ved Foden af den de to i større Moskeer sæd- 
vanlige malede Voxlys af et almindeligt Beens Tykkelse. Den 
hellige Steen fremtræder som en colossal Kalksteen. Den er 
efter al Rimelighed en Deel af Bjerget IMorias Kalkklippe, som 
man ved at jevne Bjerget, idetmindste i det Væsentlige, har 
ladet staae i sin oprindelige Skikkelse. Den er af uregel- 
mæssig Form med ujevn Overflade, og hæver sig en halv 
Snees Fod over Moskeens Gulv. Stenen er bedækket med 
rødt Atlask, medens der over den hænger en Baldachin af 
rød Silke. Da Scheiken løftede Atlasken tilside, for at vise 
os Stenen, bemærkede han udtrykkelig, at den tidligere havde 
været større, men at Frankerne i Korstogenes Tid havde hugget 
et Stykke af den. Det flade Loft over de to Omgange var 
ziirligen udskaaret, rigt malet og forgyldt; herfra hængte Lamper 
ned. Søllerne vare af forskjelligartede Marmore, og tilhørte 
nærmest den corinthiske Orden, dog med forskjellige Opsatser, 
navnlig den eiendommelig byzantinske tærneformige Opsats. 
Over Søllerne imellem den indre og ydre Omgang løb en 
Architrav af en i sit Slags vistnok enestaaende Construction. 
Den strakte sig nemlig imellem Pillerne, medens slanke Rund- 
buer hævede sig over den fra Sølle til Søile, saa at den laae 

frit i Luften; den var smukt udskaaret og malet rød med stærk 
Forgyldning. De livlige Farver, den stærke Forgyldning, de 
prægtige farvede Glasvinduer og den store Rigdom af Marmor 
gjorde, selv afseet fra Moskeens architectoniske Skjønhed, 
navnlig den herlige Kuppel, et høist eflFectfuldt Indtryk. Des- 
værre er Moskeen fortiden i en noget forfalden Tilstand, men 
dette, viser sig dog mere i det Ydre end i det Indre. Hvad 
jeg knap havde ventet, Scheiken førte os fra selve Moskeen 
ind under den hellige Steen. Det Sagn, der blev os fortalt i 
Jerusalem om denne, lyder saaledes: »Denne Steen faldt fra 
Himlen, da Forudsigelsen begyndte i Jerusalem, og Propheterne 
bade paa den ; da disse flygtede, vilde Stenen ogsaa med, men 
Engelen Gabriel holdt den^ og befæstede den paa Klippen, indtil 
Muhammed kom, og gjorde den ubevægelig paa dette hellige 
Sted. Den svæver ikke destomindre i Luften«. Vi bleve derfor 
ei lidet forundrede ved at træde ind under Stenen, og see, 
hvor lidet skjult og hvor massivt man havde støttet den. Da 
vi herover yttrede vor Forundring til Scheiken, sagde han, at 
dette kun var skeet, for at betage Folket Frygt; Stenen svæ- 
vede ikke destomindre virkelig i Luften. Ad Trapper stiger 
man ned til Hulen under Stenen: den ædle, kaldet. Dens 
Høide er noget over Mandshøide, men den er ikke meget 
stor; i Midten af Hulen er en Aabning, hugget igjennem den 
hellige Steen op til dens Overflade. Under denne Aabning 
slog Scheiken paa en Marmorplade i Gulvet, og fornam vi 
tydelig en huul Lyd; han sagde, at der herunder fandtes en 
Kilde, hvilket efter Alt, hvad jeg har kunnet bringe i Erfaring, 
har al Sandsynlighed for sig; om det end ei er en Kilde, saa 
dog en dyb kunstig Vandbeholder. Her paavistes os ogsaa 
indmurede i Væggen paa begge Sider af Nedgangen to smaa 
eiendommelige Monumenter med snoede Søiler, efter Sigende 

fm Salomos Tid. Ei langt fra den vestlige Indgang til OwarB 
Moskee ligger paa Platformen en mindre Euppelbygning : Kubbet 
es-Sachrab el-Barraneh: Lænkeklippekupplen , bygget efter 
samme Mønster som Omars Moskee ^ ). 

Derfra førtes vi til den Syd for Omars liggende Moskee 
ei-Aksa. Ligesom jeg ved et betragte Omars Moskee føUe 
mig overbeviist om, at denne var en oprindelig saracenisk 
Bygning, ved hvis Opførelse man kun havde benyttet Materialier 
fra ældre Tid, navnlig romerske og byzantinske; ligesaa for- 
visset følte jeg mig ved at besee el-Aksa om, at denne, trods 
alle de Forandringer, den har modtaget, oprindelig var en 
gammel Christen Kirke, sandsynligviis den af JusUnian 530 
efter Christus til Ære for Maria opførte'-). Allerede udvendig 
fandtes over Indgangen indmuret flere byzantinske Fragmenter, 
og ved Indtrædelsen saae jeg mig til ikke liden Overraskelse 
i en 280 Fod lang, 180 Fod bred, syvskibet Basilika. Over 
Hovedskibet iaae endnu et aldeles aabent Bjelkeloft i sin op- 
rindelige Form. De to nærmeste Sideskibe vare dog alt tilluk- 
kede, og de fire andre, saavidt jeg saae, bedækkede med Hvæl- 
vinger. Med Hensyn til el-Aksa maa jeg nemlig bemærke, at 
Scheiken søgte at faae os bort saa snart som muligt* af Frygt 
for, at Muhammedanerne skulde overraske os, naar de ind- 
fandt sig til Eftermiddagsbøn , hvilket let kunde have foran- 
lediget ubehagelige Sammenstød, saa at der her kun lodes os 
Tid til et meget flygtigt Overblik. Søllerne paa begge Sider 
af Hovedskibet vare colossale, tykke, men ei meget høie Mar- 
morblokke , med Capitæler i de forskjelligste Mønstre ; dog 



') Da vi ei besøgte denne, skal jeg herom ganske henvise til Tobler 

Jerusalem I p. 593—595. 
*) Robinson Palestina U p. 80—81. 

forekom de mig nærmest at være af byzantinsk Oprindelse. 
Væggen for Enden af Moskeen, dens sydlige Væg, der støder 
lige op til Haramsmuren, var ganske lige, kun at som sæd- 
vanligt Mihrabs Nischen^) var anbragt midt i den. Denne 
Væg er rigt smykket saavelsom den Mimbar, der reiser sig ved 
Stden af Mihrab. Foran Mihrab hæver sig en herlig Kuppel, 
ligeledes paa det prægtigste smykket og forziret indvendig, 
hvilket besynderligen contrasterer med den øvrige Moskee, der 
efter almindelig muhammedansk Skik er kalket over. 

fra denne Moskee førtes vi først til en liden Bygning i 
det sydøstlige Hjørne af Haramspladsen, hvor under en Steen- 
baldachin, baaren af fire Søiler, paavises Jesu Vugge, ligeledes 
af Steen. Frelseren er, som bekjendt, ogsaa for Muhamme- 
daneme en Prophet, kun ringere end Muhammed. 

Herfra gik Scheiken med os til de mærkelige Hvælvinger 
under el-Aksa. Disse ble ve, som de øvrige Bygninger paa 
Haramspladsen, første Gang nærmere undersøgte af Cather- 
wood i 1833, hvis kortfattede Beretning findes hos Robinson^). 
Men senere i 1S42 bleve de paany Gjenstand for en omhyg- 
gelig Undersøgelse og Opmaaling af Tipping, som derhos har 
leveret os fortriinlige Tegninger og anskuelige Billeder af 
dem 3). Jeg kan her ikke tilbageholde den Bemærkning, at 



') Ved de christne Kirker, som ere gaaede over tU at blive Moslieer, er 
det ofte meget stødende, at see denne Nische, som altid findes i Ret- 
ningen imod Mei(lLa, anbragt paa et saadant Sted, at derved al Symme- 
trie forstyrres; saalcdes er dette t. Ex. Tilfældet med St. Sophia i Con- 
stantinopel, dog ikke i nogen saa paafaldende Grad som flere andre 
Steder; i el-Aksa derimod ligger Mihrab lige for Enden af Hovedskibet. 

* ) Palestina HI p. 1114—15 jfr. II p. 89—91. 

^) The Jewish war by Flavios Josephus. A new translation by R. Traill, 
edited by Isaac Taylor. London 1851. Piates I p. 96, p. XVI, XVII, 
XXn, XXIV, XL; n p. 122, Cni; explanations of the piates I p. 

XIV— XX, xxn— XXV, xl-xlii; n p. cm— civ. 

jeg, ved efter min Hjemkomst at være kommen i Besiddelse 
af Traills Josephus, fandt en overraskende nøiagtig Overeens- 
ste'raraelse mellem Tippings Tegninger og mine egne Opteg- 
nelser. Hvælvingerne strække sig i en Længde af 260 Fod 
fra Nord til Syd under el-Aksa, og ende med en Hal eller 
Vestibule, som støder op til den sydlige Haramsmuiir, netop 
hvor denne møder den sydlige Stadsmuur, der her forener 
sig med Haramsmuren, som derfra imod Øst danner Stads- 
muren paa Ophel. Ad 1 7 Trin stiger man fra Haramspladsen 
ned til disse Hvælvinger, som i Midten ere deelte ved en 
Række af 9 massive Piller. Imellem disse er opført en Muur, 
hvorved Adgangen til den østlige Deel af Hvælvingerne er 
spærret. Gangen under den vestlige Deel af disse har et jevnt 
Fald — Tipping angiver af tre Fod, hvilket dog forekommer 
mig for lidt — indtil man ad 8 Trin naaer den omtalte Hal. 
I Midten af denne staaer en enkelt Søile, bestaaende af een 
Steen (Monolith), 21 Fod høi og 6 Fod 6 Tom. i Diameter, med et" 
ganske eiendommeligt Capitæl, hvis Decoration er meget øde- 
lagt, men sikkert ikke kan henfores til nogen af de bekjendte 
Søileordner; mig forekom det nærmest at ligne en Decoration 
af StrudsQedre; Tipping kalder det en Decoration af Palme- 
blade. Fra denne Søile spænde sig til alle fire Sider imod 
Nord, Syd, Øst og Vest, Buer med tre halvrunde Baand, som 
imod Øst og Vest modtages af svagt antydede Pilastre i Mu- 
rene, imod Nord og Syd af to Halvsøiler. Af disse Halvsøiler 
støtter den nordlige sig til den ved Vestibulen nærmeste af 
de fornævnte 9 Piller, medens den sydlige staaer i Forbin- 
delse med en anden massiv Pille, som paa denne Side deler 
Indgangen til Vestibulen. Denne sidstnævnte Pille støder op 
til den sydlige Haramsmuur; paa hver Side af denne findes 
derhos en corinthisk Søile. Hallen deles saaledes ved disse 

Buer i fire Dele, som hver bedækkes af en Kuppel. Disse 
temmelig flade Kupler ere af en særegen massiv Construction, 
idet de foruden Lunettestenenc kun bestaae af to Rækker 
Steen, hvori Slutstenen er føiet. Paa Kuplerne findes endnu 
Spor af Forziring. Breden af denne Hal, som vilde svare til 
Breden af Hvælvingerne, hvis ikke den ene Halvdeel af disse 
var tilmuret, er 42 Fod, hvilket atter nøiagtig svarer til begge 
Længder tilsammenlagte fra den nordh'ge og sydlige Halvsøile 
til den fritstaaende Monolith i Midten af Hallen. Til denne 
Hal har fordum imod Syd ført et dobbelt Portal, hvilket endnu 
tydeligen sées deraf, at der i den Deel af Haramsmuren, som, 
uden at være omgiven af Stadsmuren, støder hertil, findes 
indmuret Halvdelen af en Bue. Til dette dobbelte Portal have 
ogsaa de corinthiske Søller paa begge Sider af den sydlige 
Pille hørt. Der har saaledes fra Syd igjennem dette dobbelte 
Portal været Adgang til Vestibulen, og derfra igjennem Hvæl- 
vingerne til Tempelpladsen. Nu er denne Adgang ganske til- 
muret, naar undtages, at der i den sydlige Haramsmuur under 
den omtalte endnu synlige halve Bue findes et lidet Gitter- 
vindue. Igjennem dette modtager Vestibulen nu sit Lys. 
Næsten lige under dette Vindue er anbragt en muhammedansk 
Bedenische (Mihrab); Stedet benyttes nemlig endnu af Mu- 
hammedanerne som Bedested, hvorfor der paa Hallens Gulv 
ogsaa findes udspredte nogle tarvelige Maatter. Hvad angaaer 
disse Hvælvingers Aldier, da er det aabenbart, at vi her have 
forskjellige Tiders Arbeide for os; de corinthiske Søiler og 
den halve Bue i den sydlige Haramsmuur maae aabenbart være 
romerske, sandsynligviis fra Hadrians Tid. Kuplerne i Vesti- 
bulen kunne neppe være ældre end en Tid, da man i Pale- 
stina havde lært romersk Bygningskunst at kjende; dog ere 
de saa massivt opførte, at jeg nærmest skulde ansee dem for 

at hidrøre fra den ældste Tid, hvori dette kan have været 
Tilfældet, nemlig under Herodes. Selve Murenes Hovedmasse, 
der er opført af colossale Stene, som tildeels endnu have be- 
varet de indskaarne Rande , er sandsynligviis jødisk ; det 
samme maa formeentligen antages om de massive Piller, og 
turde endog være ikke aldeles uantageligt med Hensyn til selve 
de noget flade Hvælvinger, da vi af den ovenomtalte Broansats 
i den vestlige Haramsmuur have seet, at Jøderne ikke vare 
ubekjendte med Bueconstructionen. Det turde i denne Hen- 
seende her være paa sin Plads at bemærke, at vi i de først 
i den senere Tid bekjendtblevne assyriske Monumenter ofte 
see Buer afbildede, saa at det ingenlunde er uforklarligt, at 
Constructionen af saadanne kan have været Jøderne bekjendt 
langt tidligere end Grækerne, som først antages at have kjendt 
denne Construction c. 400 før Christus. Hos Ægypterne var Bue- 
constructionen almindelig i det seneste allerede i det 16de Aar- 
hundrede før Christus, skjøndt den ældste os levnede Bue, 
bygget af Steen, først er fra det 7de Aarhundrede. Pilasterne har 
Tipping troet at have opdaget ere frembragte derved, at man 
har hugget bort af de af randede Stene opførte Mure, for at 
kunne antyde saadanne. En endnu senere Tid end Hadrians 
maa derhos sandsynligviis have reconstrueret disse Hvælvinger, 
saafremt den ovenfor fremsatte Mening er rigtig, at Moskeen 
el-Aksa over disse er et Værk af Justinian. Der gives endnu 
andre betydelige Hvælvinger under Haråmspladsen; disse har 
jeg imidlertid ikke seet, hvorfor jeg herom ganske skal hen- 
vise til Catherwoods Beskrivelse hos Robinson * ). Det synes 
i høieste Grad naturligt at sætte disse underjordiske Hvæl- 



) Palestina III p. 1112—15 og Grundtegningen II p. 91 



vinger i Forbindelse med TacitusM og Joseplius-) Beretninger 
ora, at Tempelbjerget før Titus Erobring var opfyldt af under- 
jordiske Huler, hvilket atter styrker den ovenfor fremsatte 
Mening om at disse Hvælvinger idetmindste i deres Anlæg ere 
af meget gammel Oprindelse, og ikke usandsynligt endog turde 
naae op til Tiden for Opførelsen af Salomos Tempel. 

Vi førtes herfra endnu til den gyldne Port. Denne er, 
som Læseren vil erindre, tilmuret, og saaledes udenfra util- 
gjængelig. Som Grund hertil angives en muhammedansk Tradi- 
tion om, at en Konge engang seirrig skal drage ind ad denne 
Port, tage Jerusalem i Besiddelse, og herske over hele Jorden. 
Fra den indvendige Side viser den sig som et storartet dob- 
belt Portal, deelt i Midten ved to mægtige corinthiske Søiler 
og Pillen imellem de to i den østlige Haramsmuur udenfra 
endnu synlige Buer over de tilmurede Indgange. Imellem 
disse og Portalets Sidemure hæve sig sex Kupler af en lig- 
nende Cohstruction, som de vi have seet under el-Aksa, dog 
mindre massive og ikke saa flade, hvorfor jeg antager dem 
for yngre; med Hensyn til to af dem forekom dette mig i 
ethvert Fald aldeles afgjort. Sidemurene ere udadtil imod 
Haramspladsen smykkede med Pilastre, og i det Hele forsynede 
med en saa riig Decoration, at jeg for mit Vedkommende ikke 
tager i Betænkning at henføre dem til Hadrian; Noget, der 
falder saa meget mere naturligt, som denne Port, om den 
endog i og for sig turde være af ældre Oprindelse, høist sand- 
synligt er bleven ombygget, da denne Keiser paa den gamle 
Tempelplads lod opføre et Tempel for Jupiter Capitolinus, og 
der lod reise sin egen Rytterstatue. En af Dørstolperne dannes 
af en eneste uhyre Blok af Kalksteen, hvoraf det Hele er 



*) Historiaram liber V cap. 12. 
*) BeUum Judaicum VH, 2. 

bygget, og ved disse sees endnu Rundingerae, hvori Boltene, 
hvorpaa de gamle Dørtløie dreiede, vare anbragte. 

Foruden disse Hovedbygninger paa Haramspladsen (indes 
her endnu endeel mindre Capelier og Bedesteder. Den inde- 
holder ligeledes flere Cisterner og Jerusalems eneste Trægaard, 
hvor Muhammedanerne derfor natiirligen søge Forfriskning i 
Skyggen. 

Forinden vi endeligen forlade Haramspladsen, maa jeg 
endnu tilføie et Par historiske Oplysninger om Omars Moskee. 
Da Omar 637 efter Christus erobrede Jerusalem, opbyggede 
han en Moskee over den hellige Steen. Endnu i samme Aar- 
hundrede ombyggede Chalifen Abd-el-Melek fra 686 til 693 
ganske Omars Moskee, og smykkede den paa det prægtigste. 
Chalifen el -Valid byggede atter omtrent 710 efter Christus 
paa Moskeen, som herved erholdt sm nuværende Skikkelse, 
idet han gjorde den hellige Steen til Moskeens Midtpunkt. 
Herefter leed den meget ved Jordskjælv, men blev altid, om 
end med nogen Forandring, gjenopbygget. Da Korsfarerne 
1099 erobrede Jerusalem, forvandlede de Moskeen til en Chri- 
sten Kirke. Denne blev betragtet, som staaende paa samme 
Sted, som Salomos Tempel, hvorfor de Christne kun under- 
kastede den de for deres Gudstjeneste nødvendige Foran- 
dringer, men iøvrigt skaanede Bygningen. Ved Saladins Erob- 
ring af Jerusalem 1187 gik den atter over til Moskee, og 
uagtet de Christne senere paa kort Tid tvende Gange bleve 
Herrer i Staden, bleve Muhammedanerne dog aldrig ganske 
fortrængte fra den, indtil de Christnes Herredørorne over Jeru:- 
salem i Aaret 1244 endte for bestandigt. Senere er Moskeen 
flere Gange bleven restaureret, men uden at være bleven for- 
andret fra den Form, hvori Korsfarerne forefandt den. 

Fjerde Afsnit. 



Jerusalems nænneste Omgivelser. 

fifler saaledes at have betragtet selve Staden indenfor Mu- 
rene, ville vi nu foretage eu V^dring udenfor disse, for at 
gjøre 08 bekjendte med dens nærmeste Omgivelser. Forladende 
Staden ved Jafifa Porten, stige vi ned i Hinnoms Dal, og følge 
denne i nordvestlig Rc^tning til dens Begyndelse, hvor vi støde 
paa et stort Bassin, af Araberne kaldet Birket el-Mamillah. 
Dette Bassin er 316 Fod langt, omtrent 200 Fod bredt og 
18 Fod dybt'), forsynet med Trapper i Hjørnene, for at kunne 
stige ned i det. Siderne ere opbyggede af tilhugne Stene, 
nedlagte i Kalk, men det Hele er nu yderst forfaldent. Uagtet 
der netop faldt endeel Regn under vort Ophold i Jerusalem, 
saae jeg dog ingen Vand i det, hvorfor jeg maa antage, at 
Vandet i Bassinets nuværende Tilstand. strax løber af til Uiskias 
Dam igjennem den i forrige Afsnit omtalte Vandledning. I 
dette Bassin har man gjenkjendt den øvre Dam Gihon (Rsaias 
7, 3; 36, 2; 2den Kongernes Bog 18, 17; 2den Krønikernes 
Bog 32, 30). Heromkring, navnlig paa AfTaldet af Høien imod 
Nord, ligger den største muhammedanske Begravelsesplads ved 
Jerusalem. Men desværre Ondes her Intet, som kan lignes 
ved Constantinopels Kirkegaarde, hvorfra man i Almindelighed 
henter Billedet af de Rettroendes Kirkegaarde. I Constanti- 
nopel ere disse altid tæt beplantede med Cypresser, og over 
enhver Grav af nogen Betydning er ved begge Ender reist en 



*) Robinson PalesUua 11 p. 130. 

Marmortavle, som med forgyldt Skrift paa blaa Grund inde- 
holder et Vers af Koranen; er den Afdøde en Mand, findes 
istedetfor den ene Tavle en Marmorsøile, kronet med en Turban, 
malet med dennes livlige Farver. Men Intet saadant findes ved 
Jerusalem; de kalkede Grave staae her i al deres Nøgenhed. 
Kun een smuk, men forfalden Gravkuppel hævede sig paa 
denne Kirkegaard, og denne var den eneste muhammedanske 
Grav af nogen Interesse, jeg saae ved Jerusalem. Fra den 
øvre Dam gaae vi tilbage langs Affaldet af den Høi, som imod 
Vest begrændser Hinnoms Dal, og adskiller den fra Dalen 
Rephaim. Her have Grækerne i de sidste Aar anlagt en ei 
ubetydelig Have, der vil blive en stor Velsignelse i denne øde 
og træløse Egn. Lidt længere imod Syd paa dette Affald støde 
vi snart paa Vandledningen fra Salomos Damme, Syd for 
Bethlehem, som her en Tidlang løber langs med Veien til 
dette Sted. Denne Vandledning, om hvilken der senere atter 
vil blive Leilighed til at tale paa Udflugten til Bethlehem og 
Salomos Damme, nærmer sig Jerusalem langs den østlige Side 
af Høien Vest for Hinnoms Dal, som den derefter lidt Nord 
for det sydvestlige Hjørne af Stadsmuren overskrider paa lave 
Buer. Den bliver derefter ført langs den sydvestlige, sydlige 
og østlige Deel af Zion, hvor den træder ind i Staden, men 
vedbliver at følge Zions østlige Side til henimod det nordøstlige 
Hjørne af denne Høi, fra hvilket Punkt den i en Jordvold i Dalen 
Tyropoeon imellem Zion og Moria antages at blive ført ind til 
Haramspladsen. Tæt ved det Sted, hvor Vandledningen føres 
over Hinnoms Dal, er den nordlige Ende af den nedre Gihons 
Dam (Esaias 22, 9), af Araberne kaldet Birket es-Sultan. Denne 
er betydeligt større end den øvre Dam; nemlig 592 Fod lang, 
245 Fod bred ved den nordlige Ende og 275 Fod ved den 
sydlige ; Dybden er, iberegnet Gruset paa Bunden, 35 Fod ved 

ved den nordlige og 42 Fod ved den sydlige Ende M- Denne 
Dam er dannet derved, at man ved den nordlige og sydlige Ende 
har bygget Mure tværs over Dalen, og bortQernet Jorden i 
Midten, saa at Dalens Klippevægge have beholdt deres uregel- 
mæssige Affald, og i Bunden kun efterlade en smal Seng for 
Vandet. Den er nu tildeels i Forfald, og heller ikke i denne 
mindes jeg at have seet Vand. 

Vi nærme os nu det Punkt, hvor Oinnoms Dal i sit fort- 
satte Løb imellem Zion og det onde Uaads Bjerg tager en 
østlig Retning. Paa den Deel af Zion, som ligger udenfor 
den sydlige Stadsmuur, findes filere Steder af Interesse. Nær- 
mest ved Porten findes et armeniansk Kloster, hvis Kirke efter 
Traditionen skal indtage Pladsen^ hvor Caiaphas IIuus stod. 
Denne lille Kirke udmærker sig saavelsom den føromtalte St. 
Jacobskirke i Staden ved Reenlighed og Pyntelighed i For- 
bindelse med en eiendommelig Smag; saaledes er det Rum, 
ber paavises som Christi Fængsel, ganske beklædt med farvet 
Porcelain. Fremdeles paavises under Kirkens Alter den Steen, 
hvormed den hellige Grav var lukket. I den lille Gaard ved 
Kirken ligge de armenianske Patriarcher begravne. Ved dette 
Kloster findes den armenianske Kirkegaard, og i Nærheden af 
denne den latinske og græske, paa hvilken sidste Protestanterne 
tidligere ogsaa fandt Hvile. Nu have imidlertid saavel Ameri- 
kanere som Englændere erhvervet særegne Kirkegaarde her 
paa Zion. Ved deres velordnede Udseende, medens de endnu 
kun ere lidet benyttede, ligne disse venlige Haver, og gjøre 
derfor paa dette Sted et dobbelt veemodigt Indtryk. Den 
anden Bygning af Interesse her er el-Nebi Daud, Davids Grav; 
denne tilstede Muhammedanerne ikke nogen Vantro at betræde. 

Over Graven findes det Værelse, hvor Christus skal have ind- 
stiftet den hellige Nadver: det saakaldte Coenaculum, en stor 
mørk Sal 50 til 60 Fod lang og nogle og tredive Fod bred. 
Denne Bygning var tidligere en christelig Kirke, og er rime- 
iigviis endnu ældre end Constantins Tid; de tilstødende Byg- 
ninger vare fordum et Kloster for Franciskanerne, som resi- 
derede her fra 1313 til 1561, da de bleve fordrevne af Mu- 
hammedanerne, og flyttede til deres nuværende Kloster St. 
Salvatore i Staden. Franciskanerklostret paa Zion var oprettet 
af Donna Sanzia, Kong Robert af Siciliens Gemalinde. 

Bjerget paa Dalens sydlige Side kaldes det onde Raads 
Bjerg, fordi her paa Ypperstepræsten Caiaphas Landsted den 
Beslutning at dræbe Frelseren blev fattet; Johannes Evangelium 
11, 49—51: »)Men een af dem Caiaphas, som var det Aars 
»Ypperste-Præst, sagde til dem: 1 forstaae slet Intet; ei heller 
»betænke I, at det er gavnligt, at eet IVfenneske døer for Folket, 
»og at ikke det ganske Folk skal fordærves. Men dette sagde 
»han ikke af sig selv; men da han var samme Aars Ypperste- 
» Præst, spaaede han, at Jesus skulde døe for Folket« jfr. 
Mathæus 26, S — 4. De formeentlige Ruiner af dette Land- 
sted vises endnu paa Spidsen af Bjerget, men bære ikke noget 
Oltids Præg. Herfra er imidlertid, som ovenfor bemærket, en 
smuk Udsigt imod Staden og navnlig over Sletten Rephaim, 
der strækker sig langs med Bjergets vestlige Affald, og som 
paa den Tid, vi besøgte Jerusalem, var smuk grøn. Naar man 
stiger ned herfra, kommer man til de talrige Klippegrave i 
det nordlige Affald af det onde Raads Bjerg imod Uinnoms 
Dal. Ingen af disse frembyder dog nogen særegen Interesse 
ved deres Construction. De af disse, som mine Venner og 
jeg besøgte, vare i Almindelighed uadrettede paa følgende 
Maade. Foran Graven var Klippens Væg hugget lodret, og deri 

udhugget en Dør, hvorigjennem man kom ind i det fiir- 
kantede Gravkammer, i hvis Yddgge der vare udhuggede Leier 
for Ligene, i Reglen eet i hver Væg, med Undtagelse af den, 
hvorigjennem Indgangen var; over disse Leier var Klippen til- 
huggen i Form af en Bue , saa at der herved dannedes 
Nischer. Denne Indretning saae vi ogsaa senere paa andre 
Steder i Syrien. Paa det nordøstlige Iljørne af Bjerget er en 
Afsats, beplantet med Oliventræer, hvilket Sted paavises som 
Hakeldama, det er Blodageren, som Judas forhvervede ved sin 
Uretfærdigheds Løn (Apostlenes Gjerninger I, 18—19), eller 
som Ypperste -Præsterne kjøbte til at jorde Fremmede udi, 
da Judas havde henkastet Sølvpenningene i Templet og hængt 
sig (Mathæus 27, 3— -10). Fra dette Sted gjør det et venligt 
Indtryk i den ellers saa øde Dalbund at see Kongehaverne, en 
endnu blomstrende Have ved Sammenstødspunktet for de tre 
Dale Tyropoeon, Uinnom og Josaphat, vandet fra Kilden Siloam 
ved Morias vestlige Affald, som vi strax skulle omtale. Ved 
Blodageren findes en betydelig Ruin, det af Armenianerne tid- 
ligere benyttede Liighims. Saaledes som det viser sig udenfra 
er det en lang massiv Steenbygning med hvælvet Tag, hvis 
Mure ere byggede dybt ned i Jorden, men nu saa forfaldent 
og indvendigt saa opfyldt af nedfaldne Steen, at man ei uden 
videre kan betræde det. Schultz i), som nærmere har under- 
søgt dette Liighuus ved at stige ned i det ved Hjælp af en 
Stige, siger, at denne Bygning er opført foran en gammel 
•Klippegrav med en dobbelt Gravhule; begge disse havde mange 
Nischer, hvori han endnu fandt Ligene tildeels ufortærede. 
Med Besværlighed klattrede vi herfra ned i Kedronsdalen, som 
ved dette Punkt bliver indsnævret imellem Oliebjergets syd- 

Ugste Deel og det onde Raads Bjerg, men derefter snart tager 
en østlig Retning, for at naae det døde Hav. Netop hvor 
Dalen saaledes træder ind imellem de to fornævnte Bjerge, 
fmdes en høist mærkelig Brønd, af Araberne kaldet Bir Ajub 
dl Hjobs Brønd. Af Frankerne kaldes denne Brønd Nehemias 
Brønd, fordi Alterets ifd under Exilet formeentligen blev skjult 
her, indtil den blev gjenfunden af Nehemias (2 Maccabæernes 
Bog 1, 19 — 22). I denne Brønd har man imidlertid med Be- 
stemthed gjenkjendt en-Rogel i det gamle Testamente (Josva 
15, 7; 18, 16; 2den Samuels Bog 17, t7; 1ste Kongernes 
Bog 1, 9). Den er en fiirkantet meget dyb Brønd, efter Ro- 
binsons Maaling i Foraaret 1838 125 Fod dyb med 50 Fod 
Vand'). Over den er opført en lille raa Bygning. Om For- 
aaret efter heftig Vinterregn aabner den sig undertiden Vel 
til Jordens Overflade, idet Vandet paa to Steder lidt længere 
nede i Kedrons Dal bryder frem af Jorden i Form af alminde- 
lige Kilder. Da vi saae den, stod Vandet meget dybt i Brøn- 
den. Vand fra denne Brønd bringes til Jerusalem, for at 
bruges som Drikkevand. 

Fra Hjobs Brønd gaae vi forbi Kongehaveme til Morias 
sydlige Affald: Ophel. Følgende langs med den vestlige 
Side af dette imod Dalen Tyropoeon, støde vi ei langt fra 
Ophels sydligste Punkt paa Kilden og Dammen Siloam 
(Esaias 8, 6; Nehemias 3, 13; Johannes Evangelium 9, 11). 
Kilden er et lidet Bassin, udhugget i Klippen, hvortil man 
stiger ned ad flere Trin. Dette Bassin modtager sit Vand fra 
Jomfru Marias Kilde under det østlige Affald af Opbel imod 
Josaphats Dal igjennem en underjordisk Canal, hvis Slutning 
det saaledes egentlig danner. Udenfor dette Bassin findes 
Dammen Siloam, en forfalden Vandbeholder, som nu kun 

>) Robinson Palestina U p. 139. 



77 

gjennemstrømmes af Kildens Vand , der under Trinene finder 
sit Udløb herhen paa dets Vel for at vande Kongehaveme. 
I Nærheden af Siloams Dam staaer et stort Morbærtræ, hvor 
Propheten Esaias siges at være bleven oversauget efter Kong 
Manasses Befaling. Jomfhi Marias Kilde, af Araberne kaldet 
Åin Um ed-Deraj o: Trappernes Moders Kilde, bærer ifølge 
Traditionen dette Navn, fordi den hellige Jomfru her skal have 
vasket den spæde Frelsers Linned. Denne Kildes Bassin er 
omtrent 15 Fod langt og 5 til 6 Fod bredt under en 6 til 8 
Fod høi Hvælving. Til dette Bassin stiger man ned ad brede 
Trapper; 16 Trin føre først til en Platform, 12 Fod bred, 
hvorfra atter 10 Trin føre ned til Vandet. Den hele Nedgang, 
hvis Dybde er omtrent 25 Fod, har et ærværdigt Præg. Den 
underjordiske Canal, som forbinder disse Kilder, er i Aaret 
183S bleven nøiagtig undersøgt af Robinson og Eli Smith, 
som krøbe igjennem den i dens hele Længde^). Ganalen er 
hugget igjennem Klippen i mange Bøininger og Zikzak, navnlig 
den Deel, som ligger nærmest ved Jomfru Marias Kilde. Dens 
Brede er overalt omtrent 2 Fod, hvorimod dens Høide er meget 
forskjellig ; dog er den i det Hele meget lavere henimod Jomfru 
Marias Kilde, end ved den anden Ende. Fra Jomfru Marias 
Kilde maatte Robinson og Smith krybe paa Hænder og Knæer, 
ja paa flere Steder maatte de endog lægge sig ned i Vandet, 
og skubbe sig frem paa Albuerne; 800 Fod fra Siloams Kilde 
maatte de endnu krybe paa alle Fire, men derefter tiltog Ca- 
nalens Høide gradeviis, indtil den ved sin Munding ved Siloam 
endog naaede en Høide af 15 til 20 Fod. Vandets Høide i 
Ganalen varierede fra nogle Tommer til een Fod, og flød med 
en sagte Strømning. Ved Jomfru Marias Kilde var Canalens 

Begyndelse tilstoppet med løse Stene, som de lod borttage. 
Runden af Canalen var overalt bedækket med Sand, som Vandet 
havde ført derind, og som i høi Grad maa have opfyldt den, da 
dens Udhugning ikke kan tænkes, uden at den maa have havt 
en langt større Høide. Den store Forskjel i Ganalcns Høide 
ved Siloam og i den modsatte Deel samt Canalens mange 
Snoninger forklarer Robinson derved, at Canalen formeent- 
ligen blev begyndt fra begge Ender. Ved Udhugningen fra 
Jomfru Marias Kilde er man gaaet for meget imod Vest, i 
hvilken Retning alle disse Krumninger ligge, og da Arbeideme 
omsider traf sammen paa et Sted i Midten, havde man ikke 
lagt Canalen dybt nok fra Siloam, saa at denne Deel af Ca- 
nalen maatte hugges dybere, indtil Vandet fra Jomfru Marias 
Kilde kunde flyde igjennem den. Han bemærker derhos, at 
Jomfru Marias Kilde ikke har noget andet Afløb end til Siloam. 
Ved denne Undersøgelse fandt Robinson og Eli Smith Canalens 
Længde at andrage 1750 Fod, medens den virkelige Afstand 
mellem de to Kilder, maalt udenfra til Klippen Øst for Siloam, 
kun udgjorde 1100 Fod. Under et senere Besøg i Jerusalem 
i 1852") maalte de den udvendige Afstand til 1200 Fod, for- 
meentligen paa Grund af en Afvigelse i Refæstelsen af Snorens 
to Ender. Robinson erklærer derhos, at Forskjellen mellem 
det indre og ydre Maal endnu maa være altfor stor, hvorfor 
han antager, at der med Hensyn til det for Canalens Længde 
angivne Maal af 1750 Fod formeentligen er indløben en Feil, 
hidrørende fra de besværlige og vanskelige Omstændigheder, 
under hvilke denne Opmaaling fandt Sted. Ved den i Aaret 
1838 foretagne Undersøgelse vare Robinson og Smith tillige 
saa heldige at være Vidne til Jomfru Marias Kildes intermit- 

terende LøbM* Medens de stode ved dennes Bækken, bemær- 
kede de, at Vandet med Kraft strømmede frem under de 
nederste Trin. T Løbet af 5 Minutter var det steget omtrent 
een Fod, og de hørte det risle bort igjennem Canalen. Ti 
Minutter efter holdt det op at flyde, og Vandet sank til sin 
forrige Høide. Dette dens uregelmæssige Løb, som de ogsaa 
hørte bekræfte af Araberne som et sædvanligt Phænomen, 
influerer naturligviis ogsaa paa Siloams Kilde, skjøndt, idet- 
mindste fortiden, i ringere Grad, da, som ovenfor anført, Ara- 
berne tilstoppe Canalens Begyndelse med løse Stene, for at 
forhindre Vandets hurtige Afløb, og holde Vandet i Jomfru 
Marias Kildes Bækken høiere. Paa Grund heraf opstiller Ro- 
binson den Formodning, at Jomfru Marias Kilde er det nye 
Testamentes Bethesda (Johannes Evangelium 5, 2-4. 7). I 
det gamle Testamente synes den at være Kongens Fiskevand 
hos Nehemias 2, 14. Jeg maa her endnu kalde i Erindring, 
hvad der ovenfor er anført om den foregivne Kilde under 
Omars Moskee, imellem hvilken og Jomfru Marias Kilde der 
mueligen kunde være en Forbindelse, dog uden at jeg paa 
nogen Maade ønsker dette forstaaet anderledes, end som en 
blot personlig Formodning. Vandet i begge Kilder, Siloams 
og Jomfru Marias, har en eiendommelig sødlig, lidt saltagtig, 
Smag, som dog ikke er ubehagelig. Da mine Venner og jeg 
besøgte disse Kilder, stege vi kun saa langt ned til Siloams 
Kilde, at vi kunde see Canalens Munding. Ved derfra at gaae 
langs Bjergranden af Ophel til Jomfru Marias Kilde, saae vi 
en Skare Qvinder fra den ligeoverfor liggende arabiske Landsby 
Kefr Silvan, som havde fyldt deres Vandkruus ved Kilden, og 
nu i en lang Række, bærende de fyldte Kruus paa Hovedet, 

i deres pjaltede og smudsige, men maleriske, Dragt vandrede 
over Kedrons Dal, for at stige opad Bjergstien til deres Landsby. 
Over Kedrons vandløse og stenede Flodseng, hvorigjennem 
kun Vinterregnen finder sit Afløb, ville vi følge dem til deres 
Landsby, der saa at sige er klinet op ad Bjergets Side, idet 
Araberne ved at bygge deres By for en stor Deel have be- 
nyttet de gamle Gravhuler, hvoraf Klippen er fuld, og blot 
dækket Indgangene til disse med tarvelige Mure. Kefr Silvan 
findes paa det vestlige Affald af den sydligste af Oliebjergets 
Høider: det saakaldte Forargelsens Bjerg, fordi Salomo, da 
han blev gammel, af sine Hustruer lod sig forføre til her at 
oprette en hedensk Afgudstjeneste (1ste Kongernes Bog 11, 3 — 8). 
Til denne Landsby støder Jødernes nuværende Begravelses- 
plads; mangen en Jøde vandrer til Jerusalem, ene for at kunne 
indgaae til den evige Hvile paa dette Sted, overfor Tempel- 
bjerget. Vi traf netop her to Jøder ved en frisk Grav ifærd 
med at glatte den flade Steen, der bedækket med hebraisk 
Skrift lægges paa Graven. Den smalle Jordstrimmel, som fra 
det sydøstlige Hjørne af Haramsmuren, der hæver sig lodret 
over Morias Affald til Josaphats Dal, imod Nord drager sig 
udenfor denne Muur i en voxende Brede, indtil den henimod 
Stephans Porten naaer en Brede af 135 Fod, benyttes til en 
Kirkegaard af Muhammedanerne, der med Forkjærlighed her 
søge deres sidste Hvilested saa nær som muligt ved Omars 
hellige Moskee. Saaledes see vi selv i Døden Islam og Jøde- 
dom samlede om det hellige Tempelbjerg. 

Ved den nordligste Ende af Jødernes Kirkegaard findes 
fire gamle Monumenter, som i deres Følgeorden fra Syd imod 
Nord af Traditionen betegnes som Zacharias, Jacobs, Absalons 
og Josaphats Grave; dog angives undertiden Navnene paa de 
enkelte Grave forskjelligt. Der behøves imidlertid kun et Blik 

paa disse Monumenter, for at overtyde Enhver om at disse 
Ttavne ere uden Hjemmel. Ifølge deres Construction kunne 
de ikke være ældre end en Tid, da en Blanding af ægyptisk 
og græsk Architectur var bleven herskende i Landet; altsaa i 
det tidligste hidrøre fra Herodes Tid; sandsynligviis ere de 
endog senere end denne. Klippevæggen, hvori disse Monu- 
menter ere udhuggede, hæver sig her næsten lodret over Jo- 
saphats Dal. Det sydligste Monument, Zacharias Grav, som 
tillægges den imellem Templet og Alteret ihjelslagneMand af dette 
Navn (Mathæus 23, 35; Lucas ti, 51) bestaaer i dets nederste 
Deel af en isoleret flirkantet Klippeblok, omtrent 20 Fod i 
Quadrat og 1 8 til 20 Fod høi ; paa hver af de fire Sider findes 
fire ioniske Halvsøiler, hvoraf de yderste ere overskaarne af 
Pilastre af samme Orden paa Hjørnerne. Over den stærkt 
udbuede Kamis hæver sig en afstumpet Pyramide af 10 til 12 
Fods Høide. Da ingen Indgang er synlig, synes det Hele saa- 
ledes at udgjøre een massiv Klippeblok, omtrent 30 Fod høi. 
Monumentet er' skilt fra Klippen ved en bred Gang, som i 
denne er udhugget rundt om det. Den saakaldte Jacobs Grav 
er kun en Klippehule, hvori Apostlen Jacob siges at have op- 
holdt sig i Tiden fra Frelserens Korsfæstelse til hans Op- 
standelse. Indgangen til denne dannes af et aabent Portal 
med fire doriske Søiler, udhugne af Klippen; over den glatte 
Architrav (Hovedbjelkelag) løber en Frise med Triglypher og 
Draaber. Absalons Grav bestaaer forneden af en fiirkantet 
Klippeblok, omtrent 24 Fod i Quadrat med fire ioniske Halv- 
søiler paa hver Side, af hvilke de yderste, som ved Zacharias 
Grav, ere overskaarne af Pilastre af samme Orden paa Hjør- 
nerne. Frisen over Architraven er forziret med Triglypher og 
Draaber; i Metopeme ere anbragte Skjolde. Forsaavidt, i en 
Høide af 18 til 20 Fod, er Monumentet hugget ud af Klippen, 

men ikke massivt, da man igjennem et Hul i Væggen kan see 
ind i det af løse Stene opfyldte Indre. Den øvrige Deel af 
Monumentet er derimod paabygget af store Stene. Paa Frisen 
hviler en mægtig Quadrat med sin Karnis, over hvilken en 
smallere, men høiere, Quadrat ligeledes med sin Karnis hæver 
sig. Fra en cylinderformig Base ovenpaa denne sidste op- 
stiger et rundt Spidstag, der imod oven aabner sig som en 
Blomst. Hele Monumentets Høide er 38 til 40 Fod. Rundt 
om den nederste Deel af Monumentet er, saaledes som ved 
Zacharias Grav, hugget en bred Gang i Klippen. I det nord- 
lige Hjørne af den østlige Deel af denne Gang findes Josaphats 
Grav, hvoraf kun et ret smukt Tympanon (Gavl) er synlig over 
Jorden, udhugget i den glatte Klippevæg. Foruden disse fire 
Monumenter findes endnu ved den nordlige Ende af Kefr 
Silvan en mærkelig Monolith udhugget i Klippen. Ved Absa- 
lons Grav findes den sydlige Bro over Josaphats Dal; forbi 
denne fortsætte vi vor Vandring langs Oliebjergets Side til 
henimod den nordlige Bro, der fører Veien fra St. Stephans 
Porten over Dalen. 

Vi staae nu ved et Sted, der har en egen Klang i enhver 
Christens Øren: Gethsemane Have, og betragte med saameget 
større Glæde dette Sted, som der ikke synes at kunne reises 
nogen begrundet Tvivl om, at Haven maa søges her, og der- 
hos Munkene have fredet om det paa den smukkeste Maade, 
uden at forvanske dets Characteer. En simpel fiirkantet Muur 
omgiver den Ulle Have, hvortil en venlig Franciskaner aabner 
Døren, og byder os velkommen paa dette Sted, der synes viet 
til Fred. Otte gamle Oliventræer samt et lille Haveanlæg af 
Roser og nogle andre Blomster udgjøre det Hele, men aldrig 
skal jeg glemme det velgjørende Indtryk, jeg modtog ved at 
betræde denne indviede Plet. Mine Venner og jeg dvælede 

længe her i fortrolig Samtale, glemmende Omverden, og kun 
tænkende paa, at det ogsaa var os forundt at betræde Gethse- 
mane Have, hvor Herren ofte samledes med sine Disciple, og 
hvor han blev skilt fra dem (Mathæus 26, 36, jfr. 30; Marcus 
14, 32; Lucas 22, 39; Johannes Evangelium 18, 1 — 2). 

Dette velgjørende indtryk ville vi ei forstyrre ved at op- 
holde 08 ved de omliggende Legendesteder, men, bevarende 
det i sin Friskhed, fortsætte Vor Vei op ad Oliebjerget. Under 
Opstigningen have vi den bedste Udsigt til selve Staden, der 
haves nogetsteds fra, idet Staden paa Grund af Zions større 
Høide end Moria fuldstændigt viser sig for os, skraanende 
henimod Josaphats Dal, til hvilken Holderne derefter steilt 
synke ned. Billedet er øde, men vækker dog den høieste 
Interesse; længst tilbage ved Jaffa Porten sees Davids Borg, 
og ei langt derfra den evangeliske Kirke, lidt længere imod 
Syd det store armenianske Kloster og udenfor Zions Porten 
Davids Grav. Midt i Staden viser sig den hellige Gravs Kirke 
med sin høie Kuppel, men den smukkeste Deel af Billedet er 
Haramspladsen, omgiven af Levningerne af det gamle Tempels 
Mure, indenfor hvilke Omars Moskee stolt kneiser med sm 
skjønne Kuppel paa den marmorbelagte Platform, og Træerne 
imellem den og el-Aksa bringe Liv imellem Steenmasseme. 
Ankomne paa Toppen, støde vi paa en liden muhammedansk 
Moskee, hvis Scheik beredvilligen aabner os Adgang til en 
flisebelagt Gaard, omgiven af Mure, i hvis Midte Armenianeme 
have opført et lidet Capel. 1 Ydersiden af dette findes ind- 
murede flere smukke byzantinske Søiler af ei meget store Dimen- 
sioner, Levningerne af den Kirke, Keiserinde Helena her op- 
førte til Erindring om Frelserens formeentlige Himmelfart fra 
Toppen af Oliebjerget. Det armenianske Capel er bedækket 
med en Kuppel, og i dets Indre paavises en Steen, hvori 

Christus, da han opfoer til Himlen, skal have efterladt Ind- 
trykket af sine Fødder. Scheiken førte os herfra til Moskeens 
Minaret, hvorfra en pragtfuld Udsigt aabner sig til alle Sider. 
Da jeg vendte mig imod Øst, forbausedes jeg ved pludseligen 
at see det døde Hav ligge for mig, begrændset i Øst af Moabs 
høie Bjerge. Søen viste sig som en smuk Flade, og i den 
klare Atmosphære gjorde de høie Bjerge hiinsides med den 
Syden eiendommelige dunkelblaae Farvetone et ubeskriveligt 
Indtryk, som end mere forhøiedes ved at lade Blikket derhen 
glide over de nøgne og besynderligt formede afstumpede Ealk- 
høider, der fra Jerusalem sænke sig ned imod det døde Hav. 
Noget længere imod Nord saaes et Stykke af Jordans Dalen, 
og imellem disse Punkter Flodens Udløb i det døde Hav. 
Imod Nord begrændsedes Udsigten af Samarias Bjerge, medens 
nærmere ved Staden i nordvestlig Retning ProphetenSamuels 
formeentlige Grav, Nebi Samvil, med sin Moskee hævede sig 
paa et isoleret Bjerg. Imod Syd tildrog imellem Judæas Bjerge 
Frankerbjergets tilspidsede Top sig især Opmærksomheden. 
Udsigten imod Vest til selve Staden er vel fuldstændig, men 
Stadens enkelte Bygninger adskilles bedre fra et lavere Stand- 
punkt. Oliebjerget er omtrent 175 Fod høiere end Zion. 
Oliventræerne, som fordum have givet Bjerget Navn, findes nu 
kun der adspredte i sparsomme Grupper, saa at endog Bjer- 
gets Navn i Arabernes Mund er forvandlet til Dschebel Tur; 
dipg vedbliver Naturen om Foraaret at pryde det med smukke 
Markblomster, blandt hvilke jeg navnlig fandt den saakaldte 
Stjerne fra Bethlehem, en smuk lille guul Blomst. Idet vi nu 
forlade Toppen af Oliebjerget, ville vi vende os lidt sydvestligt, 
for at opsøge de saakaldte Prophetemes Grave. Disse ere af 
en ganske eiendommelig Construction , og deres Anordning i 
det Væsentlige følgende. Ved at krybe ned ad en snever 

Åabning, kommer man til et rundt Kammer; herfra føre tre 
Gallerier i sydlig og sydøstlig Retning til en balvcirkelformet 
Gang, som forbinder deres Endepunkter; langs med Foden 
af Sidevæggene i denne Gang findes Nischer til deri paa langs 
at indskyde Liig. Imellem denne Gang og det Kammer, hvori 
man først træder ind, ere Gallerierne overskaame af en med 
den yderste concentrisk Gang , * som imidlertid forlænges til 
begge Sider udover Gallerierne. Alle Gangene ere hvælvede 
og noget over Mandshøide.- Alt er udhugget i Klippen. Hvad 
disse Graves Bestemmelse har været, er idetmindste hidtil kun 
Gjenstand for usikkre Formodninger. Ved Oliebjergets Fod 
lidt ovenfor den nordlige Bro over Kedrons Dal ligger Jomfru 
Marias Grav. Foran Kirken er en liden Forgaard udhugget i 
Klippen. Fra denne stiger man ad 48 brede Triin ned i den 
med mange Lamper oplyste Helligdom, hvor Jomfru Marias, 
hendes Husbonds Josephs og hendes Forældre: Joakim og 
Annas Grave vises ' ). Trods flere Forsøg lykkedes det mig 
aldrig at komme ind i denne Kirke, der synes at skrive sig 
fra den byzantinske Tid, og tilhører Grækerne. 

Over Kedrons Broen vende vi tilbage over Dalen, og stige op 
ad Veien, der fører til St. Stephans Porten. Ved denne støde vi paa 
en aaben Vandbeholder : Birket Hamman Sitti Marjam o : Jomfru 
Marias Bads Dam, saaledes- kaldet fordi den tjener til at forsyne et 
Fruentimmerbad, som bærer den hellige Jomfrues Navn, tæt 
indenfor Stephans Porten. Følgende langs Muren gaae vi nu 
til dens nordøstlige Hjørne. Den her begyndende Fæstnings- 
grav saavelsom den tilmurede Herodes Port have alt været om- 
talte, hvorfor vi begive os til Murens modsatte Hjørne over 
Hinnoms Dal, idet vi paa Veien endnu kun kaste et flygtigt 



') Wolff Reise in das gelobte Land p. 57. 

Blik paa den store Cisterne ved Damaskus Porten. Fra det 
nordvestlige Hjørne af Stadens Mure sees her i en Linie, der 
vilde danne en Forlængelse af Stadens < vestlige Muur, i en 
Længde af omtrent 1300 Fod i nordvestlig Retning Spor og 
Substructioner af gamle Mure. Hvor disse naae det høieste 
Punkt i Terrainet, findes Levninger af et gammelt Taarn, ikke 
usandsynligt Taamet Psephinus. I næsten nordlig Retning 
derfra lindes med Mellemrum antike Rester, formeentligen af 
Taarne, og derefter kunne Muursubstructionerne endnu en Tid 
lang forfølges i nordøstlig Retning. Andre Rester af antike 
Mure udenfor den nuværende nordlige Muur lindes ikke, hverken 
i nordøstlig Retning eller i en mulig Fortsætttelse af Stadens 
nuværende østlige Muur imod Nord. Indenfor selve det nord- 
vestlige Hjørne af Stadsmuren lindes en Rest af antike Sub- 
structioner ved det latinske Kloster St. Salvatore. I Forbindelse 
hermed maa jeg bemærke, at Terrainet Nord for Damaskus 
Porten er bedækket med smaa Kalksteenstærninger, saaledes 
som de endnu den Dag i Dag benyttes i Orienten ved Sam- 
m isætningen af Mosaikgulve ; af disse Tærninger opsamlede 
jeg selv flere. Desuden findes her mange deels conserverede 
deels ødelagte gamle Cisterner. Disse Omstændigheder vise 
klariigen, at dette Terrain tidligere har været bebygget. De 
betydelige Askehøie, som, naar man fra Damaskus Porten følger 
Yeien imod Nord^til Nablus, omtrent midtveis inden Veien 
naaer Josaphats Dal, ligge lidt østligt for Veien, have Enkelte 
i den senere Tid antaget for at være opstaaedé af den bort- 
kastede Aske fra det gamle Tempel. De synes imidlertid at 
være af en langt profanere Oprindelse; nemlig simpelthen op- 
staaedé ved det her i Aarhundreder opdyngede Affald fra Sta- 
dens Sæbesyderier. 

Vi have nu fuldendt VandriDgen rundt om Staden, men 
forinden vi kunne vende tilbage til denne, maae vi endnu be- 
tragte tre Monumenter i dens nordlige Omgivelser af Interesse, 
nemlig Jeremias Grotten, Kongernes og Dommernes Grave. 

Jeremias Grotten findes ikke langt Nord-Ost for Damaskus 
Porten. Den ligger under en enkeltstaaende afrundet Høi, 
hvis sydlige Side synes bortbugget; i denne er Indgangen til 
Grotten, foran hvilken ligger en lille Have, omgiven med en 
Muur. Trods flere Forsøg fandt jeg dog aldrig Døren i denne 
aaben, saa at jeg ei selv har seet Grottens Indre. Prokesch > ), 
der synes at have besøgt den, siger, at den beboes af en 
muhammedansk hellig Mand, som sælger Gravsteder deri og i 
den lille Have, som ligger foran. Det indre Rum af Grotten 
er næsten rundt, henimod 22 Skridt i Diameter, baaret af to 
massive Piller, og i Midten omtrent 30 Fod høit. Meiselen 
har hjulpet Naturen. Rundtom paa Væggen, 1^ Fod fra Gulvet, 
løber en Række af nogle Tommer høie Øier af Steen, saa at 
man kunde drage en Snor rundtom. Ved den høire Pille 
have Muhammedanerne et Bedested. Schultz, der ligeledes 
synes at have besøgt den, omtaler endnu en stor antik Ci- 
sterne ved den østlige Side af Grottens forreste Væg 2). Høiens 
sydlige Side, hvori Grotten findes, staaer ligeoverfor Beze- 
thas nordlige stelle Klippevæg, saa at man uvilkaarligen maa 
komme paa den Tanke, at de to Høie fordum kun have ud- 
gjort een, der ved Stedets Benyttelse som Steenbrud ere blevne 
adskilte fra hinanden. Ovenpaa Høien er en muhammedansk 
Kirkegaard. I en mindre Grotte i Høiens vestlige Side fandt 
jeg ved mit første Besøg her endeel armenianske Pilegrimme, 



M A. Prokesch Reise i det hellige Land p. 88—89. 
2) Schultz Jerusalem p. 36-37. 

som forlystede sig med Spil og Dands. I Jeremias Grotten 
skal Propheten havdk forfattet sine Klagesange. 

Kongernes Grave ligge lidt tilhøire for Veien til Nablus, 
hvor denne begynder at stige ned til Josaphats Dal. Deres 
Indretning er i det Væsentlige denne ^ ). Ad en i Klippen ud- 
hugget, 32 Fod bred, Gang stiger man i en jevn Skraanmg 
ned til dennes østlige Ende. Her findes en lignende Gisterne, 
som ved Jeremias Grotten. Ei langt herfra fører en hvælvet 
Gang af 7 Fods Længde imod Nord til en stor flirkantet, lige- 
ledes i Klippen udhugget, Forgaard, 92f Fod lang fra Øst til 
Vest, og 87 Fod bred fra Nord til Syd. Denne er nu 18 Fod 
dyb, men meget opfyldt. I den vestlige Side af Forgaarden 
er udhugget en Forhalle eller Porticus, 39 Fod lang, 17 Fod 
bred og 15 Fod høi. Indgangen til denne Porticus har fbr- 
dum paa begge Sider været smykket med Hjørnepiller samt to 
Søller imellem disse. Alt dette er nu sønderbrudt. Over 
denne Indgang findes imidlertid endnu det smukkeste Billed- 
huggerarbeide i Jerusalem, dog desværre uskaansomt behandlet 
af Tid og Menneskehaand. Umiddelbart over Indgangen ligger 
et Baand af Frugter og Blomster, omgivne af Blade. Adskilt 
herfra ved et lidet usmykket Mellemrum er udhugget en dorisk 
Frise med Karnis. I Midten af denne Frise er imellem Akan- 
thusblade anbragt en Viindrueklase, omgiven af Krandse, me- 
dens den øvrige Deel af Frisen til begge Sider har Triglypher 
med Draaber og Skjolde i Metoperne. Arbeidet bærer Præget 
af den senere romerske Stiil. Væggene i denne Porticus ere 
glat tilhugne. Paa den sydlige (for den Indtrædende venstre) 
Side findes den snevre Indgang, hvorigjennem man kryber ind 
til de udhulede Kamre. Det første Kammer, t9 Fod langt, 



1) Jeynfør i det Hele Robinson Palestina H 183—86. 

18^ Fod bredt, indeholder ingen Grave, men har tre Adgange 
til de egentlige Gravkamre, to imod Syd^ e«i imod Vest. Disse 
Indgange vare fordum lukkede af Steendøre med udhugget 
Tavleværk; de ere nu ødelagte, og Stumperne ligge omkring 
paa Jorden. Dørene bevægede sig paa Steentapper, som pas- 
sede i tilsvarende Huller i Klippen; den nederste Tap var na- 
turligviis den korteste^). Af Gravkamrene Syd for det første 
Kammer er det østligste 12 Fod langt og 11 Fod 2 Tom. bredt; 
i den østlige og sydlige Væg har det sex Nischer, tre paa 
hver Side, indhugne i Klippen paa langs, til deri at opbevare 
Liig. Det hertil stødende sydvestlige Gravkammer, 13-^ Fod 
langt og 13 Fod bredt, har ligeledes sex Gravnischer, tre i 
den sydlige og tre i den vestlige Væg. Af disse ere dog de 
to' midterste større, og have bagved et andet lille Kammer. 
Fra et af disse indre Kamre gaaer man ned til et lavt flir- 
kantet dybere liggende Gravkammer med store Nischer paa de 
tre Sider, hvor fordum vare placerede Sarcophager af hvidt 
Marmor, forzirede med Billedhuggerarbeide , af hvilke Brud- 
stykker nu ligge paa Gulvet. Det vestlige Gravkammer er det 
betydeligste. Det er 13^ Fod i Quadrat med tre Gravnischer 
i hver af de tre Sider imod Nord , Syd og Vest. Disse ere 
større end Nischerne i det andet Gravkammer, navnlig ere de 
midterste af anseelig Størrelse, og hver af disse har bagtil et 
lidet Kammer. Fra det af disse indre Kamre bag den mid- 
terste Nische imod Nord føre atter Trapper ned til et dybere 
liggende lavt fiirkantet Gravkammer med Rester af Marmor- 
sarcophager navnlig et Laag. Over de større Liigpladser be- 



^) Lignende Steendøre saae jeg siden i de etruriske Grave: deposito del 
coUe Gasuccini og deposito del Sovrano, ved Ghiusi i Toscana, hvor 
de endnu vare paa deres Plads. 

mærkede jeg en lille trekantet Nische, netop stor nok til at 
rumme en Lampe. Af Frankerne kaldes disse Grave Kon- 
gernes Grave, hvilket Navn, der ogsaa bliver dem tildeel af 
Araberne: Kubur el-Muluk, dog ikke synes at have anden 
Hjemmel end selve Monumentets kongelige Pragt. Jøderne 
kalde dem Calbah Schevuah, og tillægge dem en i Oldtiden 
ved sin Godgjorenhed og Gavmildhed berømt Mand, som de 
betegne ved dette Navn. Langt rimeligere synes det med 
Robinson ' ) at antage dem for det i Oldtiden berømte Grav- 
mæle, som Helena, Dronning af Adiabene, der gik over til 
Jødedommen, og under Keiser Glaudius opholdt sig i Jeru- 
salem, her oprettede for sig selv. Øst for NablusVeien hen- 
imod Josaphats Dal findes flere andre gamle Grave, af hvilke 
jeg dog ingen har besøgt. 

Dommernes Grave .ligge i længere Afstand fra Staden 
Nord-Vest for Damaskus Porten under Vandskjellet imellem 
Josaphats Dal og Dalen Beit Hanina, lige ved Begyndelsen af 
en lille Sidedal, der imod Nord-Vest løber ned til Beit Hanina. 
f Nærheden findes mange andre gamle Grave. Foran Dom- 
mernes Grave er i Klippen hugget en fri Plads. I Klippe- 
væggen, hvorigjennem Indgangen er til Gravene, og som i 
en Brede af omtrent 12 Fod vender ud imod denne Plads, 
er udhugget et Portal, og over dette en Gavl med Akroterier. 
Gavlen er udfyldt med Forziringer af Akanthusblade. Under 
dette større Portal er udhugget et andet mindre ligeledes 
med Gavl og Akroterier , og i Gavlens Fylding Bladforziringer. 
Under dette er den egentlige Indgang, som fører til det første 
Gravkammer af omtrent Mandshøide og 18 Fod i Qvadrat. 



<) Palestina II p. 188—194; Neue Untersuchungen uber die Topographie 
Jerusalems p. 125—27; Later researches p. 251—2. 

f den nordlige Væg findes ved Jorden 7 Grave, indhugne 
paa langs i Klippen, til deri at indskyde Liig, og over disse 
3 Grave med Buer til Henlæggelsen af Liig, bag hver af 
hvilke atter ere 2 Grave til Indskydning. ^ ) I det nordvestlige 
Hjørne er derhos anbragt endnu en Grav til Indskydning. 
Fra dette Kammer er Indgang til de øvrige: to liggende i 
samme Høide, to endnu dybere. Af de to Gravkamre i 
samme Høide er eet imod Øst, eet imod Syd. Det østlige 
er 7 Fod i Qvadrat, og har paa hver Side undtagen den, 
hvorigjennem man træder ind, forneden 3 Grave til Indskyd- 
ning, og over disse 4 af samme Beskaffenhed, ialt 21. Det 
sydlige Kammer er af samme Størrelse, og har paa hver af 
de tre Sider tre Grave til Indskydning, og over disse Pladser 
Ul Liigs Henlæggelse, een paa hver Side, ialt 12. Af de 
dybere liggende Kamre indeholder det nordøstlige ligeledes 
Grave til Indskydning, medens det andet sydligere ere ufuld- 
endt. ^) Disse Kamre har jeg imidlertid ikke besøgt , da jeg 
fandt Trapperne, som føre ned til dem, tildækkede med store 
Stene, som Araberne rimeligviis havde henlagt, for at blive 
betalte af Fremmede, for at tage dem bort igjen. Disse Graves 
Bestemmelse er ubekjendt; deres nuværende Navn synes at 
være opstaaet som Følge af en formeentlig Overeensstemmelse 
mellem Gravenes Antal og Medlemmerne af det jødiske Raad 
Sanhedrin, hvis Antal var 70. 



^) Som Læseren vist alt vil have bemærket af Beskrivelsen over de for- 
skjellige Grave, findes der ved Jerusalem i Almindelighed to Arter af 
Grave; den første med en smal Aabning til deri at indskyde Ligene 
efter deres Længde; den anden udhugget saaledes, at Liget kunde 
henlægges med en af Siderne vendt imod Gravkamret ; over den sidste 
Art af Liigpladser er derhos Klippen udhugget i Form af en Bue. 

2) See nærmere om disse Tobler Jerusalem. 2tes Buch, p. 332—334. 

Femte Afsnit. 



Om det gamle Jerusalem og den hellige Gravs Ægtbed. 

1 de foregaaende Afsnit har jeg bestræbt mig for at give en 
Oversigt over hvad det moderne Jerusalem og dets nærmeste 
Omgivelser frembyde af Interesse. Helst havde jeg ønsket, 
dermed at tage Afsked fra den hellige Stad, hvad jeg sikkerlig 
ogsaa havde gjort, hvis jeg havde troet mig berettiget til at 
afvise et Spørgsmaal, som altid paa det nøieste maa knytte 
sig til Tanken om Jerusalem: hvorvidt er der Anledning til 
at antage den hellige Grav for det Sted, hvor Frelseren blev 
nedlagt, og hvorfra han atter opstod, eller, for at bruge 
Chateaubriands smukke Ord, for den eneste Grav, fra hvilken 
paa den yderste Dag ingen Død vil opstaae? Svaret paa dette 
Spørgsmaal kan imidlertid ikke gives, uden Kundskab om 
Jerusalems Udstrækning paa Christi Tid, hvorfor jeg først 
skal tillade mig, saa kort som muligt, og med Forbigaaelse 
af Alt, hvad der ikke er nødvendigt for Besvarelsen af det 
ovenfor fremsatte Spørgsmaal, at berette, hvad vi vide herom, 
og hvorledes dette formeentligen bør" forstaaes. 

Den jødiske Historieskriver Josephus, der selv var til- 
stede ved Titus Beleiring af Jerusalem, giver os, inden han 
skrider til at fortælle denne , en Beskrivelse over Staden Jeru- 
salem. Denne Beskrivelse af Stadens Tiistand kun 37 Aar 
efter Frelserens Død vil, saafremt det lykkes os at forstaae 
den ret, give os et anskueligt Billede af Staden paa Christi 
Tid. Hovedstedet hos Josephus er hans jødiske Krigs 
Historie 5te Bog 4de Capitel, hvor han blandt Andet siger: 

»Staden var befæstet med tre Mure, hvor den ikke var om- 
»given af utilgjængelige Dale; thi paa disse Steder havde den 
»kun een Muur. Den var, den ene Deel ligeoverfor den 
»anden , bygget paa to Høie , som vare adskilte ved en 
»mellemliggende Dal, i hvilken Husene, det ene trængt over 
»det andet, endte. Af disse Høie var den, paa hvilken Over- 
» staden laae, meget høiere og ligere i sin Udstrækning . . . 
»Den anden Høi, kaldet Akra, hvorpaa Understaden, laae, 
»havde en mere afrundet Form, som Maanen, før den bliver 
»fuld. M Ligeoverfor denne laae en tredie Høi, af Naturen 
»lavere end Akra, og tidligere adskilt ved en anden bred Dal. 
»Senere, da Makkabæerne herskede, blev der fyldt Jord i 
»denne Dal , idet man ønskede at forbinde Staden med 
»Templet, og idet Høiden af Akra blev arbeidet ned, blev 
»denne Høi gjort lavere, saa at Templet selv ragede op der- 
»over. Dalen Tyropoeon, om hvilken vi have sagt, at den 
»adskiller Overstaden og den lavere Høi, strækker sig ganske 
»ned til Siloam« . . . 

Ved at gjennemlæse disse Ord hos Josephus maa jeg 
bede Læseren erindre, hvad ovenfor i andet Afsnit er anført 
om Terrainforholdene i og omkring Jerusalem, hvor jeg dog 
strax, for at lette Oversigten, har brugt de Benævnelser, for 
hvis Rigtighed jeg nu skal angive Grundene. De utilgjænge- 
lige Dale, der, som Josephus siger, omgave Staden, hvor 
den kun havde een Muur, ere uimodsigelig Hinnoms og Jo- 
saphats Dale. Paa det anførte Sted har jeg bemærket: »at 
»der i selve^ Stadens Terrain findes to Indsænkninger ; den 



^) d^plxvpwg egentlig: krummet paa begge Sider, bruges for at betegne 
Maanens Form, som den er i 2det og 3die Qvarteer meUem Halv- og 
Fuldmaane. 

»ene begynder ved Damaskus Porten, og gaaer derfra imod 
o Syd; den anden begynder ved Jaffa Porten, og følger først 
»en østlig Retning ned ad den saakaldte Davids Gade. Om- 
»trent hvor denne Indsænkning møder den førstnævnte fra 
»Damaskus Porten vender den sig imod Syd-Ost, og løber i 
»denne Retning imellem to af Stadens Høie, indtil den mellem 
»disse udmunder i Kedrons Dal.« 

Herefter synes Forstaaelsen af Josephus Ord ei at frem- 
byde megen Vanskelighed. Om at den sydvestlige Høi i 
Jerusalem er Zion, hvorpaa Overstaden laae, er ingen Tvivl, 
ligesaalidt som om Stedet for Tempelbjerget eller Moria. Der 
spørges altsaa kun, hvor ere Understaden Akra, Dalen Tyro- 
poeon, og den anden brede Dal, hvori Makkabæerne lode 
fylde Jord? Akra lægger Josephus ligeoverfor den tredie Høi, 
hvorpaa Templet stod, og siger han: »Dalen Tyropoeon, der 
»adskiller Over- og Understaden, strækker sig ganske ned til 
»Siloam.« Et Blik paa Kortet vil strax vise, at Høien Nord 
for Zion ligger ligeoverfor Tempelbjerget ^ og at Intet kan 
være naturligere end at søge Dalen Tyroppeon i dens østlige 
Løb imellem Zion og Høien Nord for denne ,^ hvorefter den 
fortsætter sit Løb fra det nordøstlige Hjørne af Zion imellem 
denne Høi og Tempelbjerget forbi Siloam til Kedrons Dal. 
Høien Nord for Zion maa altsaa være Akra, hvor Understaden 
laae, og den Dal, hvori Makkabæerne lode fylde Jord, da de 
afdroge Høiden af Akra, Dalen Syd for Damaskus Porten. 

Imod denne Forstaaelse af Josephus Ord er der imidlertid 
reist to Indvendinger, som jeg ikke troer at kunne forbigaae; 
den første støttet paa selve Josephus Ord paa dette Sted; 
den anden hentet fra de locale Forhold i Jerusalem. Man 
har sagt, at Josephus Ord om Opfyldning af Dalen imellem 
Akra og Tempelbjerget: xiiv te cpaQayya ixoaaap ikke kunne for- 

staaes: »fyldte de Jord i Dalen,« men bør forstaaes: »op- 
fyldte de Dalen med Jord,« altsaa om en fuldstændig Op- 
fyldning af Dalen mellem Akra og Moria, saa at de to Høie 
bleve til een. Da Høien Nord for Zion endnu ved en bred 
Dal er adskilt fra Moria, kunde denne Høi saaledes ikke være 
Akra, hvorimod Akra nødvendigen maatte være Høien Nord 
for Tempelbjerget, som ikke paa en saadan Maade er adskilt 
fra dette. Jeg troer dog ikke, at en saadan Fortolkning paa 
paa nogen Maade hjemles ved de anførte Ord hos Josephus. 
Alt hvad der ligger i disse er, at Makkabæerne, da de for- 
mindskede Høiden af Akra, lode den derved erhvervede Jord 
kaste i Dalen imellem Akra og Moria. Dette stemmer ogsaa 
med de locale Forhold, idet Dalen Syd for Damaskus Porten 
viser utvetydige Spor af Opfyldning.^) En anden Fortolkning 
vilde lede til at antage de aabenbareste Modsigelser hos 
Josephus; thi laae Understaden paa Akra Nord for Tempel- 
bjerget, hvorledes kan da Josephus sige, at den laae lige- 
overfor Overstaden paa Zion, og derhos er det saa langt fra, 
at Tempelbjerget rager op over Høien Nord for dette, at 
tvertimod den forhen omtalte Dervisch Moskee paa Toppen af 
den nordlige Høi ei blot rager op over Moria, men endog 
danner et af de meest fremtrædende Punkter i hele Jeru- 
salem. Høien Nord for Zion derimod svarer ganske til den 
af Josephus angivne afrundede Form af Akra, liig Maanens i 
2det og 3die Qvarleer. 

Den anden xModgrund vilde klinge besynderligt, naar 
Talen var om et Sted, hvor nøiagtige Udgravninger kunde 
foretages i videnskabeligt Øiemed. Man ^) har nemlig benægtet 



1) Robinson : Neue Untersuchungen uber die Topographie Jerusalems, p. 10. 

2) Blandt Andre: Schultz, Jerusalem, p. 28, 54. 

Existencen af en Dal fra Jaffa Porten imod Øst. Vist er det, 
at en Dal her for den, som fra et høiere Standpunkt seer ud 
over Jerusalem, ikke danner noget løinefaldende , men lige- 
saavist er det, at den saakaldte Davids Gade fra Jaffa Porten 
imod Øst falder temmelig steilt af, samt at man, ved fra 
Jaffa Porten at gaae til det latinske Kloster, bestandigt stiger 
opad, og at man ved at gaae fra Gaden Vest for den hellige 
Grav over Davids Gaden til Zion har at stige steilt opad denne 
Høi. Jeg har gaaet begge Veie, og navnlig oftere den sidste, 
for at besøge vor Landsmand Nicolaysen. Siden denne Quæ- 
stion er bleven reist, har man derhos ved at være opmærk- 
som paa Udgravningerne her, for at lægge Fundamenter for 
Bygninger, været istand til positivt at kunne godtgjøre, at 
Terrainet her er saaledes opfyldt, at Existencen af en Dal 
paa dette Sted paa ingen Maade kan benægtes. Jeg erfarede 
selv i Jerusalem, at man ved at lægge Fundamenterne for 
den evangeliske Kirke paa Zion havde maattet grave 40 Fod 
igjennem Gruus, førend man naaede fast Grund. Er dette 
saaledes paa Zion selv, hvormeget større maa Opfyldningen 
da ikke være i det lavere Terrain under Zions nordlige Affald, 
hvor fordum den gamle første Muur stod, — hvorom strax 
nærmere. ^ ) 

Ville vi nu følge Josephus Beretning videre paa det an- 
førte Sted, (Bellum Judaicum V, 4), hvor han derefter nær- 
mest gaaer over til ^t tale om Stadens Mure saaledes: 

»Af Stadens trende Mure var den ældste den vanske- 
»ligste at mdtage i Henseende til de Dale og den Høi, hvor- 
»paa den var anlagt .... Samme tog sin Begyndelse paa 



1) See nærmere herom Robinson Neue Untersuchungen : p. 9, 21—30, 
og Later researches, p. 184—185, 196, 205, 208, 243—4 og Note IV. 
p. 631-2. 

•den nordre Side fra Taarnet Hippicus .... og strakte sig 
»til den Omgang paa Templet, der vendte imod Vest. Paa 
»den vestlige Side begyndte den ved ovenanførte Taam, gik 
»igjennem det Sted, der kaldtes Betbso, indtil de Essenæers 
»Port Derpaa gik den imod Sønden over Siloams Kilde, og 
»dreiede saa mod Øst ved Salomos Dam til det Sted, kaldet 
»Opblas, og endtes ved den Omgang paa Templet, der vendte 
»imod Øst. Den anden Muur begyndte ved Porten Gennath i 
»den første Muur, og kun indcirkleude (xvxXovfASPov) Stykket 
»imod Nord strakte den sig til Fæstningen Antonia. Den 
»tredie Muur tog sin Begyndelse ved Taarnet Hippicus, og 
»strakte sig derfra imod Nord til Taarnet Psephinus. Der- 
»fra gik den forbi Helenas, de Adiabeners Dronnings . . . 
»Grav . . . dreiede ... saa af ved et Taam, der stod paa 
»Hjørnet ... og endtes ved den gamle Muur udi den Dal 
»Kedron. Med denne Muur havde Kong Agrippa ladet om- 
» ringe den Deel af Staden, som han selv havde ladet an- 
»lægge, hvilken stod aaben. Thi, da Indbyggernes Antal Dag 
»for Dag tiltog, blev udenfor Stadens Ringmuur paa en Høi 
»Nord for Templet anlagt en Stad, hvilken snart blev be- 
»bygget, saa at den Qerde Høi blev indlemmet udi Staden, 
»hvilken blev kaldet Bezetha, og laae ligeoverfor Fæstningen 
»Antonia, fra hvilken den blev skilt ved en dyb Grav . . . 
»Denne nybygte Deel af Staden blev af Indbyggerne kaldet 
»Bezetha, det er den nye Stad.« 

Efter disse Ord synes der heller ikke at være nogen 
Vanskelighed ved at forfølge den første og tredie Muurs Løb 
i deres Hoveddele. Den første begyndte sit østlige Løb ved 
Hippicus, som vi have gjenfundet i Citadellet ved Jaffa Porten, 
og gik derfra til Templets vestlige Omgang; altsaa langs 

7 



98 

Nordsiden af Zion og over Dalen Tyropoeon til den vestlige 
Haramsmuur. Derpaa atter udgaaende fra Hippiens fulgte 
den sandsynligviis Randen af Zion ^ ), hvor man har fundet 
Spor af gamle Mure imod Vest, Syd og Øst, overskred Ty- 
ropoeon, og fulgte langs Randen af Ophel over Siloam og 
Jomfru Marias Kilde (Salomos Dam), til den her atter mødte 
Tempelmuren. Den nærmere Beliggenhed af Bethso og Es- 
senæemes Port er kun Gjenstand for Gisning.. Den første 
Muur indesluttede altsaa i Staden den Deel af Zion, som nu 
ligger udenfor Stadsmuren, samt Ophel, Syd for Stads- og 
Haramsmuren paa Moria. 

Den tredie Muur, siger Josephus, begyndte ved Hippiens, 
og gik derfra imod Nord til Psephinus. Dersom det er rigtigt, 
at de Rester , vi omtrent 1 300 Fod fra det nordvestlige 
Hjørne af Stadsmuren have fundet, ere Levninger af Taamet 
Psephinus, og vi i Kongernes Grave rigtig have gjenkjendt 
Helenas, de Adiabeners Dronnings^ Grav, er denne Muurs 
Løb for største Delen givet: nemlig fra Hippiens imod Nord- 
Vest først omtrentlig følgende den nuværende Stadsmuur, 
derefter Sporene og Subs true tienerne af gamle Mure til Pse- 
phinus, og derfra atter imod Nord og Nord-Ost de ovenfor 
omtalte Levnmger af Taarne og Mure. Hvor disse standse, 
bliver Linien mindre sikker, men Murens Hovedretning maa 
efter Josephus Ord dog have været i en østlig Fortsættelse 
af de sidste Muurrester, indtil Muren naaede Kedrons Dal, og 
derpaa imod Syd, til den stødte sammen med den østlige 
Stadsmuur. 

At et saa stort Terrain, som herved vilde tages ind til 
den gamle Stad, virkelig hår været indenfor Murene, er høist 



>) Robinson, Palestina H p. 100—101; Later researches, p. 189. 

rimeligt efter de Spor af tæt Bebyggelse , vi her finde. Jo- 
sephus angiver den gamle Stads Omkreds til 33 Stadier ^ ) 
c. 19,800 Fod, medens den nuværende Stads Omkreds kun 
er omtrent 14,000 Fod eller c. 23| Stadier. Det Paafaldende i, 
at der kun findes Spor af den tredie Muur imod Nord- Vest, 
men ei videre, forklares ikke usandsynligt ved Josephus Be- 
retning om denne Muurs Historie. Som anført, siger Josephus, 
at med denne Muur lod Agrippa omringe Nystaden Bezetha, 
som indtil da havde været ubefæstet. Men, tilføier han: 2) 
•Agrippa begyndte at anlægge denne Muur; men, saasom han 
»frygtede for, at Keiser Claudius skulde af de store Anstalter, 
»hertil bleve gjorte, fatte Mistanke til, at de vilde gjøre Op- 
» stand, lagde han alene Grundvolden , og ophørte derpaa med 
»Arbeidet. Dersom denne Muur var bleven opført, som den 
»var begyndt, og bleven bragt til Fuldkommenhed, havde den 
»gjort Staden uovervindelig.« Senere havde Jøderne, siger 
Josephus, med stor Møie fuldført Muren. Det synes heelt 
rimeligt, at Spor af Agrippas Arbeide er os levnet, medens 
det af Jøderne senere Udførte før Beleiringen er ganske for- 
svundet. Jeg maa her endnu gjøre opmærksom paa, at en- 
hver Mulighed, for at antage Høien Nord for Templet for 
Akra, er udelukket ved Josephus her anførte Beretning om, 
at denne tredie Muur først mdlemmede Nystaden Bezetha paa 
Høien Nord for Templet i Staden. ^) 

Den anden Muur gik fra Porten Gennath i den første 
Muur til Fæstningen Antonia i en Bue, indesluttende Stykket 
imod Nord. Den af Herodes til Templets Beskyttelse opførte 



<) Bellum Judaicum V, 4, 3. 
>) Paa det anførte Sted. 

3) See desuden Josephus bellum Judaicum V, 5, 8, hvor det siges , at 
Bezetha imod Nord tog Lyset op for Templet. 

■ 7" 

Borg Antonia laae Nord for Templet, indtagende idetmindste 
den nordvestlige Deel af den nuværende Haramsplads. M Por- 
ten Gennaths Beliggenhed er vanskeligere af bestemme. Jo- 
sephus siger os kun, at den var i den første Muur. Ordet 
Gennath betyder Have; Portens Navn var aitsaa Haveporten. 
I Staden selv kunne vi ei ret vel tænke os en Have, hvortil 
den skulde have ført, hverken paa Zion eller i Understaden 
Akra. Den har derfor formeentligen ført til en saadan uden- 
for Staden. Lægge vi fremdeles Mærke til, at Josephus 
siger, at Staden var befæstet med tre Mure, hvor den ei var 
omgiven af utilgjængelige Dale, aitsaa paa bele sin nordlige 
Side, kan Porten Gennath ikke have været i denne Side af 
den første Muur, men maa søges der, hvor det efter Ter- 
rainet kan tænkes, at en Port kunde føre ud fra Overstaden 
Zion, der omgaves af den første Muur, til Landet. Dette 



') Josephus BeUum Judaicum I, 5, 4; I, 21, 1 og V, 5, 8. Robinson 
(Palestina II, p. 71—77, Neue Untersuchungen p. 83—102, Later 
researclies p. 230—243) antager, at den egentlige Borg stod i det 
nordvestlige Hjørne af Haramspladsen, medens Fæstningen med sine 
øvrige Bygninger bedækkede hele den nordlige Deel af Haramspladsen, 
indtil umiddelbart forbi den gyldne Port, 511 j Fod fra det nordøsUige 
Hjørne. En Linie dragen fra dette Punkt imod Vest yilde dele Harams- 
pladsen i en mindre nordlig og en større sydlig Deel; den første 
Fæstningens Terrain; den anden Templets. Skjøndt Spørgsmaalet om 
Antonias Omfang ganske ligger udenfor vort Øiemed her, skal jeg dog, 
uden iøyrigt at gaae ind paa denne Quæstion , tiUade mig at bemærke, 
at den af Robinson antagne Mening paa en naturlig Maade forklarer 
den saakaldte Dam Bethesda: Birket Israil, som en Deel af den dybe 
Grav foran Fæstningen, der omtales af Josephus. Ligeledes vindes 
herved en naturlig Forklaring for Uregelmæssighederne i den østlige 
Haramsmuur, idet dens fremspringende Dele ved det nordøstlige Hjørne 
og den gyldne Port da naturligen vilde repræsentere Stedet for Fæst- 
ningens nordlige og sydlige Taarne imod Øst, det sidstnævnte med 
den gyldne Port, som vendte ud imod et Sted, hvorfra Fæstningen 
paa Grund af det steile Affald til Kedrons Dal var uangribelig. 

kan imidlertid kun tænkes omtrent ved den nuværende Jaffa 
Port, da Terrainet længere imod Syd bliver for steilt, og vi 
maae saaledes efter al Sandsynlighed søge Porten Gennath i 
Nærheden af Taamet Hippicus, det Sted, hvorfra Josephus 
gaaer ud ved at beskrive de to andre Mures Løb. At søge 
Porten Gennath i den nordlige Deel af den første Muur 
imellem Hippicus og Tempelmuren , som man har foreslaaet, ^ ) 
kan, selv afseet fra de locale Forhold: Zions tiltagende Steil- 
hed imod Øst. som alt antydet, allerede af den Grund ikke 
gaae an, at herved Zion imellem Porten og Hippicus ikke 
vilde blive omgivet af en tredobbelt Muur, som Josephus 
siger, at den var, men kun af en dobbelt. Nu er det imid- 
lertid aabenbart, at enhver buet Linie imod Nord fra Hippicus 
til Antonia nødvendigviis maa omfatte næsten hele Akra. En 
saadan Linie er derhos efter Terrainforholdene den eneste, 
som kan bringes i Samklang med Josephus. Som vi have 
seet, indesluttede den første Muur Zion og Ophel; den tredie 
Muur indlemmede først Nystaden Bezetha Nord for Templet i 
Staden. Da Zion, Overstaden, og Akra, Understaden, tidligere 
udgjorde Staden, som var tilstrækkelig befæstet, før en yder- 
ligere Befæstning blev nødvendig ved Dannelsen af Nystaden, 
forekommer det mig med Bestemthed at ligge i denne Jose- 
phus Beretning, at Akra o: denne Høi i hele sin Udstrækning, 
og ikke blot en liden Deel af den, var omgiven af den anden 
Muur. Var dette ikke saa, men laae den nordvestlige Deel 
af Akra udenfor Muren, vilde derved netop den høiere Deel 
af Høien, som behersker den lavere sydøstlige, falde udenfor 
den anden Muur, hvad ei ret vel kan antages om ^u. Muur, 
der var opført til Forsvar. Man har derhos troet at have 



*) Schultz, Jerusalem p. 62. 

fundet utvilvsomme Levninger af denne Muur, først i de alt 
omtalte antike Substructioner ved det latinske Kloster St. Sal- 
vatore, dernæst paa flere Steder i den nuværende Stadsmuur 
imellem dens nordvestlige Hjørne og Damaskus Porten ^ ) , og 
endelig mægtige Levninger paa begge Sider af denne Port, 
hvilke sidste Forkjæmperne for iøvrigt modsatte Anskuelser 
ere enige om at henregne til den anden Muur. ^) Denne 
synes saaledes omtrent at have fulgt Gaden, som imod Nord 
gaaer fra Citadellet til det latinske Kloster, og derfra til 
Damaskus Porten den nuværende Stadsmuur; om den fra 
Damaskus Porten til det nordvestlige Hjørne af Haramsplådsen 
gik Vest for Høien Bezetha, eller, hvad der er rimeligere, 
over Høiden af denne, indesluttende dens korte og steile Af- 
fald imod Vest, medens den øvrige langt større og bebygge- 
lige Deel af Høien blev udenfor, kan af Mangel paa Spor til 
Veiledning kun være Gjenstand for Gisning. Saameget tør i 
ethvert Fald med fuldkommen Sikkerhed antages, at den 
anden Muur maa have ligget Vest for Hiskias Dam, som 
Skriften siger os laae i Staden (2den Kong. 20, 20; 2 Krø- 
nikernes 32, 30; Jesu Schirachs Søns Viisdom 48, 22). At 
denne skulde have ligget udenfor Staden vilde derhos ogsaa i 
og for sig være aldeles uforstaaeligt. 

Jeg har nu forsøgt at give en Oversigt over Inddelingen 
og Befæstningen s^f den gamle Stad, og skal derefter gaae 
over til Spørgsmaalet om den hellige Gravs Ægthed. Først 
og fremmest maa jeg da bemærke, at det er udenfor al 
Tvivl, at det Sted, hvor den hellige Grav nu paavises, er det 
samme, hvor Constantin lod sin Kirke opføre Aar 335 efter 



') Robinson, Later researches p. 188, 219. 

*) Robinson, Palestina II p. 105—6; Neue Untersuchungen p. 6; Later 
researclies p. 206; Schultz, Jerusalem p. 60. 



103 

Gbristus. Det gjelder altsaa blot om at undersøge, med hvad 
Hjemmel dette Sted paa Constantins Tid blev antaget for 
Christi Grav, samt om denne Hjemmel er en saadan, at den 
kan trodse de Betænkeligheder, som af andre Grunde mueligen 
maatte reise sig imod den. 

Efter det nye Testamente blev Frelseren ført ud, for at 
korsfæstes, til Golgatha nærved Staden, og blev han ogsaa 
begraven ved dette Sted (Matthæus 27, 31—33. 57—60; Mar- 
cus 15, 20—22. 42—46; Lucas 23, 26. 32—33. 50—53; 
Johannes Evangelium 19, 16—20. 38—42; Hebr. 13, 12). 
Dette skete omtrent ti Aar før Paabegyndelsen af Stadens 
tredie Muur, $om blev anlagt af Agrippa imellem Aarene 41 
og 44 efter Christus. Graven maa altsaa have ligget udenfor 
den anden Muur. Søge vi imidlertid efter Graven, hvor denne 
nu paavises i den hellige Gravs Idrke, er dette efter det 
Ovenanførte , da den anden Muur i ethvert Fald løb Vest for 
Hiskias Dam, som et Blik paa Kortet vil vise, om ei ligefrem 
umueligt, dog saa vanskeligt at forklare, at vi med Føie maae 
forlange et paalideligt Grundlag for Traditionen om den hel- 
lige Gravs Behggenhed her, hvis den skal kunne have nogen 
Betydning ligeoverfor de næsten uoverstigelige topographiske 
Vanskeligheder. 

Den nuværende Kirke staaer , hvor Constantins stod ; 
vort Spørgsmaal er saaledes: men hvorfor lagde Constantin 
sin Kirke her paa dette paafaldende Sted midt i den moderne 
Stad? Vi have herom Øienvidnet Eusebius Beretning. Han 
fortæller os da,^) at Constantin, efterat de i den christne 
Kirke opstaaede Stridigheder vare endte paaConcihet i Nicæa 
325 efter Christus, »foretog en anden navnkundig Handling 



>) Eusebius vita Conslantini III, 25—80. 

»i Palestina. Han troede at maatte forherlige og hellige det 
»allersaligste Sted for vor Frelsers Opstandelse i Jerusalem i 
»Alles Øine. Han befalede derfor strax der at opreise et 
»Bedehuus, hvilken Tanke ikke kom i hans Sind uden gud- 
»dommelig Medvirkning, da han meget mere i Aanden dertil 
»blev ansporet af Frelseren. Thi ugudelige Mennesker, eller 
»rettere, alle onde Aander ved dem, havde anvendt Alt, for 
»at bringe dette guddommelige Mindesmærke om Udødelighed 
»i Mørke og Forglemmelse. Nogle ugudelige Gudsfornægtere 
»havde bestræbt sig for at gjøre denne saliggjørende Hule 
»(Grav) ganske usynlig for Menneskene, fordi de i deres 
»Daarskab troede , at de paa denne Maade kunde skjule 
»Sandheden. De havde derfor ved Anvendelse af meget Ar- 
»beide bragt Jord derhen fra andre Steder, og dermed be- 
»dækket hele Stedet; denne havde de opdynget meget høit, 
»og skjult den guddommelige Hule under denne store Gruus- 
»hob. Herpaa indrettede de over Jorden en i Sandhed af- 
» skyelig Sjælegrav ved at bygge en mørk Krog for døde 
»Afgudsbilleder, helliget den tøilesløse Dæmon Venus. Thi 
»alene derved, og ikke paa anden Maade, troede de at kmine 
»iværksætte deres Bestræbelser, naar de ved disse skjændige 
»Besudlelser skjulte den saliggjørende Hule. Imidlertid havde 
»de ugudelige Gudsfornægteres Bestræbelser imod Sandheden 
»varet længe; og aldrig var nogen af Statholderne, Øvrig- 
» hederne, eller selve Eeiserne funden skikket til at ødelægge 
»disse uden alene Guds Ven (Constantin). « Eusebius fortæller 
derefter, hvorledes Keiseren lod Bygningerne nedbryde, og 
Jorden udgrave i betydelig Dybde, og vedbliver derefter saa- 
ledes: »Da nu istedetfor den forrige Grund en anden, nemlig 
»Grunden under Jorden, kom tilsyne, viste sig mod alt Haab 
»det ærværdige og allerhelligste Mindesmærke om Frelserens 

»Opstandelse.« Da saaledes Graven var kommen tilsyne, skrev 
Keiseren til Biskoppen Macarius i Jerusalem: »Saa stor er 
»vor Frelsers Naade, at ingen Ord synes at vaare tilstrække- 
»lige til at beskrive det nærværende Mirakel. Thi, at Mindes- 
» mærket om hiin allerhelligste Lidelse, forben begravet under 
»Jorden, skulde være skjult saamange Aar, til det, efterat 
»den almindelige Fjende« (Constantins Modkeiser, Licinius, 

9 

som blev dræbt 324 efter Christus) »var ryddet af Veien, 
»skulde vise sig for hans befriede Tjenere, overgaaer i Sand- 
»hed enhver Forbauselse. Thi naar Alle, som synes sig selv 
»vise i den hele Verden, kom sammen paa eet Sted, og vilde 
»sige Noget, denne Begivenhed værdigt, vilde de dog ikke i 
»Qemeste Maade kunne naae op dertil. Thi Beskaffenheden 
»af dette Mirakel overgaaer i den Grad ethvert, som kan 
»fattes af den menneskelige Fornuft, som det Himmelske er 
»større end det Jordiske.« Fremdeles siger Keiseren i dette 
Brev: »at Intet i den Grad ligger mig paa Hjertet, som at vi 
»smykke med skjønne Bygninger biint hellige Sted, som jeg 
»paa Guds Befaling har befriet for det skjændige Afgudsbillede, 
»der var sat derpaa, som fra en derpaa hvilende Byrde, og 
»som vel alt fra Begyndelsen af har været helliget ved Guds 
»Bestemmelse, men er blevet endnu helligere, siden det har 
»bragt for Lyset Stadfæstelsen af Frelserens Lidelse.« 

Jeg har her meddeelt et udførligt Uddrag af Eusebius 
Beretning om hvorledes den hellige Grav blev opdaget under 
Gonstantin, for at sætte Læseren istand til selvstændigen at 
dømme om denne Beretning, Hovedbeviset for den hellige 
Gravs Ægthed, i sin Heelhed. I det givne Uddrag er Intet 
udeladt, som paa nogen Maade kan komme i Betragtning ved 
Forstaaelsen af Eusebius Beretning, saa at Enhver derefter 
selv vil kunne afgjøre, om den Opfattelse heraf, som fore- 

kommer mig den rigtige, er tilstrækkelig begrundet ved Eu- 
sebius egne Ord. Det forekommer mig nemlig efter Euse- 
bius Beretning ingenlunde afgjort, om han vil berette os 
det Factum , at Keiser Conslantin lod det paa hans Tid 
notorisk bekjendte Sted for Christi Grav befrie for hedenske 
Paabygninger og Jord, for der at reise Frelseren en Kirke, 
eller om han ikke snarere vil berette os, at Keiser Constantin 
lod et Venustempel nedbryde og Grunden rense, hvorved, 
som ved et Mirakel, Christi hidindtil ubekjendte Grav blev 
opdaget, og lod Keiseren da over denne en Kirke opføre. 
Gaaer Eusebius Beretning kun ud paa at fortælle os det 
simple Factum, at Constantin lod det noksom bekjendte Sted 
for Frelserens Grav befrie for hedenske Paabygninger og Jord, 
synes Foretagendet at have ligget den første christne Keiser 
saa nær, at han neppe havde behøvet Frelserens egen Op- 
fordring til at sætte det i Værk ; og hvad tænkelig Grund er der 
da for Eusebius til at sige, at Graven, da, Jorden blev taget 
bort, kom tilsyne »imod alt Haab {iiag s^mda na(sav)(>^ eller 
for Keiseren til at prise Gravens Opdagelse som et ufatteligt 
Mirakel. Vel maa det ikke glemmes, at Eusebius er Con- 
stantins Lovtaler, som priser Keiserens Foretagende i saa 
stærke Udtryk som mueligt; men dette kan i ethvert Fald ikke 
forklare os Keiserens egen Udtryksmaade. Forstaaes derimod 
Eusebius Beretning om den vidunderlige og ufattelige Opda- 
gelse af den hidtil ubekjendte Grav under Constantin, falder 
Alt naturligt. At dette dog ikke kan have været Eusebius 
Mening, har man troet at -finde et afgjørende Beviis for hos 
Hieronymus^, som omtrent Aar 395, altsaa 70 Aar senere. 



1) Epistola 49 ad Paulinam, Hieronymi opera ed. MarUanay 4de Bind 
pag. 564. 

skriver saaledes: »Fra tladrians Tider lige indtil Constantin, 
»omtrent 180 Aar, var der paa Opstandelsens Sted et Billede 
»af Jupiter; paa Korsets Klippe tilbades en Marmorstatue af 
»Venus, sat af Hedningene, idet Forfølgelsens Ophavsmænd 
»troede, at de kunde berøve os Troen paa Opstandelsen og 
»Korset, naar de ved Afgudsbilleder havde besudlet de hel- 
»lige Steder.« Ved at sammenholde disse to Steder vil det 
imidlertid strax være Læseren paafaldende, at de to Kirke- 
fædres Beretninger ikke ere overeensstemmende. Eusebius 
giver os en omstændelig Beretning om Bortskaffelsen af 
Venustemplet over Graven, medens Hieronymus lader Venus 
Statue staa paa Golgatha og Jupiters Billede over Graven. 
Ligeledes er det paafaldende, at Øienvidnet Eusebius i sin 
udførlige Beretning om Gravens Opdagelse kun veed at sige 
08, at de ugudelige Gudsfornægteres Bestræbelser, for at 
skjule den, havde varet længe, medens Hieronymus i en 
aldeles cursorisk Bemærkning 70 Aar senere saa bestemt 
siger, at dette Uvæsen daterede sig fra Hadrian. Det er 
imidlertid aabenbart, at Øienvidnet Eusebius i denne Sag 
maå staae mest til Troende. Ifølge de to Kirkefædres Be- 
retninger maa det vel antages for vist, at der paa det Sted, 
hvor den hellige Grav under Constantin blev funden, stod et 
hedensk Afgudsbillede, men Hieronymus, i ethvert Fald ikke 
ganske nøiagtige, Beretning synes ikke at kunne hæve Tviv- 
len om den egentlige Mening af Eusebius Beretning; og er 
det navnlig en fuldkommen uhjemlet Slutning , naar Cha- 
teaubriand ^ ) herefter anseer det for givet , at Stedet for 
Graven var tilstrækkelig bekjendt paa Hadrians Tid, hvorefter 



') Itinéraire de Paris å Jerusalem, Tome premier, Second mémoire, hvor 
man vil linde det mest veltalende og glimrende Forsvar for den hel- 
lige Gravs Ægthed. 

det ved Oprettelsen af hedenske AfgudsbUleder blev flxeret til 
Constantin. 

Et andet, tilsyneladende endnu stærkere, Argument for, 
at Traditionen med Hensyn til Christi Grav ikke kunde være 
gaaet tabt, har Chateaubriand paa det anførte Sted opstillet. 
Han har vistnok fuldkommen Ret, naar han her siger, at de 
første Cbristne ikke kunde være ubekjendte med de hellige 
Steder, og at Traditionen herom saavel ved de Christnes 
voxende Antal, som ved den fortløbende Række af Biskopper 
i Jerusalem^) let maatte kunne bevares. Men han har herved 
fuldkommen overseet Betydningen af et andet , af ham selv an- 
ført. Sted hos Eusebius^), hvor denne med klare Ord fortæller, 
at de Christne i Jerusalem, før Titus beleirede Staden, ifølge 
guddommelig Befaling forlode denne, og begave sig til Pella. ») 
Naar de vendte tilbage siges ikke. Vi vide saåledes med 
Bestemthed, at de ^Christne havde forladt Jerusalem netop 
under det Tidspunkt, hvor den locale Tradition var mest 
udsat for at forvirres eller gaae til Grunde under Stadens 
Beleiring og derpaa følgende totale Ødelæggelse, og gjelder 
denne Bemærkning saameget mere Christi Grav, som denne 
laae tæt udenfor den anden Muur, men efter al Sandsynlighed 
indenfor den tredie — altsaa netop paa et Terrain, hvor Kam- 
pen rasede, og som Titus lod lægge øde, i hvilken Tilstand 
det formeentligen forblev, til Hadrian opbyggede Staden paany. 
Men en saadan Gjenopbyggelse af en gammel Stiad er, som 
bekjendt , det allerfarligste Foretagende for Bevaringen af 
gamle Localiteter. Dette Sted hos Eusebius turde endog ikke 



^) Eusebius, Historia ecclesiasUca IV, 5. 

2) Eusebius, Historia ecclesiastica III, 5. 

3) Dette mærkelige Punkt er gjenfundet i Landsbyen Fahil i Peræa, Syd- 
Ost for Beisan. Robinson Later researches p. 320—324. 

være uden Betydning ved Afgjørelsen af Spørgsmaalet om den 
rette Forstaaelse af Eusebius Beretning om Gravens Opdagelse, 
da det i høi Grad svækker Sandsynligheden af en fast Tradition 
om Stedet for Christi Grav. 

Saavidt jeg skjønner, foreligger der efter det Anførte ikke 
nogen afgjørende Hjemmel, for at der paa Constantins Tid 
existerede nogen fast Tradition om Stedet for Frelserens 
Grav; i ethvert Fald ikke nogen saadan, som kan komme i 
Betragtning imod de afgjørende topographiske Grunde, for at 
Gravkirken ligger mdenfor den anden Muur , og saaledes 
umueligen kan ligge paa rette Sted. Men, selv om Existen- 
cen af en gammel Tradition paa Constantins Tid var fyldest- 
gjørende beviist, turde det være meget tvivlsomt, hvad Be- 
tydning man endda kunde tillægge en saadan. Jeg skal her 
tillade mig at gjenkalde i Læserens Erindring hvad ovenfor er 
anført om selv de ældste Traditioners Upaalidelighed , og 
minde om de der anførte Exempler : det formeentlige Sted 
for Christi Himmelfart fra Spidsen af Oliebjerget, som stri- 
dende mod den hellige Skrifts egne Ord, og Stedet for Ste- 
phanus Matyrdom, som, skjøndt bestemt ved en Tradition, 
som daterer sig fra Aaret 415 efter Christus — altsaa kun 
90 Aar efter Opdagelsen af Christi Grav — dog er vandret 
fra Nordsiden af Jerusalem tU Østsiden ved den nuværende 
Stephans Port. M 

Det er saaledes min samvittighedsfuldeste Overbeviisning, 
at Gravkirken ikke kan betegne Stedet for Christi Grav. 
Denne hele Discussion er tildeels bleven ført paa en saa 
lidenskabelig Maade, at jeg skal tillade mig at tilføie nogle 



1) Raumer Palestina , 3te Ausgabe p. 275. Robinson Neue Untersuchungen 
p. 115 — 125, Later researches p. 261—2. 

Ord om min personlige Stilling til Sagen. Da jeg kom til 
Jerusalem, vidste jeg vel, at vægtige Stemmer havde hævet 
sig imod Gravens Ægthed; men det var kun et flygtigt Be- 
kjendtskab til Spørgsmaalet, jeg dengang besad, netop saa- 
meget, at min særdeles Opmærksomhed for de locale Forhold 
derved var vakt. Som Enhver, der ankommer til Jerusalem, 
forundredes jeg ved at finde Gravkirken midt i Byen; men en 
hos mig dybt rodfæstet Ærbødighed for en i ethvert Fald 
1500 Aar gammel historisk Overlevering gjorde mig næsten 
uvillig imod at lytte til Grundene, for at denne Tro hvilede 
paa en Misforstaaelse eller et fromt Bedrag. Troen paa den 
hellige Grav dannede, saa at sige, i Middelalderen Forenings- 
punktet for Christne af de forskjelligste Nationer, og ledte 
dem til Korstogene for Gravens Befrielse, et Afsnit af Histo- 
rien, hvorved Ingen, som antager et guddommeligt Forsyns 
Ledelse igjennem denne, kan dvæle uden den høieste Inter- 
esse ; thi aldrig, hverken før eller siden, have hele Menneske- 
slægter saa hensynsløst offretAlt udelukkende for en religieus 
Idee. Min Tro begyndte først at rokkes, da jeg ved en af 
mig i Jerusalem paa den Dag, jeg forlod Staden, foretagen 
Undersøgelse af Localiteteme i selve Kirken paa en afgjørende 
Maade blev overbeviist om, at Golgathas Klippe ikke findes i 
Kirken. Ved nemlig gjentagne Gange at udmaale Breden af 
Capellerne paa Golgatha fra den vestlige Ydermuur til hvor 
Korsfæstelsesstedet paavises foroven , og Klippens Revne for- 
neden, fandt jeg, at disse Steder omtrent dække hinanden. 
Desværre har jeg forsømt strax i Jerusalem at optegne de 
nærmere Details af den foretagne Udmaaling. Øst for Gol- 
gatha fører en Dør ind til det græske Kloster. Muren imellem 
dette og de ovennævnte Capelier maa saaledes gjemme Klip- 
pen; men dertil ligger Døren altfor nær ved disse Capeller; 

de i disse paaviste Klippestykker synes derfor uundgaaeligen 
at maatte antages for indmurede ^ ). Dog selv dette forklarede 
jeg mig saaledes, at om ogsaa Golgathas Klippe nu var for- 
svunden, kunde Stedet dog være det rette; thi Kirken har, 
som ovenfor anført, lidt mange Storme. Senere har jeg efter 
Evne stræbt at gjøre mig fortrolig med den om dette Spørgs- 
maal førte Strid, og kan derefter ikke komme til andet Re- 
sultat, end det anførte. Det smertede mig, da jeg første 
Gang maatte indrømme for mig selv, at den hellige Grav ikke 
kan være der, hvor den angives at være; men dersom jeg ei 
vil tage min Fornuft fangen, kan jeg ikke komme til noget 
andet Resultat. 

Tvivlen om den hellige Gravs Ægthed er /iøvrigt gammel*^); 
navnlig er Striden herom, siden Tydskeren Korte, som 1738 
besøgte Jerusalem, paany vakte Tvivlen, bleven fortsat med 
stor Iver, og er det netop denne Strid, som saameget har 
forvirret FremstUlingen af det gamle Jerusalems Topographie, 
idet man nemlig, for at forsvare Gravens Ægthed, ikke har 
ladet nogen Fortolkning af Josephus, muelig elier umuejig, 
uforsøgt. Den her givne Fremstilling af det gamle Jerusalems 
Topographie og Spørgsmaalet om Gravens Ægthed er i Hoved- 
trækkene støttet paa Robinsons ^) Undersøgelser. Dog har jeg 
kun fulgt ham forsaavidt, som jeg troede, at dette kunde be- 



') Det græske Hovedkloster er vel, som forhen bemærket, paa den anden 
Side af Gaden, men et Galleri over Gaden forbinder Klosterets to Dele. 
Robinson Later researches p. 195 jfr. Prokesch p. 55. ^Naar man 
atter er kommet forbi en Dør, som fører til det græske Kloster, stiger 
man op til Hovedpandestedet^. 

2) Robinson Palestina U p. 270. 

3) Fornemmelig Palestina II p. 45—53, 100-110, 268-288; Neue Unter- 
suchungen uber die Topographie Jerusalems og Later researches p. 
203-263. 

staae med stræng Upartiskhed. Efter bedste Evne har jeg i 
disse Linier om ethvert Punkt stræbt at give Læseren Resul- 
tatet af en selvstændig og omhyggelig Overveielse. 

Men, vil man spørge, hvor var da den hellige Grav? Ja, 
det kan med Bestemthed ikke siges. Enhver, som i Tanken 
gjenkalder sig al den forargelige Ugudelighed, hvorfor Grav- 
kirken er Skuepladsen, vil imidlertid ved nærmere Overveielse 
ikke beklage dette Resultat, men tvertimod i sand christelig 
Interesse ønske , at det snart maatte blive en almindelig Er- 
kjendelse, at, om ogsaa Stedet for Christi Grav kort efter hans 
Død var bekjendt, nu en Søgen efter dette er frugtesløs. Har 
dog selve den hellige Skrift, for at forhindre Afguderi ved 
Mose Grav, sagt os: »>0g Mose, Barrens Tjener, døde der i 
»Moabs Land efter Herrens Mund. Og han begrov ham i Dalen 
»i Moabiternes Land, tvært over for Peors Huus; og Ingen 
»haver vidst hans Grav indtil denne Dag«. (5 Mosebog 34, 
5—6). 



Sjette Afsnit, 



Bethlehem og Salomos Damme ^). 

Juøverdagen d. 23de Februar Morgen Kl. 8 mødtes vi efter 
Aftale ved JafiFa Porten med Herr Heffter, en Tydsker af Fødsel, 
men udsendt til Jerusalem af det engelske Missionsselskab for 



<) Professor A. Køppen har leveret en interessant Afhandling om Bethle- 
hem og dets Omegn i J. F. Schouws Danske Ugeskrivt, Anden Række 
for 1846, p. 157-176. 

Jødernes Omvendelse. Jeg havde gjort hans Beskjendtskab i 
Jerusalem, og havde paa mine Venners og egne Vegne med 
Glæde modtaget hans Tilbud om at ledsage os paa denne 
Udflugt. Efter hans Anviisning bestemte vi først at besøge 
Salomos Damme, som ligge umiddelbart ved Veien til Hebron, 
og at lægge Tilbageveien herfra over det noget østligere Betb- 
lehem. - Vi passerede først Hinnoms Dal, og fulgte derefter 
paa det østlige Affald af den lille Høideryg, som adskiller 
Hinnoms Dal fra Sletten Rephaim, langs med den forhen om- 
talte Vandledning fra Salomos Damme indtil det onde Raads 
Bjerg. Her tager Vandledningen en østlig Retning langs 
Nordsiden af dette Bjerg, medens vi fortsatte vor Vei imod 
Syd , følgende det vestlige Affald af Bjerget mod Sletten 
Rephaim. Saa nær ligger Jerusalem ved Vandskjellet imellem 
Middelhavet og det døde Hav, at medens Hinnoms Dal falder 
af til Øst imod dette, har Sletten Rephaim alt sit Affald imod 
Vest til hiint. Sletten Rephaim (o: Kjæmpen), som oftere om- 
tales i den hellige Skrift (Josva 15, 8; 18, 16; 2 Samuel 5, 
18, 22; 23, 13), udbredte sig til høire for os med sine smukke 
grønne Marker, indtil vi efter omtrent tre Quarteers Ridt vare* 
ved det græske Kloster Mar Elias. Dette er helliget Propheten 
Elias, som siges at være født og at have boet her, samt her 
at være bleven frelst for Hungersnød og Tørst af Herrens 
Engel, da han, efterat have dræbt Baals Propheter, flygtede 
for Jesabels Forfølgelse. Alle disse Traditioner ere dog i 
aabenbar Strid med den hellige Skrift; thi Elias var født i 
Thisbe i Galilæa, boede i Gilead, og flygtede for Jesabels Hevn 
en Dags Reise i Ørkenen fra Beershaba i Juda, Palestinas 
sydligste Stad (1 Kong. 17, 1; 19, 1—8 jfr. Tobias 1, 2). 
Klosteret ligger, omgivet af Oliventræer, midtveis imellem Beth- 
lehem og Jergsalem, og umiddelbart Syd -Ost for det aabner 

8 

sig en bred Sidedal, hvorigjennem Bethlehem, Frankerbjerget 
og Moabs Bjerge hiinsides det døde Hav komme tilsyne. Kort 
efter standsede vi ved Rachels Grav: Kubbet Rahil, som ligger 
umiddelbart tilhøire for Veien. Vi fandt den lukket. Udenfra 
har den ikkun Udseendet af en almindelig hvidt (^verkalket 
muhammedansk Helgengrav: Veli, med en Kuppel. Denne 
Grav er et Valfartssted for Jøderne, og der er ingen Grund 
til at betvivle, at den staaer paa det Sted, hvor Patriarchen 
Jacob for Aartusinder siden begrov sin elskede Rachel, en 
Tanke, som paa en eiendommelig Maade maa gribe Enhver: 
»Saa døde Rachel, og blev begraven paa Veien til Ephrata, 
»det er Bethlehem. Og Jacob satte et Kjendetegn over hendes 
»Grav; dette er Rachels Gravs Kjendetegn indtil denne Dag« 
(1 Mosebog 35, 19—20, jfr. 1 Samuel 10, 2). Omtrent lige- 
overfor denne Grav ligger imod Vest den anseelige Landsby 
Beit-Dschallah , omgiven af Olivenskove. Denne beboes ude- 
lukkende af Christne; et gammelt Sagn siger, at ingen Mu- 
hammedaner kan leve længere end to Aar i Landsbyen. Efter 
omtrent to Timers Ridt stege vi ned i Dalen, hvori Salomos 
Damme ligge. Veien herhen fra Jerusalem gaaer i dens sidste 
Deel over haard Klippegrund; men er i det Hele taget, af en 
Vei i Syrien at være, god. Paa enkelte Steder gjorde det os 
stor Fornøielse at kunne sætte Hestene i Gallop, for at bringe 
lidt Afvexling ind i den evige Skridtgang eller Luntetrav; 
saadanne Steder kaldte vi for Spøgs Skyld syriske Jern- 
baner. 

De colossale Oldtidslevninger, som af Frankerne kaldes 
Salomos Damme, medens deres Navn hos Araberne er el- 
Burak, ere tre store Vandbeholdere eller Reservoirs, som i 
den steile Deel af en temmelig snever Dal ligge under hin- 
anden i Retningen fra Vest imod Øst, saaledes at den vest- 

ligste Dam er den høieste og den østligste den laveste. De 
ligge dog ikke i nogen aldeles lige Linie. Dammenes Mure 
ere opførte af Quadecsteen, den vestlige Sidemuur til en noget 
større Høide, med den tilsvarende østlige. I den mellemste 
og nederste Dam dannes Bunden af de nøgne skraae Klipper, 
hvoraf Dalens steile Sider bestaae, saa at der kun levnes et 
smalt Leie for Vandet i Midten. Disse Damme have derhos 
forskjellige Afsatser eller Terrasser langs med hver Side. Ind- 
vendig ere Dammene, saavel paa Siderne som i Bunden be- 
klædte med Kalk, og paa forskjellige Steder føre Trapper ned 
i dem. Efter Robinsons Opmaaling > ) er Dammenes Størrelse 
følgende : 

Den nederste Dam: 

( ved den østlige Ende 207 Fod; 
Længde 582 Fod; Brede ,.. ,^^ 

' r " " vestlige - 148 - 

Dybde ved den østlige Ende 50 Fod, deraf 6 Fod Vand. 

Den mellemste Dam: 

Afstand fra den nederste 248 Fod. 

( ved den østlige Ende 250 Fod; 
Længde 423 Fod; Brede j _ _ ^^^^..^^ . ^^^ . 

D^de ved den østlige Ende 39 Fod, deraf 14 Fod Vand. 

Den øverste Dam: 

Afstand fra den mellemste 160 Fod. 

I j oo^ r. j o j ( ved den østlige Ende 236 Fod; 
Længde 380 Fod; Brede ) ® ' 

) - - vestlige - 229 - 
Dybde ved den østlige Ende 25 Fod, deraf 15 Fod Vand. 

Da vi besøgte Dammene, var der kun meget lidet Vand i 
den mellemste, og en betydelig Deel mere i den nederste; 
den øverste var næsten ganske tør. Dog blev det os udtrykkelig 



M Palestina U p. 386-87. 

8* 

sagt, at det Vandforraad, vi saae i Dammene, var mindre end 
det sædvanlige, paa Grund af den ualmindelig tørre Vinter. 
Foruden det naturlige Tilløb^ disse Damme faae af Regn, have 
de endnu et andet. 

Nord for den øverste Dam ligger et flirkantet, temmelig 
stort, men nu forfaldent saracenisk Castel: Kulat el-Burak. 
Imellem dette og det nordvestlige Hjørne af den øverste Dam 
findes et Slags kunstig Kilde, et hvælvet underjordisk Reser- 
voir, som modtager sit Vand fra en anden Kilde, omtrent 200 
Skridt Nord- Vest for Castellet. Denne, hvori man har villet 
gjenkjende den i Salomos Høisang, 4, 12 omtalte »beseglede 
Kilde«, er i Almindelighed tillukket med en stor Steen, hvorfor 
mine Venner og jeg ligesaalidet som de fleste andre Reisende 
have seet den. Den beskrives saaledes ^). Naar man borttager den 
store Steen for Indgangen, kommer man, ved med nogen Van- 
skelighed at stige omtrent 12 Fod ned i Dybden, til et 15 
Skridt langt og 8 Skridt bredt hvælvet Rum. I Forbindelse 
med dette staaer et andet, men noget mindre Rum af samme 
Beskaffenhed. Begge disse Rum ere bedækkede med smukke, 
meget gamle Buer af Steen, maaskee endog selve Salomos 
Værk. Man finder her fire Steder, fra hvilke Vandet springer 
ud. Fra disse enkelte Kilder bliver det igjennem smaa Bække 
ledet i en Art Bækken, og derfra igjennem en stor undeijordisk 
Gjennemgang til den ovenomtalte kunstige Kilde eller Reser- 
voir ved Castellet. Her deles Vandet. En Deel af det gaaer 
til et hvælvet undeijordisk Kammer 24 Fod langt, 5 til 6 Fod 
bredt, hvorfra det igjennem en flirkantet Gjennemgang i Siden 
efter al Sandsynlighed har Afløb til den øverste Dam. Den 



M Robinson Palestina II p. 387. 

øvrige Deel af Vandet gaaer til VaDdledningen til Jerusalem, 
som her tager sin Begyndelse, og først i østlig Retning løber 
langs med Nordsiden af Dammene. Denne Vandledning af- 
giver ligeledes en Deel af sit Vand til hver af de to andre 
Damme; fra den nederste af disse modtager den imidlertid 
atter Tilløb igjennem en Canal fra dennes østlige Ende. Vand- 
ledningen og Dammene danne saaledes eet sammenhængende 
Værk. Efterat være passeret Dammene, fortsættes Vandled- 
ningen endnu en Tidlang mod Øst, indtil den omtrent ved 
Landsbyen Urtas, som strax nærmere skal blive omtalt, vender 
sig imod Nord. Lidt Syd for Bethlehem gjør den atter en 
Bøining imod Øst, men dreier derpaa, efterat have omgaaet 
denne Stad, saa stærkt imod Vest, at den lidt Syd for Klo- 
steret Mar Elias endog nærmer sig Hebrons Veien. Her tager 
den imidlertid atter en østlig Retning, og naaer tilsidst Jeru- 
salem langs den østlige og nordlige Side af det onde Raads 
Bjerg. Vandledningen føres paa Affaldet af Høideme paa 
største Delen af sin Udstrækning langs Jordens Overflade, og 
danner en lille Canal, omtrent een Fod bred og ligesaa dyb. 
Denne er i Reglen bygget af Stene, lagte i Kalk, men paa 
mange Steder, hvor den er bleven repareret, bestaae Lednings- 
rørene af Leer. Syd for Bethlehem ligger den dog i nogen 
Dybde under Jorden; her er den paa enkelte Steder udvidet 
til en Brønd eller Vandbeholder, hvorfra Vandet med Læder- 
spande drages op igjennem en Aabning i Jordens Overflade 
over den. Foruden Tilløbet fra denne Vandledning har den 
nederste Dam ogsaa tidhgere havt Tilløb fra en anden, nu 
ganske forfalden. Vandledning fra en sydligere Dal. Hensigten 
med disse Damme har upaatvivleligen været herfra at skaffe 
Jerusalem et tilstrækkeligt Tilløb af Vand , navnlig for Guds- 

tjenesten i Templet. Efter Josephus^) og Talmudisterne 2) skulde 
Pontius Pilatus have anvendt den hellige Skat Korban paa at 
føre Vandet fra Salomos Damme til Jerusalem. Denne Vand- 
ledning kan kun have været beregnet paa Afbenyttelse i fre- 
delige Tider, da den paa Grund af sin aabne Beliggenhed let 
kunde afskjæres. Ved den østlige Ende. af den nederste Dam 
er en stor Muur, for at støtte Bassinet; i denne findes et 
Kammer og en Gang, som strækker sig under Dammens mas- 
sive Muur til nærved Vandet. Af Mangel paa Lys besøgte vi 
ikke disse. 

■ 

Vi opholdt os temmelig længe ved Dammene, for at see 
disse, og lade os de forskjellige Vandløb forklare af Herr 
Hefifter. Omsider fortsatte vi vor Vei igjennem den øde 
og stenede Dal, som her er indsnevret imellem Klipperne. 
Efter et kort Ridt paa omtrent 20 Minutter langs Vandled- 
ningen, aabnede sig imod Syd en Sidedal Vadi et-Tuheishimeh, 
og strax efter forvandledes Dalens Udseende paa en overra- 
skende behagelig Maade, idet hele Dalbunden frembød en 
eneste frugtbar Have med riig Vegetation. Aarsagen til denne 
Frugtbarhed er en riig Kilde, som springer frem ved Lands- 
byen Urtas, og danner en liden Bæk. Denne vander Dalen, 
til den indsuges af den tørstige Jordbund. Urtas er en liden 
forfalden Landsby med nogle £aa Oldtidslevninger. Den synes 
at betegne Beliggenheden af det gamle Etham, som befæstedes 
af Rehoboam (2 Krønk. 1 1 , 5—6) , og hvor Salomos lukkede 
Have fandtes (Salomos Høisang 4, 12)^). I en Hule i den 
Klippe Etham boede Samson, da 3000 Mænd af Juda kom til 
ham, for at overlevere ham som bunden til Philistéme (Dom. 15, 



') Bellum Judaicum U, 9, 4. 

') Raumer Palestina 8te Ausgabe p. 280 jfr. Robinson Palestina II p. 167-68. 

3) Jfr. Josephus Antiqvitates VIII, 7, 3. 

8 — 11). Den rige Dyrkning i Dalen skyldes imidlertid ikke 
alene Naturen, men er tillige et Værk af den til Prote- 
stantismen omvendte Jøde MeschuUam, som har forpagtet, og 
nu i syv Aar dyrket, denne frugtbare Plet, hvorfra han bringer 
Frugter og Grøntsager til Jerusalem. Da han var nøle be- 
kjendt med Herr Heffter, stode vi af ved hans Huus, og ind- 
toge der vor Frokost. MeschuUam er en, efter orientalske For- 
hold, activ Mand, og lod til at nyde Anseelse der i Egnen. 
Man synes imidlertid at have sat altfor sanguiniske Forhaab- 
ninger til hans Overgang til Christendommen og Bosættelse 
som Agerbruger. Først en tydsk og senere en amerikansk 
Colonie, som vare komne til det hellige Land, for at indføre 
og forbedre Agerdyrkningen iblandt Jøderne, have været under 
hans Varetægt; men begge Foretagender ere naturligviis mis- 
lykkede, og begge Colonier ere blevne uenige med MeschuUam ; 
saavidt jeg kunde bringe i Erfaring, efter de modsigende Med- 
delelser herom, ikke uden Skyld paa begge Sider. Foruden 
flere fraværende Sønner havde han en talrig FamiUe forsamlet 
omkring sig; han selv talte meget godt Engelsk. Kort efterat 
have taget Afsked med MeschuUam, forlode vi Dalen Urtas, og 
vendte os imod Nord, for over de meUemUggende Høider at 
gaae lige løs paa Bethlehem, som vi naaede efter et Ridt paa 
omtrent tre Qvarteer. 

Frelserens Fødested ligger saa smukt, at man med Glæde 
dvæler ved Tanken om, at han her kom tU Verden. Staden 
Ugger i Retningen fra Vest imod Øst paa en smal Bjerg- 
ryg, som imod Syd og Nord er begrændset af dybe bratte 
Dale. Disse saavelsom Bjergryggens Afifald ere beplan- 
tede med Figen- Oliven- og andre Frugttræer samt meUem- 
Uggende Vungaarde. 1 Dalene findes desuden enkelte Korn- 
marker. Ved en liden Indsænkning er denne Bjergryg deelt 

i en vestlig og en østlig Høi. Åf disse er den østlige den 
bredeste. Denne bærer Maria Kirken og Klosteret; i nogen Af- 
stand fra disse falder Bjergryggen af imod Øst. Enten man 
saaledes kommer fra Nord eller Syd til Bethlehem, frembyder 
Staden et .smukt Prospect. Mine Venner og jeg beklagede ret 
her at være komne nogle Dger for tidligt; kun lidt senere, og 
Staden vilde have været ganske omgiven af grønne Marker og 
Haver. Af alle de Steder, jeg saae i det hellige Land, gjorde 
ingen ved deres Beliggenhed og Omgivelser et mere venligt 
og velgjørende Indtryk paa mig end dem, hvortil Mindet om 
Frelserens Fødsel og Barndom er knyttet: Bethlehem og Na- 
zareth. Det er som om selv i dette Land, hvorover For- 
bandelsen synes at hvile, Frelserens Velsignelse endnu ei 
ganske havde forladt * det Sted , hvor han som Menneske 
først saae denne Verdens Lys. Bethlehem er bedre bygget 
end Judæas andre Smaastæder; Husene ere i Reglen ret vel 
byggede Steenhuse af en noget eiendommelig Form , idet 
Trapperne ere anbragte udvendigt, og fra Gaden føre op til 
de øvre Etager. Det er derhos en for den Christne glædelig 
Tanke, at Staden kun er beboet af hans Troesfæller, som her 
leve under langt bedre Forhold end paa andre Steder i Pale- 
stina, hvilket for en stor Deel maa tilskrives deres egen Vind- 
skibelighed og Flid. Indbyggernes Antal er omtrent 3000. 
De drive Agerbrug og Viinavl; jeg har hos den preussiske 
Consul i Jerusalem smagt fortræffelig Viin fra Bethlehem. 
Som ovenfor bemærket, forfærdige de ogsaa Størstedelen af de 
Rosenkrandse og udskaarne Sager af Perlemoder, som sælges i 
Jerusalem. Denne Erhvervskilde er ingenlunde ubelydelig, daBru- 
gen af Rosenkrandse ogsaa er meget udbredt iblandt Muhamme- 
danerne. Perlemoderen benytte de ogsaa til større Arbeider; 
de smukkeste Borde i Palestina, indlagte med Perlemoder, komme 

fra Bethlehem. Et behageligt Indtryk gjør det paa den Rei- 
sende at modtage en venlig italiensk Hilsen af Bethlehemiterne, 
naar han rider gjennem Staden; de faa Ord, som udfordres 
hertil, have Indbyggerne lært af de italienske Munke i Klo- 
steret. Tidligere var der ogsaa et muhammedansk Qvarteer i 
Bethlehem; men efter Opstanden i 1834 lod Ibrahim Pascha 
dette nedrive. Af Araberne kaldes Bethlehem o: Brødets Huus, 
med en liden Forandring Beit-Lahm o : Kjødets Huus ^ ). 

Vi rede igjennem Byen, og stege af Hestene paa den 
brolagte Plads udenfor Klosteret ved Cisternen. For bedre at 
kunne forsvare sig imod de omstreifende røverske Beduiner 
er Klosteret omgivet af høie Mure, som ligeledes indeslutte 
Maria Kirken, den egentlige Gjenstand for vort Besøg. Igjennem 
en Forhalle træder man ind i Kirken, en femskibet Basilika i 
Form af et latinsk Kors. Langskibet er ved en Tværmuur ad- 
skilt fra Choret og Tværskibet. Kun disse benyttes som Kirke, 
medens Langskibet ikke benyttes til kirkeligt Brug, men kun 
bruges til Gjennemgang. Kirkens Længde fra Forhallens Dør 
til den forreste Deel af Choret er omtrent 170 Fod og Lang- 
skibets Brede 80 Fod. Ved fire Rækker af Søiler, elleve i hver, 
er Langskibet deelt i fem Skib ; af disse er det mellemste eller 
Hovedskibet betydeligt bredere end Sideskibene. Hovedskibet 
bedækkes af et aabent Bjælkeloft. I Murene, som bære dette, 
ere paa hver Side anbragte ti store buede Vinduer, hvori- 
gjennem Lyset falder ind; paa disse Mure findes endnu Lev- 
ninger af Mosaik. Søllerne ere af den guulagtige palestinen- 
siske Marmor; de bestaae hver af een Blok, Basis og Capitæl 
medregnet, 18 Fod høi; deres Diameter er 2 Fod 6 Tom. 

^) Vi besidde en udførlig Monographie om Bethlehem af Dr. Titus Tobler: 
Bethlehem in Palåstina. St. Gallen und Bern 1849. Efter dette Skrift 
ere de fleste Details i det Følgende anførte, see navnlig p. 83 og 
følgende. 

Søllernes Skaft er glat, og Capitæleme, nærmest at betragte 
som corinthiske. Trods den forvanskede og ødelagte Tilstand, 
hvori Kirken tildeels befinder sig, er den dog endnu den smuk- 
keste Kirke, som de Christne besidde i det hellige Land. 
Igjennem Døre i den omtalte Tværmuur kommer man ind i 
den Deel af Kirken, som endnu benyttes til Gudstjeneste. 
Ligefor den Indtrædende er Choret med Hovedalteret. Choret 
er halvrundt, og corresponderer med det nu fra Kirken af- 
sluttede Hovedskib; det har med andre Ord dannet en Absis 
eller Tribune for Enden af dette. Tværskibet ender ligeledes 
i to Absider, hvorimod der ingen saadanne findes svarende til 
de fire Sideskib. Hovedalteret og høire Tværskib tilhøre Græ- 
kerne, venstre Tværskib Armenianerne, som netop havde Guds- 
tjeneste, da vi besøgte Kirken. Deres Ritus forekom mig lige- 
saa død og ceremoniel som de øvrige orientalske Christnes. 
Latinerne ere udelukkede fra Hovedkirken, men have en egen 
Kirke, tilvenstre eller Nord for Hovedkirken, indviet til den 
hellige Catharina. Ad fire Trappetrin stege vi op til Choret. 
Bag Hovedalteret fandtes et rigt Udvalg af græske Helgen- 
billeder i den stive byzantinske Smag, som Grækerne bestandig 
bibeholde. Undertiden findes der virkelig smukke Træk i en- 
kelte græske Billeder, selv fra den nyeste Tid, men de holde 
saa slavisk fast ved den engang adopterede Maneer, at man 
ved at see et saadant Billede kun kan beklage, at Kunstneren 
aldrig har faaet frie Hænder. For at give den, der aldrig har 
havt Leilighed til at see disse græske Helgenbilleder, et Be- 
greb om til hvilken Grad af Stivhed Grækerne drive det i 
deres Kirkebilleder, vil det være tilstrækkeligt at bemærke, at 
man endog ikke saa sjeldent finder hele Maleriet bedækket 
med en Sølvplade, hvori den fremstillede Persons Legeme og 
Klædedragt ere udgraverede eller drevne, og kun en Aabning 

levnet i Pladen for det malede Ansigt. Saadanne Fremstillinger 
af Christi Moder (navayia) ere meget almindelige. Jeg er- 
indrer dog ikke at have seet Billeder af den Art netop i Bethle- 
hem. Selv naar Grækerne tilegne sig et fremmed Kunstværk, 
gjengive de det paa deres maniererede Maade ; saaledes tænker 
jeg endnu næsten med Rædsel paa en græsk Gopie af Raphaeis 
Transfiguration i St. Photinia i Smyrna. 

Paa begge Sider af Choret føre Trapper ned under dette til 
Ghristi Fødselsgrotte, Over selve Stedet, hvor Frelseren fødtes, 
findes et Gapel i Form af en afrundet Nische imellem begge Trap- 
per, næsten umiddelbart under Hovedalteret, og den Plet, hvor 
Jesus, efterat have forladt sin Moders Skjød, først berørte Verden, 
betegnes ved en ny Stjerne af Sølv, indlagt i Gulvet. Den af tidli- 
gere Reisende her omtalte Stjerne blev i Aaret 1847 bort- 
stjaaJen ' ). Over Gapellets Alter er et smukt Maleri af Jacopo 
Palma, fremstillende Christi Fødsel. Til høire herfor vises Stedet, 
hvor de tre Vise fra Østerland tilbade Frelseren, hvilket frem- 
stilles i et Maleri af samme Kunstner, samt Krybben, der 
tjente som Vugge ^). Hele Fødselsgrotten er 37 Fod og 6 Tom. 
lang fra Øst til Vest, 11 Fod 9 Tom. bred fra Nord til Syd 
og omtrent 9 Fod høi. Den oplyses Dag pg Nat ^ed et stort 
Antal brændende Lamper, og er beklædt med Marmor og Dra- 
perier. Fra Fødselsgroltens nordvestlige Ende føres man imod 
Nord forbi St. Josephs til de uskyldige Børns Alter, under 
hvilket en med Jerngitter lukket Grolte skal indeholde Benene 



') Tobler Bethlehem p. 138, 141. 

2) Denne er af Steen. En anden af Træ, som efter Nogles Sigende skal 

. have været den ægte Krybbe, som stod indeni Steenkrybben, findes i 

Rom i Capella del Presepio i St. Maria Maggiore; kun Juleaften vises 

den for Folket En tredie Krybbe eller Vugge af Steen, som holdes i 

Ære af Muhammedanerne, er alt omtalt ovenfor. 

af de ifølge Herodes Befaling myrdede uskyldige Børn. Tobler, 
som Julenat besøgte den, da den aabnes for Folket, siger 
imidlertid: »at da ban var i Hulen, vare der ingen andre 
»Knokler i den end hans egne, som endnu vare bedækkede 
»med Kjød; thi Een ad Gangen smuttede ind« M- Omtrent 
Syd herfor findes imellem St. Eusebius og St. Hieronymus 
Altre den hellige Paulas og hendes Datler Eustochiums Grave. 
Moder og Datter ere fremstillede over deres Grave i hvilende 
Stilling. Paula, en Samtidig af Hieronymus, var en riig Enke 
af de gamle Scipioners og Gracchers Slægt, som med sin 
Datter Eustochium gik til Bethlehem, hvor hun byggede flere 
Klostre, og tilbragte sine sidste Dage i gudelige Betragtninger 
og Gavmildhed imod de Nødlidende. Endelig føres man imod 
Nord herfra til St. Hieronymus Capel. I denne Grotte, hvortil 
Dagslyset har en sparsom Adgang, skal den ærværdige Kirke- 
fader have udarbeidet sin latinske Oversættelse af den hellige 
Skrift. Fra dette Capel førtes vi tilbage til de uskyldige Børns 
Alter, hvorfra en Opgang fører til den latinske St. Catharinas 
Kirke. Det er beklageligt, at intet Indtryk kan bevares reent 
i det hellige Land; i Maria Kirken havde alt flere Ting stødt 
os, og da vi fra den latinske Kirke igjennem Langskibet vilde 
forlade Kirken, bleve vi standsede af en stor Skare Handlende, 
som falbød Rosenkrandse og udskaarne Sager. Hvor ubehagelig 
end denne Kjøben og Sælgen i Kirken var os, kjøbte vi dog 
nogle Smaasager, nærmest for at have Fred. 

Maria Kirken er oprindelig bygget af Keiserinde Helena, Con- 
stantins Moder 2), Aar 326. Denne Kirke lod Justinian nedrive, og 
prægtigere opbygge paany . Under Korstogene blev Kirken Aar 1169 



») Tobler Bethlehem p. 181. 

2) Eusebius Vita Gonstantini lU, 43 jfr. 41. 

istandsat, og af den græske Keiser Emanuel Eomnenifs ganske 
beklædt med Mosaik. Efter at have lidt meget ved Overlast 
og Plyndring fra Muhammedanernes Side, blev den 1482 
restaureret, navnlig ved Bidrag af Hertug Philipp den Gode af 
Burgund og Kong Eduard den 4de af England. Senere have 
Grækerne to Gange restaureret Kirken nemlig 1672 og 1842. 
Disse mange Forandringer have neppe levnet meget af den 
oprindelige Bygning, om ogsaa Kirkens Skikkelse tyder paa, 
at man idetmindste ved de senere Ombygninger har søgt at 
bevare den tidligere Form ' ). Det har ogsaa været Gjenstand 
for Strid, om Maria Kirken virkelig kan antages at omslutte 
Stedet for Frelserens Fødsel. De herimod anførte Grunde fore- 
komme mig imidlertid ikke at være af en saa afgjørende 
Natur, at Mueligheden heraf er udelukket, hvorfor jeg ingen 
Anledning finder til at gaae ind paa dette Spørgsmaal^). 

Omtrent 200 Skridt Syd-Ost for Klosteret paavises den saa- 
kaldte Marias Mælkegrotte, hvor efter Sigende Maria diede 
. Frelseren. De spildte Draaber af hendes Mælk skulle have 
givet Grotten sit hvidagtige Udseende. Pulveriseret Steen fra 
denne Grotte forsendes endnu som en Deig i Form af runde 
Kager, for, opløst i Vand, at lette Fødselssmerter eller give 
ammende Qvinder Mælk. 

Da vi forlode Bethlehem , rede vi først hen for at 
kaste et Blik over den smukke Dal, som kaldes Hyrdernes 
Dal, fordi her Herrens Engel forkyndte Hyrderne det glade 
Budskab : »Eder er idag en Frelser fød , som er den 
»Herre Christus i Davids Stad« (Lucas 2, 11). Et smuk- 
kere Sted kunde Traditionen ikke have valgt. Denne Dal 
ligger omtrent en halv Times Ridt Øst for Bethlehem i Nær- 



M Jfr. i det Hele Tobler Bethlehem p. 102-122. 

») Tobler Bethlehem p. 99-102, 145-59, Robinson Palestina U p. 284-86. 

heden af Landsbyen Bet Sahur. Vi toge derefter den lige Vei 
fra Bethlehem til Jerusalem; Afstanden imellem disse to Stæ- 
der er omtrent een dansk Miil i næsten lige sydlig Retning. Ved 
Rachels Grav stødte vi atter paa Hebrons Veien. Henimod 
Solnedgang vare vi ved det onde Raads Bjerg, hvilket vi be- 
stege, for at see Solen gaae ned over den hellige Stad, som 
kort efter atter optog os indenfor sine Mure. 



Syvende Afsnit. 



Udflugt til Har Saba, det dSde Hav, Jordan, Jericho 

og BetbanienO- 

I^øndag den 24de Februar. Da vi igaar rede til Bethlehem, 
efterlode vi Habib i Jerusalem, for at han kunde sørge for at have 
Alt i Orden til Udflugten til det døde Hav og Jordan. Vi maatte 
nemlig paa denne føre vore Telte og Senge med, for at 
kunne slaae Leier ved Jericho, saa at alle vore Folk og Dyr 
maatte følge med. Men desuden vare adskillige andre For- 
beredelser nødvendige. Igjennem den engelske Gonsul havde 
vi fra den græske Patriarch i Jerusalem erhvervet en Anbefalings- 
skrivelse til Klosteret Mar Saba, uden hvilken ingen Fremmed af 
Munkene tilstædes Adgang til dette, og desuden havde Habib 
maattet slutte den nødvendige Accord for os med Scheiken 
for den Araberstamme, der havde leiret sig omkring den nord- 



^) Ogsaa om de her omhandlede Steder findes en Afhandling af Professor 
A. Køppen: Ørkenen og det døde Hav, i J. F. Schouws Danske Uge- 
skrift, Anden Række for 1846 p. 221-260. 

vestlige Deel af det døde Hav — hvis jeg ikke feiler meget 
— Stammen Taamirah. Mod den sædvanlige Betaling af eet 
Livre Sterling for hver af os tre Reisende havde Scheiken 
forpligtet sig til at lade os drage i Fred, og medgive os en 
Mand af Stammen til Beskyttelse. Om Formiddagen bivaanede 
vi først Gudstjenesten i den evangeliske Kirke , hvor Herr 
Nicolaysen prædikede i det engelske Sprog. Efter endt 
Gudstjeneste bestege vi vore Heste, og rede omtrent Kl. 1 
Eftermiddag ud af Jaffa Porten, hvor vor arabiske Beskytter 
ventede os. Det var en sortbruun Beduin med et tykt sort 
Skjæg, og et Par stikkende Øine; han saae i det Hele taget 
ikke videre hyggelig ud. Hans Klædedragt var den, som Ør- 
kenens Arabere sædvanligen bære: en bruun og hvidstribet 
Kappe, Hovedet bedækket med et guult Tørklæde: Kufleh, som 
holdes fast ved en sort og hvidstribet Snor, lagt som en Krands 
om den øverste Deel af Hovedet. Kun havde han ombyttet 
den lange Landse med et Gevær, og var luxurieus nok til at 
have sine Fødder bedækkede med et Par gamle røde Saffians- 
støvler. Han anmodede os snart om noget Tobak, og da han 
var bleven forsynet dermed, tog han i al Taushed, smøgende 
sin Pibe, Anførselen over vort Tog, som kun bestod af Habib, 
mine Venner og mig. Vore andre Folk havde vi nemlig alt 
om Morgenen sendt forud fra Jerusalem, for al vente os i 
Mar Saba, vort Bestemmelsessted for idag, kun 2 til 3 Timers 
Ridt fra Jerusalem. 

Som alt ovenfor bemærket, ligger Mar Saba ved Dalen 
Kedrons fortsatte Løb imod Syd - Ost fra den hellige Stad 
til det døde Hav; i Nærheden af Klosteret fører Dalen det 
let forklarlige Navn Vadi er-Rahib: Munkedalen, og der- 
efter i den nederste Deel af sit Løb Navnet Vadi en -Nar: 
nddalen. Veien derhen følger derfor naturligen med smaa 

Afvigelser Kedrons Dalens Løb. Fra Jaffa Porten rede vi 
nedenom Zion igjennem Hinnoms Dal; ved Brønden en- 
Rogel elier Bir Ajub traadte vi ind i Kedrons snevre og vand- 
løse Dal imellem høie Kalkklipper. I Nærheden af Jerusalem 
vare Høidernes Skraaninger endnu beklædte med grønne Marker, 
men dette tabte sig efterhaanden , saa at det blev os tydeligt, 
at vi droge imod Ørkenen. Paa denne Vei fik jeg ogsaa for 
første Gang Øie paa en Beduinleier med sine sorte Telte, op- 
slaaede i en Fiirkant. Ei langt fra Klosteret Mar Saba dreier 
Veien om en fremspringende Klippe mere imod Syd, og selve 
Klosteret med den Deel af Dalen, hvorved det er beliggende, 
kommer tilsyne. Her bad vor Skytspatron om Tilladelse til at 
forlade os, for at begive sig til en af Stammens Teltleire, 
som laae tæt ved Veien. Da han lovede at sende en anden 
Skytsengel i sit Sted til Klosteret næste Morgen, blev denne 
Tilladelse ham given med Fornøielse. 

Men. hvorledes skal jeg beskrive Læseren det vidunderlige 
Syn, som laae for os? I Klipperne langs Dalens sydvestlige Side var 
udhugget en temmelig bred, vel vedligeholdt Bjergsti, omgiven 
med et Steengjerde imod Kedrons Dal. De aldeles lodrette Klippe- 
vægge sænkede sig saavel fra denne som den modstaaende Side 
med en betydelig Dybde ned til den stenede og tørre Dalbund, 
opfyldt af nedstyrtede Klippestykker. Den brændende Solhede 
havde givet Klippevæggene en mørkebruun Farve ; kun hist og 
her havde lidt Grønt fundet Plads paa de ellers nøgne Klipper. 
I de lodrette Klippevægge saaes Tusinder af Huler, forhen 
beboede af Eneboere, som kun med største Besvær have kunnet 
naae deres Boliger. Selve Klosteret er den forunderligste 
Bygning, man kan tænke sig. For at kunne forsvare sig imod 
de røverske Beduiner, er den omgiven, af høie Mure, hvis 
øverste Deel er bygget paa de sydvestlige Klipper noget ovenfor 

Begyndelsen af disses lodrette Affald til Dalbunden; saavidt 
endnu skraaner Bygningen , men derefter følger den det lod- 
rette Fald af Klippevæggen ned til Dalbunden, saa at den ene 
Deel af Bygningen ligger flere hundrede Fod høiere end den 
anden. Udenfor Klosteret paa de sydvestlige Klipper kneiser 
et Qirkantet Taarn, bygget for at forsvare Indgangen til Klo- 
steret, det saakaldte Justinians Taam; her optages de til Klo- 
steret anbefalede qvindelige Reisende. Ved sin isolerede Be- 
liggenhed høit oppe paa Klipperne over Klosteret forøger dette 
Taam endnu mere det Paafaldende ved Klosterets Beliggenhed. 
Desværre har man altfor ofte misbrugt det forholdsviis ringe 
Bekjendtskab med Orienten, som findes i Europa, til at om- 
give Alt der med et phantastisk Præg, saa at jeg for mit Ved- 
kommende idetmindste maa tilstaae, at hvor jeg finder slige 
Skildringer, bliver jeg strax mistæpksom imod Forfatterens 
Paalidelighed. Men gives der noget Sted, hvor Phantasien 
kan have frit Løb til at udmale sig Alt med de vildeste og 
meest besynderlige Former, saa er det her. 

Vi afleverede vort Anbefalingsbrev, og bleve uden Vanske- 
lighed indladte adKlosterjporten ligeoverfor Justinians Taamet. Da 
vi vare stegne af Hestene, bleve vi fra en Gaard indenfor Porten ad 
en Steentrappe førte ned til en lavere liggende flisebelagt Gaard 
foran Hovedkirken. Til høire for denne blev os anviist et 
rummeligt Værelse med Divaner langs Væggene. Da vi her 
aabnede Vindueslaagerne, laae den dybe Dal lige under os. 
iWunkene erholde alle deres Levnetsmidler fra Jerusalem med 
Undtagelse af nogle Grøntsager, de selv dyrke i smaae Have- 
bede, der ere dannede af lidt møisommelig sammenbragt Jord. 
For ei at falde dem formeget til Besvær, havde vi derfor selv 
medbragt vore Levnetsmidler. Dog bøde de os strax ved An- 
komsten en Art grøn Spiritus, de selv frembringe, og Grøntsager. 

9 

Paa vor AnmodniDg bleve vi førte om til Klosterets Hellig- 
domme. Paa den flisebelagte Gaard foran Hovedkirken staaer 
et lidet Capel med Kuppeltag , som betegner den hellige 
Sabas Gravsted. Det Indre af Kuplen var beklædt med gammel 
Mosaik. Ligeoverfor dette Capel var Indgangen til Hovedkirken, 
en med Sølvlamper og Malerier rigt smykket græsk Kirke. I 
en Sidegang Vest for Kirken fandtes endnu en stor Mængde 
græske Malerier, og derfra førtes vi ad nogle Trapper op til 
en Nische, hvor bag et Jerngitter saaes opdyngede Hjeme- 
skaller, efter den os ledsagende Munds Udsagn, hidrørende fra 
fordums Eneboere i Kedrons Dalen, som vare blevne dræbte af 
Saracenerne. Herfra førte han os op paa Kirkens Tag. Her, 
hvis jeg husker ret, viste Munken os en smuk Kirkeklokke, 
en Gave af den russiske Keiser Nicolaus. Klokkens Toner 
gjorde et eget Indtryk i den snevre øde Dal. Han fortalte 
derhos, at Keiser Nicolaus havde skjænket Klosteret en endnu 
større Klokke, som henstod i Jaffa, da den paa Grund af sin 
Tyngde ei havde kunnet transporteres af Kameler til Klo- 
steret. Vor Ledsager, som syntes at finde en Afvexling ved 
vort Besøg, gik derefter hen til den yderste Rand af et Taam, 
som stod lodret over Dalen, saae smilende ned, og opfordrede 
os til at følge sig. Uagtet Svimmel er en mig næsten ube- 
kjendt Følelse, greb dog en uvilkaarlig Angst mig, da jeg 
nærmede mig Taarnets yderste Rand, saa at jeg foretrak at 
vende tilbage til mine Venner, der havde forholdt sig rolige. 
Det morede aabenbart vor Ledsager, at Ingen af os vovede at 
see ned i den bratte Afgrund. Efter endt Middagsmaaltid 
vandrede jeg endnu engang omkring i Maaneskinnet paa Pladsen 
foran Kirken ; ved Maanens usikkre Lys syntes vort eiendomme- 
lige Opholdsted endnu besynderligere. 

Klosteret Mar Saba er anlagt af den hellige Sabas, som 
94 Aar gammel døde 532 ef. Chr. i stor Anseelse. Kort efter 
hans Død udbrøde imidlertid Stridigheder imellem hans Til- 
hængere. I et andet af Sabas stiftet Kloster ved Tekoa fandt 
Origenes Læresætninger Indgang, og selv i Hovedklosteret ved 
Kedrons Dal opstod en saadan Uenighed mellem Munkene, at 
fyrretyve, som hældede til disse, bleve forviste Klosteret. Det 
lykkedes endog Origenisterne for en kort Tid at bemægtige 
sig Hovedklosteret, som dog atter kom i Hænderne paa Til- 
hængerne af den orthodoxe Kirke. Da Perserkongen Ghosroes 
Il 614 erobrede Jerusalem, blev Klosteret plyndret, og fire og 
fyrretyve af Munkene dræbte. En lignende Skjæbne overgik 
atter Klosteret 796, og paany 812, da det atter blev plyndret, 
og en stor Deel af Munkene dræbt. Da Saladin 1187 havde 
tilintetgjort Korsfarernes Magt i Palestina, sendte han Tropper 
imod Klosteret; dette blev taget med Storm, og største Delen 
af Munkene ombragte. Under den tyrkiske Sultan Selim II's 
Herredømme fra 1566 til 1574 bleve atter Munkene nedhug- 
gede ; kun tyve bleve skaanede ' ). Selv i dette Aarhundrede 
er Klosteret flere Gange blevet plyndret af Araberne. Det 
synes næsten ubegribeligt, at Klosteret har kunnet overleve 
disse Trængsler. Munkene maae leve i stadig Frygt for et 
Overfald af Araberne, hvorfor det sandelig ei er at undres over, 
at de ere saa forsigtige med at aabne Adgangen til deres 
Kloster. En Beduin faaer aldrig Adgang dertil. Naar Be- 
duinerne , drevne af Hungersnød, omringe Klosteret, have 
Munkene et Forraad af Brød i Beredskab, som de fra Murene 
kaste ned til dem. 

Mandag den 25de Februar. Vor venlige Munk fra 
igaar indfandt sig strax hos os om Morgenen, og tilbød at 

^) Tobler Jerusalem 2tes Buch p. 853—54. 

føre os noget mere om i Klosteret, et Tilbud, vi gjerne mod- 
toge. Forbi Kirken, som vi havde seet igaar, førte han os ad 
en Trappe op til en tilstødende Deel af Klosteret. Her var 
Munkenes Bageri, hvorved flere vare beskjæftigede. Ad et 
sandt Virvar af Trapper førte han os derpaa igjennem Klo- 
steret ned i Kedrons Dalen, hvor han paa et skjult Sted under 
Murene viste os den hellige Sabas Kilde, et dybt Bassin af 
største Vigtighed for Klosterets Forsyning med Vand, navnlig naar 
Gisternerne indenfor selve Klostermurene begynde at udtømmes. 
Vi lode vor Ledsager vente lidt her, og gik ned ad den ste- 
nede og vandløse Flodseng, for ligeledes nedenfra at erholde 
et Blik paa dette mærkelige Kloster. Her nedenfra forekom 
Dalen mig endnu mere vild end seet oppe fra Veien. Da vi 
atter vare gaaede op igjennem Klosteret til Forgaarden ved 
Porten, fandt vi udenfor denne vore Folk fuldt beskjæftigede 
med Oppakning, og hos dem vor arabiske Skytsvagt. Han 
saae noget mere civiliseret ud end vor Ven fra igaar, hvortil 
Turbanen istedetfor Kufieh ikke bidrog lidet. Vi gav de ven- 
lige Munke en efter vort Skjønnende passende Gave for deres 
Cleilighed med os, hvormed de vare meget vel tilfredse, og 
fulgte omtrent Kl. 8 Morgen vor Beduin med sin lange Landse 
i Haanden. 

Vor Vei gik først tilbage langs Kedrons Dalen ad den 
ovenfor omtalte brede Bjergsti. Hvor denne ender ei langt 
fra Klosteret, dreiede vi af imod Nord-Ost, for over Bjergene 
at naae Vadi Kuneitirah, som imod Øst sænker sig til Sletten 
ved den nordvestlige Ende af det døde Hav. Noget mere øde 
end denne Vei til Vadi Kuneitirah kan ikke let tænkes ; 
nøgne Kalkklipper uden Vegetation sees vidt omkring. Kun 
erindrer jeg med Bestemthed, hvor paafaldende det var mig 
at see Judæas egentlige Bjerghøider i Vest ligge som en be- 

stemt høiere Bjergterrasse. Uagtet vi nemlig endnu vare be- 
tydeligt høiere end det døde Havs Niveau, vare vi dog fra 
Jerusalem stegne betydeligt ned. Medens denne Stad ligger 
2610 Fod over Middelhavet, ligger Klosteret Mar Saba endnu 
kun 587f Fod over dette Hav^). Et enkelt Blik paa det døde 
Hav var al den Variation, jeg havde paa dette Ridt. Nogle 
Beduiner speidede her efter os, og 4ioldt truende ved et Pas, 
vi skulde passere, men da de saae, at vi vare under Bunds- 
forvandtes Beskyttelse, rede de tause bort, som de vare komne. 
Da vi vare stegne ned i Vadi Kuneitirah, fulgte vi dennes 
Affald imellem hvide Kalk- og Mergelhøider, hvis Sider dog 
af og til vare beklædte med Grønt. Havde Kalkklipperne tid- 
ligere været mig paafaldende ved deres afrevne, vilde Former, 
saa vare disse Mergelhøider det ikke mindre ved deres runde 
skaldede Toppe, og saa at sige afvaskede Sider. Da denne 
Sag kom paa Tale mellem os, gjorde min Ven Irland den 
meget rigtige Bemærkning, at dette deres Udseende maatte 
hidrøre fra Vinterregnen. Det ligger i Sagens Natur, at Vinter- 
regnen paa Grund af det næsten 4000 Fod store Fald fra 
Jerusalem til det døde Hav paa en Strækning af ikkun omtrent 
fire danske Miil med stor Voldsomhed maa styrte ned over 
de mellemliggende Høider og igjennem Kløfterne i disse. Paa 
Høideme Nord for Vadi Kuneitirah hævede sig en Veli, som 
danner et meget iøinefaldende Punkt. Denne kaldes af Ara- 
berne Nebi Musa o: Mose Grav. Da vi vare traadte ud af 
denne Dal, sendte vi alle vore Folk med Undtagelse af Habib, 
som blev hos os, lige til Jericho med Telte og Bagage, og 
fortsatte vor Vei over Sletten til det døde Hats Bredder, som 
vi naaede omtrent Kl. 1 Eftermiddag. Paa det Punkt, hvor vi 



^) Lynch Official report, Tavlen p. 43. 

først naaede disse, fandtes en liden Samling af Buske og Rør- 
væxter ved Bredderne af en saltagtig Kilde Ain Jehair, som løber 
til det døde Hav. 

Som det gaaer de fleste Reisende, der nærme sig det døde 
Hav, forbausedes jeg ikke lidet ved at finde en smuk grønlig 
Sø; dog er Billedet i denne øde Egn, hvor Søen ligger inde- 
sluttet mellem høie Bjerge paa begge Sider, gribende og al- 
vorligt. Vi rede langs Søens sandede Bred, for at finde et 
passende Badested. Dette fandt vi ogsaa snart ved en stor 
Steendysse, der strakte sig noget ud i Havet. Da jeg var 
vadet lidet ud i Havet, og havde naaet en tilstrækkelig Dybde, 
for at kunne forsøge at svømme, fik jeg imidlertid snart Be- 
viset for, at jeg virkelig befandt mig i det døde Hav. Trods 
alle Forsøg var en egentlig Svømning umuelig, idet Vandets 
Kraft til at bære er saa stor, at det var mig umueligt at holde 
Benene under Vandet. Irland holdt med Hænderne fast i sine 
Fødder, for at hindre dem fra at bevæge sig, og sad paa 
denne Maade ganske roligt i Vandet, uden at synke. Advaret 
iforveien dukkede jeg ikke Hovedet under Vandet, men enkelte 
Draaber, som kom i Øinene, foraarsagede en piinlig Smerte. 
Da vi omsider vare komne ud af Vandet, og atter paaklædte 
samledes for at indtage vor sædvanlige Frokost, bestaaende 
af et Stykke Brød og en Appelsin, klagede mine Venner over 
en ubehagelig Prikken eller Kløen over hele Legemet, som jeg 
dog ikke følte. Vandet havde derhos efterladt en olieagtig 
Fedme over hele Legemet, hvad der navnlig var meget ube- 
hageligt i Skjægget, som tillige var fuldt af Salt af en yderst 
beesk Smag. Vi sad her lidt og hvilede os, medens vi ledte 
efter Bitumen eller andre af det døde Havs Frembringelser, 
hvoraf vi dog ingen fandt, og lode Blikket glide hen over 
Søens glatte Flade, hvorover der hvilede en Taage. Imod 

Øst streifede Øiet, saa langt det kunde naae, uhindret langs 
den 2000 Fod høie uafbrudte Elippemuur, som begrændser 
Havet paa denne Side; kun enkelte mørke Striber sagde, at 
der fandtes dybe Kløfter i den. Imod Vest var Udsigten be- 
grændset af det 800 til 1000 Fod høie Ras o: Forbjerg, el- 
Feschkah, hvis mørkebrune Klippevæg ei langt imod Syd strækker 
sig ud i Havet. 

Vor Beduin blev imidlertid utaalmodig, hvorfor vi atter 
stege til Hest , for at naae Pilegrimmenes Badested ved 
Jordan , af Araberne kaldet el - Meshraa. Her har Tradi- 
tionen henlagt Stedet for Christi Daab, uagtet Johan. Evang. 
1, 28 udtrykkeligen siger: »Dette skeete i Bethabara paa hi in 
Side Jordan, hvor Johannes døbte«. Vi rede omtrent 1^ 
Time over Sletten, inden vi naaede Jordan. Hvor vi passe- 
rede Sletten, var den en flad Sandslette, næsten uden Spor 
af Vegetation, hist og her bedækket med en Saltskorpe. Paa 
et stort Stykke af Veien var Sandet saa fiint som Aske , saa 
at Hestene sank dybt i for hvert Trin. Jordans Flod ligger 
dybt indskaaren imellem høie Banker, som kun paa enkelte 
Steder tilstede Adgang til Floden. Kun den smalle Strimmel 
opskyllet Jord, som nedenfor disse Banker findes umiddelbart 
ved Floden, dens egentlige Bredder, er frugtbargjort ved dens 
Vand. Her findes derfor ogsaa en frodig Væxt af forskjellige 
Træer og Rørvæxter, medens ovenfor Ørkenen uhindret ud- 
breder sig trods Flodens INærhed. Vegetationen langs Bred- 
derne danner en grøn Stribe igjennem Ørkenen; alene denne 
Stribe gjør Flodens Løb kjendelig i Afstand; Flodens Vand 
sees ikke, før man staaer umiddelbart ved den. Paa det Sted, 
hvor vi nærmede os Jordan, var Adgangen til Floden fra den 
vestlige Bred fri imellem Krat til begge Sider, hvorimod Krattet 
paa den østlige Bred stod ganske tæt, og var næsten uigjen- 

nemtrængeligt. Det er en Selvfølge, at Enhver, der nærmer 
sig Jordan, ønsker at bade sig i dens hellige Vand; men for 
os var Opfordringen endnu større, for at blive de ubehage- 
lige Følger af Badet i det døde Hav qvit. Jordans Vand havde 
her en leeragtig Farve ; men dog var Badet i det i og for sig 
en sand Velgjerning, selv om man ikke ved at bade sig i 
Jordan havde en ganske anden Interesse. Uagtet Strømmen 
var meget rivende, var Floden dog her saa smal, at jeg var 
dumdristig nok til at svømme over den, hvilket nær var kommet 
mig dyrt til at staae. 

Aftenen var ikke Qern , og vi havde endnu over to 
Timers Ridt til Jericho, hvorfor vi efter endt Bad atter 
satte os til Hest , og uden at give os Tid til nærmere 
Undersøgelser toge den lige Vei til Jericho imod Nord- 
Vest. Størstedelen af Sletten paa vor Vei var en Ørk; kun 
hist og her fandtes lidt fortørret Græs eller Buskværk. Naar 
man nærmer sig Jericho, begynde imidlertid grønne Marker. 
Men inden vi vare naaede herhen, var Mørket alt faldet paa, 
saa at vi havde nogen Vanskelighed ved at finde vore Telte, 
som vore Folk havde opslaaet umiddelhart Vest for Lands- 
byen Ericha, den moderne Repræsentant for det gamle Jericho. 
Efterat have været den hele Dag i uafbrudt Bevægelse, og 
deraf omtrent ni Timer til Hest, vare vi glade ved at kunne 
slaae os til Ro i Teltene, og indtage det for os beredte Maaltid. 
Medens vi vare forsamlede ved dette i mine Venners Telt, 
som var det største, indfandt Erichas qvindelige Befolkning 
sig i talrig Mængde udenfor Teltet, for at forlyste os med 
Sang, som vi imidlertid fandt saa lidet harmonisk, at vi sna- 
rest mueligt ved at uddele Bakschisch imellem dem formaaede 
dem til at fjerne sig. Efter endt Maaltid gik vi til Hvile, og 
jeg idetmindste faldt strax i Søvn, hvori jeg dog flere Gange 

om Natten blev forstyrret af Schakalemes hæse Skrig, som 
jeg vel oftere havde hørt tilforn, men hvormed jeg endnu ikke 
var saa fortrolig, som senere. 

Tirsdag den 26de Februar. Da jeg imorges ved 
Solens Opgang kom ud af Teltet, fik jeg først ret Øie paa 
vor jammerlige Landsby. I Palestina har jeg ingen elendigere 
seet end denne. Den ligger paa den nordlige Side af Vadi 
Kelt, som omtrent tre Fjerdingvei herfra kommer ud mellem 
de vestlige Bjerge, og leder Vinterregnen fra de høiere lig- 
gende Vadis Fuvar og Farah, ved hvis Forening den opstaaer, 
til Jordan. Husene eller rettere Hytterne bestaae kun af fire 
Mure af Stene, tagne fra gamle Ruiner, og let sammenføiede, 
med flade Tage af Maisstengler eller Qviste , belagte med 
Gruus. Den hele Landsby er omgiven af et tæt Hegn af Nubk- M 
Grene. Om Palmestadens gamle Herlighed minder kun en 
eneste Palme. Ved Landsbyen ligger et forfaldent fiirkantet 
Taarn , formeentligen fra Korstogenes Tid , som af Munkene 
betegnes som Tolderen Zachæus Huus, hvor Frelseren tog ind: 
(Lucas 19, 1 — 10). Erichas Befolkning anslaaes til 200 Men- 
nesker, som ere ilde berygtede for deres grændsesløse Usæde- 
lighed. De høre til de saakaldte Ghavarineh Arabere, som 
overalt beboe Jordans Dalens (el-Ghors) lavere Egne. Klimaet 
ansees for usundt paa Grund af den stærke Hede, der hersker 
her i den dybe Dal, og siges at have gjort Indbyggerne for 
svage til selv at dyrke deres Marker. Om dette eller Doven- 
skab er Aarsagen, ville vi lade uafgjort, men Factum er, at 
Indbyggerne overlade Dyrkningen og Høsten af deres rige 
Kornmarker til Andre imod at erholde en Fjerdedeel af Udbyttet. 



^) En Art Tjørn: rhamnus nabeca. Af Araberne i Paiestioa kaldes den 
Dom, med hvilket Navn man ellers betegner en i Øvre -Ægypten 
almindelig Palmeart. 

Da Teltene vare tagne ned, satte vi os til Hest tilligemed 
Habib og vor arabiske Beskytter, overladende vore ømge Folk 
at pakke sammen, og derefter at drage den lige Vei til Jeru- 
salem. Vi rede da først til den herlige Kilde Ain es- Sultan, 
hvis klare Vand Jerichos Omegn skylder sin Frugtbarhed. 
Den udspringer i en Afstand af omtrent en halv Times Ridt 
Nord -Vest for Landsbyen Ericha paa det østlige Affald af en 
Række af Høie, som hæve sig paa Sletten, og ganske have 
Udseende af Ruinhøie. Denne Kildes Vandmængde er saa 
stor, at den strax danner en betydelig Bæk. Hovedmassen af 
Vandet gaaer til Landsbyen, medens en Deel af det søger sin 
Vei paa Maa og Faa over Sletten, hvor Vandets Løb overalt 
er betegnet ved Nubk eller andre Tjørnebuske. Denne Kilde 
er upaatvivlelig den i 2den Kongernes Bog 2, 19 — 22 omtalte 
Kilde, hvis slette Vand Propheten Elisa paa Begjering af Ind- 
byggerne i Jericho gjorde sundt. Fra Høiene ved Kilden er 
en herlig Udsigt. Saalangt Kildens Vand naaer, er Alt herligt 
grønt imod Øst som en Oase i Ørkenen. Jordans Dalen viser 
sig seet herfra i sin største Brede af to til tre danske Miil, 
indtil den imod Øst begrændses af Moabs Bjerge, der hæve 
sig som en fast Klippemuur, hvor Øiet forgjæves speider efter 
en fremragende Top, som kunde betegne Bjerget Nebo lige 
imod Jericho, hvorfra Herren lod Mose skue ud over det for- 
jættede Land, inden han begrov ham (5 Mosebog 34, 1 ff.; 
32, 48—50). Imod Vest begrændses Blikket i kort Afstand 
af Dschebel Kuruntul, Bjerget Quarantana, hvor Traditionen 
har henlagt Christi 40 Dages Faste og Fristelse af Djævelen 
i Ørkenen (Mathæus 4, 1 — 11; Marcus 1, 12 — 13; Lucas 4, 
1 — 8). Bjergets steile Klippevæg hæver sig næsten lodret 12 
til 1500 Fod over Sletten. Den er som Klippevæggene paa 
begge Sider af Kedrons Dalen ved Mar Saba opfyldt af Grotter 

og Huler, fordum beboede af Eneboere. Iblandt disse adskilles 
endog tydeligt fra neden en høi, hvælvet, dyb Hule, ved Støtte- 
piller afdeelt i flere Rum; den benyttes endnu som Kirke af 
de græske Pilegrimme i Fasten. Paa Bjergets øverste Tinde 
er opført et lidet Capel. Bjerget staaer paa den nordlige Side 
af Vadi Kelt, og danner et fremspringende Punkt, idet de 
egentlige Bjerge imod Vest Nord for Quarantana trække sig 
tilbage indtil Kum Surtubeb, efterladende imellem sig og Jordan 
en Art høiere liggende Fladland, kun gjennemskaaret af lavere 
Høie. Imod Syd trække de vestlige Bjerge sig ogsaa tilbage 
i en Bue, indtil de ved Ras el-Feschkah lodret sænke sig ned 
imod det døde Hav. Egnen omkring Jericho er dog ikke blot 
vandet af Ain es -Sultan. I en Afstand af imellem en halv 
og een dansk Miil imod Nord- Vest fra denne Kilde udspringe 
ved Foden af Quarantana flere betydelige Kilder: Ain el-Duk. 
Vandet fra den største af disse Kilder bliver igjennem en 
Canal langs Foden af Quarantana ført til den vestlige Rand af 
Affaldet af Uøiene bag Ain es-Sultan. Herfra blev Vandet for- 
deelt imellem flere Sukkermøller, og igjennem forskjellige 
Vandledninger ledet over Sletten. En Vandledning gaaer endnu 
imod Syd over Vadi Kelt. Om den rige Sukkerplantning, 
Saracenerne her have drevet, vidner endnu en stor, tildeels 
ødelagt, fiirkantet Bygning af saracenisk Oprindelse, omtrent 
en halv Fjerdingvei Vest for Ain es-Sultan; denne fører endnu 
Navnet Tavahin es -Sukkar o: Sukkermøllerne. Høiene ved 
Ain es -Sultan kunde synes at antyde Beliggenheden af det 
gamle Jericho. Det er ikke usandsynligt, at den ældste Stad har 
ligget ved Kilden; Ugeledes synes det rimeligt, at Israeliterne 
ved Stadens Gjenopbyggelse , for at undgaae Virkningerne af 
Josvas Forbandelse over den , som gjenopbyggede Staden 
(Josva 6, 26), have lagt den nye Stad paa et andet Sted. 

Denne nye Stad opnaaede stor Glands under Berodes; han 
smykkede den med Paladser og en Circus, og byggede ved 
den Fæstningen Kypron. Det er derfor paafaldende, at der 
intetsteds i Nærheden findes Ruiner, som med nogen Grad 
af Sikkerhed kunne lede til at fixere Stedet for det hero- 
dianske Jericho, som omtales i det nye Testamente. Med 
mest Sandsynlighed har man troet at finde Levningerne af 
dette Syd for Ain es-Sultan omkring Vadi Kelt, hvor denne 
træder ud af de vestlige Bjerge.') 

Da vi havde besøgt Ain es-Sultan og Sukkermøllerne, 
toge vi en sydvestlig Retning , for at naae Passet op til Jeru- 
salem. Dette stiger steilt op paa den sydlige Side af Vadi 
Kelt. Denne Vadi Kelt turde ikke usandsynligen være Bækken 
Grith, hvor Propheten Elias skjulte sig, og hvor Ravnene 
bragte ham Føde (1 Kongernes Bog 17, 2 — 7). Den christelige 
Tradition har her henlagt Parablen om den barmhjertige Sa- 
maritan, som forbandt og drog Omsorg for den Veifarende 
fra Jerusalem til Jericho , der var falden mellem Røvere (Lucas 
10, 30 — 35). Og sikkerlig har dette snevre Pas ei mindre 
i Oldtiden end nu været farligt for den Reisende. Veien 
snoer sig paa de sydlige Høider langs Randen af den dybe 
Afgrund til Vadi Kelt omkring Ruinerne af en gammel Fæst- 
ning: Kakon. Men snart forlader Veien Dalen, og tager en 
sydvestlig Retning over Høiderne til Jerusalem. Veien gaaer 
bestandig over Kalkhøider, men Landet er her dog langtfra 
saa øde, som Kedrons Dalen eller Landet imellem Mar Saba 
og det døde Hav. Paa flere Steder vare endog smukke grønne 
Dalbækkener, bevoxede med Korn , og selv Blomster beklædte 
af og til Bjergenes Sider. Veien maa i det Hete taget ogsaa 



) Robinson Palestina U p. 547. 

kaldes god. Ved Khan Hudnir, en ødelagt Khan paa det 
bøieste Punkt af Veien, hvor der tillige findes Levninger af 
et saracenisk Castel, som fuldstændigen har behersket Veien 
mellem Jerusalem og Jericho, kom Oliebjerget tilsyne, medens 
vi, ved at vende os tilbage, endnu tydelig kunde see Jordans 
Dal. Her traf vi ogsaa for første Gang en stor Hjord af 
Kameler græssende; mig forekom de smaae Kameler, der 
endnu ei vare benyttede som Lastdyr, endog at være ret 
smukke. Deres Haar havde en lysere Farve. Dog synes der 
alt fra Fødslen af at være et alvorligt Præg over Kamelen; 
jeg mindes aldrig at have seet unge Kameler springe omkring 
i Kaadhed som Føl eller andre Dyr i deres Barndom. Vi 
standsede lidt ved en gammel muret Brønd, Apostlenes Kilde, 
og da vi derefter dreiede om et fremspringende Hjørne, laae 
pludselig for os Bethanien: el-Aziriyeh, hos Araberne af el- 
Azir, den arabiske FoVm for Navnet Lazarus. 

Bethanien ligger smukt paa det østlige Affald af Olie- 
bjerget, men er nu kun en ussel Landsby med 20 til 40 
Huse. Vi stege af Hestene, for at besøge den saakaldte 
Lazarus Grav. Ad 26 Trappetrin stiger man ned i en under- 
jordisk Hvælving. Fra denne Hvælving fører en snever Gang 
imod Øst ned ad 2 meget høie Trin til en anden lille Hvæl- 
ving , 7^ Fod lang og 7 Fod bred , den egentlige Grav. ^ ) End 
ikke i Formen ligner denne nogensomhelst anden jødisk Klippe- 
grav, saa at det alene af den Grund turde være mere end 
tvivlsomt, hvorvidt den kan betragtes som det Sted, hvor Lazarus 
var henlagt, da Jesus atter kaldte ham tillive (Johannes Evange- 
lium 11, 38—44). Tæt ved Graven findes betydelige Ruiner, 
formeentligen af et Taam. Disse kaldes Lazarus Huus. Der 



^) Tobler Jerusalem 2tes Buch p. 447 — 48. 

turde være ikke ringe Sandsynlighed for at betragte dera som 
Levninger af det Taarn, Melisendis, Kong Fulco af Jeru- 
salems Gemalinde, lod opføre fra 1138 til 1143 til beskyttelse 
for det Nonnekloster, hun her stiftede, for der at indsætte 
sin Søster Iveta som Abbedisse. > • 

Da vi atter vare komne til Hest , fortsatte vi vor Vei lige 
til Jerusalem imellem Oliebjerget og Forargelsens Bjerg, og 
naaede Staden efter omtrent en halv Times Ridt fra Betha- 
nien. Den overordentlige Forandring i Klima, som man føler 
ved fra Jordans Dalen at drage op til Jerusalem , blev os endnu 
føleligere idag, da vi paa den sidste Deel af Veien fra Je- 
richo havde havt en vedholdende stærk Regn, som ogsaa 
meget bidrog til at svække Indtrykket af det smukke Pro- 
spect, Jerusalem frembyder fra Oliebjerget. Over den nordlige 
Bro over Kedrons Dalen rede vi til St. Stephans Porten, og 
naaede vort Hotel omtrent Kl. 3 Eftermiddag. 



Ottende Afsnit. 



Fortsættelse. — Om Jordan og det dOde Hav. 

Ilet har været forbeholdt den allernyeste Tid at sprede det 
Mørke, der herskede over Jordan og det døde Hav. Det var 
endog tidligere en almindelig Forestilling, at det døde Hav 
først var opstaaet ved Sodomas og Gomorras Ødelæggelse, 
medens Floden tidligere løb ud i det røde Hav. Uagtet Tu- 
sinder af Pilegrimme aarligen bade sig i den hellige Flod, 
og det døde Hav ligger saa nær ved Jerusalem, har en viden- 

skabelig Undersøgelse af disse Egne dog først fundet Sted i 
dette Aarhundrede. Den første fuldstændige og nøiagtige 
Kundskab om Jordans Løb fra Tiberias Sø til det døde Hav, 
og Undersøgelse af dette sidste, er bleven os tildeel ved en 
af den nordamerikanske Regjering under Commando af da- 
værende Lieutenant Lyncb udsendt Expedition, som den 8de 
April 1849 satte sine fra Nordamerika medbragte Metalbaade 
i Tiberias Sø. Med disse, en Jern- og en Kobberbaad, sei- 
lede Lynch den 10de April ind i Jordans Flod, og naaede 
den 17de s. M. Pilegrimmenes Badeplads ved Jordan. En 
Træbaad, som Lynch havde kjøbt i Tiberias — den eneste, 
som fandtes paa Søen — blev knuust imod Klipperne under 
den anden Dags Seilads paa Floden. Den 18de April seilede 
de to Metalbaade ud i det døde Hav , som derefter blev 
undersøgt saavelsom dets Kyster til den 10de Mai, da Ex- 
peditionen drog op til Jerusalem. Hovedresultaterne af denne 
Expedition tilligemed en Oversigt over hvad der forinden 
dennes Udsendelse er skeet for Undersøgelsen af dette mærke- 
lige Terrain findes meddelte i et Foredrag af Carl Ritter, som 
i Oversættelse er indført i J. F. Schouws Danske Tidsskrift, 
4de Bind 1851 p. 168 til 194, hvortil jeg skal tillade mig at 
henvise Læseren. Senere er imidlertid den nordamerikanske 
Expeditions Rapport bleven fuldstændigen ofiFentliggjort^), og 
Jordans Løb, inden den optages af Søen el-Huleh (Merom), 
er bleven nøiagtigen bestemt ved Robinsons Undersøgelser i 
Aaret 1852.2) j^g j^^r derfor troet, at det ikke vilde være 
Læseren uvelkomment, her at finde en sammentrængt Over- 
sigt over Beskafl'enheden af hele den mærkelige Fordybning 



^) Official report of the United States expedition to explore the dead sea 
and the river Jordan by Lieut. W. F. Lynch, U. S. N. Baltimore 1852. 
2) Later researches fornemmelig p. 388—98. 

fra Jordans Udspring til Akabah Bugten ved det røde Hav. An- 
gaaende de tidligere Forsøg paa Beseiling af Jordan og det 
døde Hav bemærker jeg kun, at forinden de af Lynch 1849 
og Molyneux 1847 M foretagne, havde i Juli Maaned 1835 en 
Irlænder Costigan ladet en Baad bringe over Land fra Middel- 
havet til Tiberias Sø. IVIed denne seilede han ned ad Jordan, 
og begav sig kun med een Tjener ud paa det døde Hav. 
Efterat have tilbragt to til tre Dage paa dette uden fersk 
Vand, naaede de atter aldeles udmattede den nordlige Kyst; 
faa Dage efter døde Costigan af Feber, som Offer for sit 
dumdristige Foretagende. ^) Ogsaa Molyneux maatte bøde 
med Livet for sit Foretagende, og selv af den nordameri- 
kanske Expedition bukkede den Næstkommanderende Lieute- 
nant Dale under for Feberen den 24de Juli 1849 i Beirut. 
Jeg tilføier disse Facta, som klarere end noget Andet vise, 
med hvilke Farer og Anstrengelser, selv afseet fra den ide- 
lige Frygt for Overfald af de røverske Araberstammer, hvis 
Gebeter støde op til Jordan, et saadant Foretagende er for- 
bundet. 

Det hele Terrain fra Jordans Udspring til Akabah ved det 
røde Hav kan paa en vis Maade betragtes som en sammen- 
hængende Fordybning , der gjennemskjærer det omgivende 
Land. Det døde Hav danner saa at sige Midtpunktet i denne 
Fordybning. Syd for dette Hav strækker sig tværs over denne 
en Høiderække, hvorom nærmere nedenfor. Dalen Syd her- 
for kaldes af Araberne Vadi Arabah, som strækker sig lige 
til det røde Hav. Den nordlige Kløft til Tiberias Sø kaldes 
af Araberne el-Ghor. Denne indbefatter saaledes det døde 



1) En Beretning herom findes ogsaa i J. F. Schouigvs Danske Tidsskrift 
3die Bind 1849 p. 141—169. 

2) Robinson Palestina I p. 381-82. 

Hav og Jordans Dalen fra Tiberias wSø til Flodens Udløb i det 
døde Hav. Med Navnet el-Ghor, som i og for sig betyder 
en dyb af Bjerge indesluttet Dal, betegnes forøvrigt ogsaa i 
videre Forstand hele Indsænkningen fra Tiberias Sø til det 
røde Hav. 

Jordan dannes af tre Sirømme, som alle have deres 
Udspring omkring Foden af den sneedækte Dschebel es-Scheik, 
det gamle Hermon (5 Mosebog 3, 8 — 0; 4, 48; Josva 11, 3 
og 17; 13,11; Psalmeme 89,13; 133,3). Denne Bjergkjæde 
er den sydlige Fortsættelse af Antilibanon, som dog i Høide 
maa staae betydeligt tilbage for Dschebel es-Scheik. Den 
nordligste af disse Kilder findes ved Hasbeiya. Ved Enden af 
den Bjergryg, som Nord for Hasbeiya løber ned til Vadi et- 
Teim, findes en Art vulkansk Forbjerg, Ras el-Aujeh; ved 
Foden af dette sprudler Kilden frem i Dalens Flodseng. ^ ) 
Denne er den Qerneste stadige Kilde for Jordan; men i Regn- 
tiden kommer en betydelig Vandmængde ned fra den øvre 
Deel af Vadi et-Teim og Høiderne af Dschebel es-Scheik om- 
kring Rasheiya, saa at i denne Deel af Aaret Tilløbet til Flo- 
den kommer langt nordligere fra. Den Flod, som udspringer 
ved Hasbeiya, kaldes Nahr (a: Flod) Hasbany, løber i sydlig 
Retning igjennem Vadi et-Teim, og følger derefter i en dyb 
og snever Canal langs Randen af de vestlige Bjerge til den 
naaer Fladlandet Nord for Søen el-Huleh. Her forener den 
sig med Flodens to andre Hovedarme, hvorefter den forenede 
Strøm omsider optages af Søen. Landet Nord for el-Huleh: 
Ard el-Huleh, sænker sig terrasseformigt, indtil det neden- 
for Foreningen af Jordans tre Arme gaaer over til et fladt 
Morads, der strækker sig lige ned til Søen. Fra det Punkt, 



>) Robinson Later researches p. 378. 

hvor Vadi et-Teim ender, og Dschebel es-Scheik træder saa 
langt tilbage imod Øst, at man befinder sig paa Fladland, 
sænker Landet sig i sex Afsatser ned til Snens Niveau. Nord 
for Tell el-Kadi, hvor den anden af Jordans Kilder findes, 
ere tre saadanne Afsatser, løbende i Retningen fra Nord-Ost 
til Syd-Vest. Tell el-Kadi ligger ved den Qerde, og nedenfor 
dette Punkt findes endnu to andre; disse tre sidstnævnte Af- 
satser løbe mere fra Øst til Vest. Forskjellen imellem de for- 
skjellige Plateauers Høide er i Reglen ikke mindre end 50 Fod ; 
undertiden mere. Hele dette Sletteland, om man saa tør 
kalde det, er fortrinlig (irugtbart; det kunde endnu hævde sin 
Roes fra Oldtiden som »et Sted, hvor der er ingen Mangel 
paa al den Ting, som paa Jorden er« (Dommerne 18, 10); 
herlige Ege og andre Træer findes her, og Jorden frembringer 
Hvede, Byg, Riis og andre Kornsorter. Men Landet er 
usundt, hvorfor det for største Dele er overladt Ghavarineh 
Araberne , blandt hvis rig« Hjorder Bøffleme ret gjøre sig tilgode 
i Moradserne ved Søen. En ikke lidet mærkelig Omstændighed 
ved Ard el-Huleb er, at Landet indtil Tell el-Kadi er fuld- 
kommen vulkansk, opfyldt af Trap og Basalt, medens det 
derfra pludselig gaaer over til den sædvanlige palestinensiske 
Kalksteensformation. Tell el-Kadi, som betegner Stedet for 
det gamle Dan Lais (Josva 19, 47; Dommerne 18, 26 — 29), 
Israels nordligste Stad (Dommerne 20, 1; Samuel I, 3, 20; 
n, 17, 11), ligger som anført ved Begyndelsen af den Qerde 
Afsats, omtrent Øst for Banias, det gamle Paneas eller Gæ- 
sarea Philippi i det nye Testamente (Matthæus 16, 13; Marcus 
8, 27). Det her fremsprudlende Vandspring er et af de største 
og mærkeligste, man kan tænke sig. En uhyre Masse af det 
klareste Vand vælder pludselig frem af den vulkanske Jord- 

bund, som af Crateren paa en udbrændt Vulkan. M Denne 
betydelige Strém, hvis Vandmasse er mindst fire Gange saa 
stor som Hasbanys, løber under Navn af Nahr Leddan i syd- 
vestlig Retning, indtil den forener sig med den tredie Strøm, 
som strax skal omtales. Forinden den naaer denne, har 
Leddan dog igjennem Canaler inaattet afgive meget af sit 
Vand til at frugtbargjøre Sletten. Den tredie Kilde udspringer 
ved Banias, hvor den som en mægtig Strøm sjprudler frem 
under Pans Grotten i deti vestlige Deel af den Bjefgryg, som 
bærer Banias Castél. ^) Defltie har fra Arilds Tid vaferet be- 
tragtet som den egentlige Kilde for Jordan, ^j medens Kilden 
ved Tell el-Kadi kaldes Jordans anden Kilde eller Kilden for 
den mindre Jordan.*) Hasbanys Kilde henregnes hverketi 
nu eller fordum til Jordans Kilder. Det Paafatldende heri for- 
klares ved den Araberne eiendommelige Betragtningsmaade, 
der sandsynligviis ogsaa har fundet Sted hos Syriens gamle 
Beboere, at de nemlig ikke betfagte dén Qemeste Flodkildé 
som den egentlige, meri den rigeste: Dette er saalédes Til- 
fældet med Syriens Hdvedfloder Leontes og Orontes satnt med 
Floden Barada, som vander Sletten ved Damaskus.'^) Strøih- 



<) Dr. Anderson, der som Geolog ledsagede den nordamerikanske Ex- 
pedition, bemærker dog udtrykkelig: I saw no evidence of the former 
existence of a crater. Lyneh Official report p. 108. 

^) Robinson Later researches p. 406. 

3) Josephus B. J. I, 21, 3; Ant. XV, 10, 3; Eusebius Hist. eccles. VII, 
17. Hvad Josephus B. J. Ilf, 10, 7 fortæller om, at Kilden ved Banias 
skulde modtage sit Vand fra Søen Phiala, er trtvivlsomt en Fabel jfr. 
Robinson Palestina IH p. 614—16; Later researches p. 400. 

4) Josephus Ant. I, 10, 1; V, 3, 1; VIII, 8, 4; B. J. IV, 1,1. Paa sijist- 
anførte Sted hos Josephus staaef B>afphne; RoBinsk>li faitdt éf Sted ved 
Navn Diphne ei langt Syd for Tell el-Kadi. Later researches p. 893 
Note 5 jfr. Paiestina HI p. 618 Note 3. 

*) Robinson Later researches p. 412—13, 477, 499 og 639. 

10* 

men fra Banias er dobbelt saa stor som Hasbany, der, som 
alt anført, knap er en Fjerdedeel saa stor som Leddan. 
Strømmen fra Banias: Nahr Banias, løber i en vest-sydvestlig 
Retning, optager først Leddan, og kort efter, omtrent 5 en- 
gelske Miil fra Teil el-Kadi, lidt Nord for den sydligste Tell 
o: Høi, i Midten af Sletten: Tell ScheikYusuf, Hasbany, hvor- 
efter den forenede Strøm fortsætter sit Løb imod Syd igjen- 
nem det flade Morads el-Huleh, indtil den herigjennem naaer 
Søen af samme Navn : det gamle Testamentes Merom (Josva 
11, 5 og 7). Før deres Forening løbe Strømmene i Canaler 
15 til 20 Fod under Slettens Niveau. 

Naar Jordan atter træder ud af Søen el-Huleh, skeer dette kun 
for efter et kort Løb af omtrent syv Fjerdingvei, maalt i en lige Af- 
stand,^) at flyde ind i Tiberias Sø. Paa den største Deel af dette 
sit Løb er den indeklemt imellem høie steile Bredder, over 
hvilke længere imod Vest Sapheds Bjerge hæve sig. Imellem 
disse har Floden et stærkt Fald, og flyder, trods sit bugtede 
Løb, med en rivende Strøm. Omtrent tre Fjerdingvei Syd for 
el-Huleh gaaer den store Earavanevei til Damaskus over Flo- 
den. Her findes Jacobs Døttres Bro »Jisr (o: Bro) Benat Jacob,« 
en saracenisk Bygning med fire Spidsbuer, bygget af Egnens 
Basalt. Flodens Brede her angives til c. 80 Fod med en 
Dybde af c. 4 Fod. Længere imod Syd, hvor en fremragende 
Høi, af Araberne simpelthen kaldet et-Tell o: Høien, be- 
tegner Beliggenheden af det gamle Bethsaida Julias (Lucas 
9, 10; Marcus 8, 22), trække de østlige Høider sig tilbage, 
og give Plads for en i høieste Grad frugtbar Slette : el-Batihah, 
som er saa rigt vandet, at den endog paa enkelte Steder 
næsten gaaer over til et Morads. Denne benyttes af Ghava- 



1) Robinson Palestina DI p. 569. 

rineh Araberne, som boe her og paa den modsatte Bred i 
Telte og Rørhytter; de dyrke her Hvede, Byg, Hirse, Mais 
og Riis, samt have riig Græsning for deres talrige Hjorder af 
Homqvæg og Bøffler. 

Tiberias Sø, som saa ofte omtales i det nye Testamente, 
er omsluttet af Høider, som imod Syd og Øst hæve sig 800 
til 1000 Fod, medens de imod Nord-Vest have en ringere 
Høide af 3 til 500 Fod. Søens største Længde anslaaer Ro- 
binson^) til høist 12 engelsKe Miil og dens største Brede til 
det Halve. Den største Dybde, som Lynch maalte den 8de 
April, var 165 Fod 2) hvorved han dog bemærker, at denne* 
Søes Dybde bestandig maa variere, eftersom den faaer stærkt 
Tilløb af Regn og Snee, eller uden et saadant er underkastet 
en hurtig Fordampning. Søens Vand er klart og behageligt; 
den er som i Oldtiden riig paa Fisk, blandt hvilke, mærkeligt 
nok, findes tildeels de samme Arter som i Nilen. 3) Søens 
Omgivelser bære umiskjendelige Spor af vulkansk Virksom- 
hed; Egnen omkring Tiberias er paa mange Steder bedækket 
med Basalt, og Syd for Staden udspringe de allerede i Old- 
tiden berømte varme Kilder. Syd for Søen strækker Basalten sig 
endog langs Jordans østlige Bred forbi Mundingen af Yar- 
muk. Nord for Tiberias træde de vestlige Høider tilbage, og 
levne Plads for en frugtbar og vel vandet Slette el-Ghuveir 
o: den lille Ghor, som nu ogsaa er overladt Ghavarineh 
Araberne. Denne er Sletten Gennesar hos Josephus. *) Ved 
den sydligste Deel af denne , som kaldes Ard el-Meidel, ligger 
Landsbyen Meidel, som betegner Beliggenheden af det gamle 



1) Palestina HI p. 573. 

2) Official report p. 15. 

3) Robinson Palestina IH p. 510. 

*) B. J. III, 10, 8 jfr. Robinson Paiestina III p. 535. 

Magdala*), og ved Slettens nordlige Endepunkt har Robinson 
' ved KhaD Minyeh troet at have fundet Stedet for det gamle 
Capernaum,2) som i ethvert Fald maa have ligget her i Nær- 
heden. Ved Landsbyen el-Kerak paa den vestlige Bred, det 
gamle Tarichæa,^) træder Jordan atter ud af* Genesareth Sø. 
Her begynder den egentlige Jordans Dal, el-Ghor. 

Forinden vi træde ind i denne, maa jeg endnu gjøre 
opmærksom paa det mærkelige Phænomen, som Søens dybe 
Beliggenhed frembyder. Tiberias Sø ligger nemlig 653 Fod 
3 Tom. under Middelhavet. Hvis det er tilladt at dømme 
-efter det blotte Øiesyn, ligger el-Huleh et Par hundrede Fod 
høiere. En saa dybt liggende Sø som Tiberias er alt i og 
for sig et mærkeligt Phænomen, men en herfra udstrømmende 
Flod, der iler til en endnu langt større Dybde, er et sikkert 
enestaaende Særsyn i Naturen. Det døde Havs Dybde under 
Middelhavet er nemlig 1316 Fod 7 Tom., altsaa ligger det 
663 Fod 4 Tom. lavere end Tiberias Sø;^) dette Tal er saa- 
ledes Udtrykket for Jordans Fald imellem de to Søer. Delte 
betydelige Fald har Floden paa en geographisk Længde af 
ikkun 60 engelske Miil, ^aa at vistnok Ingen tvivler om 
Sandheden af Lynchs Ord, at han med sine Metalbaade paa 
denne korte Strækning passerede 27 truende Vandfald foruden 
en stor Mængde mindre. Flodens Løb er dog paa denne 



>) Robinson Palestina m p. 529—31. 

2) Sammesteds p. 541—51. Later researches p. 847—58. 

3) Robinson Palestina 01 p. 512—13. 

*) Lynch Official report p. 43 og 15. Pag. 32 angiver han Forskjellen 
mellem det døde og Middelhavets Høide til 1234 Fod 6 Tom. Denne 
Beregning maa ogsaa være lagt til Grund ved Gjennemsnittet Nr. 2 
paa den pag. 43 vedføiede Tavle, hvor Forskjellen melleip Qøiden af 
Tiberias Sø og det døde Hav angives til 581 Fod 3 Tow-, T^en efter 
den udtrykkelige Bemærkning i Texten p. 43 ms^ jeg dpg[ antage det 
ovenfor anførte Tal for det correcteste. 

Strækning af 60 engelske Mile saa bugtet, at den gjennem- 
løber en Strækning af idetmindste 200 engelske Miil. ^) 

Men dette er ingenlunde den eneste Mærkelighed ved 
den Flod, som var bestemt tU at Verdens Frelser deri skulde 
modtage Daaben. Floder ere i Almindelighed en fortrinlig 
Kilde til Frugtbarhed for det Land, de gjennemstrømme , og 
det endnu mere under Østens glødende Sol end i vore nord- 
ligere Lande, der paa ingen Tid af Aaret savne Regnens 
Velsignelse. Men dette er ikke Tilfældet med Jordan. Bug- 
tende sig frem igjennem den dybe Klipperevne, der danner 
dens Leie, er den, som ovenfor sagt, paa begge Sider inde- 
sluttet af høie Banker, der forhindre den fra at meddele 
Frugtbarhed til Landet omkring. Jordans Dalen, el-Ghor, har 
derfor en ganske eiendommelig Characteer. Kalk- og Mergel- 
høiderne paa begge Sider af Floden danne, navnlig i den 
sydligere Deel af Jordans Dalen, en sammenhængende Række 
af Klipper eller Banker omtrent 500 Fod høie; dis$e falde 
brat ned til den egentlige Floddal. Denne, men ogsaa kun 
denne, vandes af Floden, og det i Sandhed tropiske Clima, 
som hersker i den tæt indesluttede og dybe Floddal, frem- 
bringer her en næsten uigjennemtrængelig Vegetation, som, 
hvor Breden er stor nok, har Udseende af en tæt Kratskov. 
Som de almindeligste Planter ved Flodens Leie nævner Lynch 
Piletræer, Tamarisker, Ghurrah, som har Lighed med Aspen, 
og Rør indtil en Høide af 30 Fod. Iblandt Pilearterne findes 
vitex agnus castus, af Araberne kaldet Rishrash, hvoraf Pile- 
grimmene sædvanlig medtage en Green som Stav, efterat de 
have dyppet den i Jordan. Ogsaa Blomster groe i stor Mængde 
ved Flodens Bredder, navnlig Oleander. Undertiden nærmer 



») Lynch Official report p. 30. 

Floden sig dog umiddelbart til Foden af Kalkhøiderae. Dens 
Brede varierer fra 90 til 270 Fod; ved Udløbet fra Gene- 
sareth Sø er dens Brede omtrent 75 Fod, nedenfor Pile- 
grimmenes Badeplads 240 Fod og ved Udløbet i det døde 
Hav endog 420 Fod« Dens Dybde varierer ligeledes fra 2 til 
c. 12 Fod, dog uden at denne voxer efter nogen bestemt 
Maalestok under dens fortsatte Løb. Saaledes er Dybden ved 
Udløbet fra Genesareth Sø og paa flere Steder ovenfor Vadi 
Yabes 10 Fod, nedenfor Pilegrimmenes Badested 7 Fod og 
ved Udløbet i det døde Hav kun 3 Fod. Stadigt TOløb mod- 
tager Jordan kun af to østlige Bifloder: Zurka, det gamle 
Testamentes Jabok (1 Mosebog 32, 22), omtrent midtveis, og 
længere imod Nord ei langt fra Udløbet af Tiberias Sø: Yar- 
muk eller Scheriat el-Mandhur, de Gamles Hieromax. I 
Regntiden, naar Vandet staaer høiere i Tiberias Sø, og alle 
tilstødende Vadis udsende Strømme, maa Floden som i Old- 
tiden fylde sin egentlige Dal indtil Foden af Kalkhøideme 
(Josva 3, 15; 1 Krønikerne 12, 15; Jesu Schirach 24, 31). 
tjynch fandt Siv, Drivtømmer, Buske og Grene, som Floden 
havde ført med sig, hængende i Træerne ved Bredderne i en 
Høide af endog 12 og 15 Fod. Derimod bemærkede han 
tydeligt, hvorledes Floden sank; som Beviis for at i den tørre 
Aarstid en slor Deel af Flodens Leie maa ligge tørt, anfører 
han, at han passerede et Piletræ, som voxede næsten midt i 
Floden. Paa hele sit Løb er Floden opfyldt af smaae Øer; 
ved dens Udløb i det døde Hav ligge endog tre smaae Øer i 
dens Munding. Flodens betydelige Stigen og Falden i For- 
bindelse med dens voldsomme og bugtede Løb bevirke natur- 
ligviis en bestandig Forandring i Skikkelsen af dens Bredder. 
Hvor nøiagtigt derfor end den nordamerikanske Expeditions Kort 
over Flodens Løb monne have været paa den Tid, da det 

blev optaget, ligger det i Sagens Natur, at det efter Løbet 
af en Aarrække ikke længere kan give os en correct Frem- 
stilling af Flodens mange Krumninger. 

Fra Kalk- og Mergelhøiderne paa begge Sider af Floden, 
der af Vinterregnen ofte gives Skikkelse af coniske Høie, som 
Lynch sammenligner med en Kjæmpeleir, idet deres Form 
aldeles ligner Telte, stiger man op paa en bred Terrasse, 
der saavel i Øst som i Vest er begrændset af de høiere Bjerge 
i Galilæa, Samaria og Judæa paa den ene Side, og af Gileads 
Høiland og Bjerge paa den anden Side. Alt herfra kunne 
Flodens Vande ikke sees, men dens Løb antydes kun ved 
den grønne Stribe af Træer paa begge Sider af dens Leie. 
Ved en fremspringende Top af Samarias Bjerge Kurn (o : Horn) 
Surtubeh deles denne øvre Terrasse paa den vestlige Side i 
to Dele, den øvre og nedre Ghor, høist forskjellige i Cha- 
racteer. Den øvre Ghor Nord for Kurn Surtubeh er et herligt, 
frugtbart og vel vandet Land. De vestlige Bjerge staae heller 
ikke her som en fast Muur, men aabne sig for at lade de 
høiere liggende Dale sænke sig ned til Terrassen. Ved* 
Beisan, det gamle Bethsean eller Scythopolis, strækker Es- 
draelons Sletten sig imellem Gilboa og lille Hermon ned 
til el - Ghor. Aldeles modsat er Billedet af den nedre 
Ghor. Terrassen er en Ørken, indesluttet i Vest af de høie 
Bjerges steile y^gge^ hvorigjennem Sidedalene bryde ned i 
dybe Kløfter. Kun enkelte Kilder udbrede Frugtbarhed om- 
kring sig i denne Ørken. Vi have alt gjort Bekjendtskab 
med to saadanne Ain es-Sultan og Ain el-Duk; to andre 
findes nordligere ved el-Aujeh og Fusail: det gamle Phasaelis. 
De frugtbare Dele af el-Ghor ere dyrkede af de høiere lig- 
gende Landsbyers Beboere paa begge Sider , medens det 
øvrige er overladt til forskjellige Stammer af vandrende Ara- 
bere, som hver have deres Gebeet, udenfor hvilket de ikke 

tør gaae. Netop dctt« gjør det saa vanskeligt at kunne reise 
igjeonem el-Ghor i dens hele Længde. Men ei blot menneske- 
lige Rovdyr sværme omkring her; den blodtørstige Tiger og 
andre vilde Rovdyr søge ofte ned til Floden, for at læske 
deres Tørst. Det ligger i Sagens Natur, at Jordan, der med 
en ringe Vandmængde kun k'an fortsætte sit Løb i en uaf- 
brudt Eamp med Naturbindringer , ei kan være nogen klar 
Flod. Den træder ud af Genesaretb Sø som en smuk klar 
Strøm, men farves derefter forskjelligt af Jordbunden, den 
løber over. Af Araberne kaldes Floden Scheriat el-Kebir o: 
det store Vandingssted. 

Vi ville nu med Floden træde ind i det døde Hav, eller 
som det af Araberne kaldes Loths Sø: Dahr Lut. Efterat en 
videnskabelig Undersøgelse af det døde Hav har funden Sted, 
er det kun altfor forstaaeligt, hvorfor det altid har været be- 
tragtet med Rædsel som en Helvedespøl. Uagtet mange Fabler 
om det maae ansees for tilmtetgjorte , er der dog blevet nok 
tilbage, til at Enhver kun kan nævne det døde Havs Navn 
•med en ærefrygtsfuld Alvor. Det bærer endnu Mmde om den 
skrækkelige Straffedom, Herren lod udgaae over Sodoma og 
Gomorra for deres Lastefuldhed. Ved første Øiekast frem- 
byder det døde Hav kun en smuk, grønlig Flade, omsluttet 
af høie Bjerge, men en nærmere Betragtning vil snart vise 
os, at det fortjener sit Navn: det døde. Det er saa at sige 
Modsætnmgen til alle andre Have; her er ingen Fare, for at 
drukne i dets Vand; men det indeholder ingen af Havets 
almmdelige Frembringelser, og dets Kyster byde Intet at spise 
og kun lidt drikkeligt Vand. 

Det døde Havs Længde anslaaer Robinson ^ ) til c. 39 



1) Palestina, U p. 449. 

engelske Miil og dets Brede ved Aio Jidi, omtrent midt paa 
den vestlige Eyst, til 9 engelske Miil. Paa den østlige Kyst 
findes en fremspringende Halvø, af Araberne kaldet el-Lisan 
o: Tungen, der beskrives som et bredt, steUt Forbjerg fra 
40 til 60 Fod høit med en steilt affaldende Bjergaas, som 
nogle og tyve Fod høiere løber midt igjennem det. Det be- 
staaer af Ealksteen og Mergel. Imellem dette og Havet er 
en bred, flad, sandet KystJ) Efter sine to ulykkelige For- 
gjængere kaldte Lynch Halvøens nordligste Punkt Cap Co- 
stigan og dens sydligste Cap Molyneux. Ligeoverfor denne 
Halvø har under de vestlige Bjerge dannet sig en lignende 
fremspringende Kyst, hvis Mergelmasser ofte ere af de for- 
underligste Former. Imellem den vestlige Strandbred og Halv- 
øen indsnevres Havet tU et blot Stræde, der danner For- 
bindelsen mellem dets to Dele; af disse er den nordlige et 
dybt Hav, den sydlige et lavt Bassin eller en Saltlagune. 
Den nordlige Deel af Havet har overalt, selv nær ved Land, 
en betydelig Dybde. Den største Dybde i Havet er imellem 
Ain Terabeh og Mundingen af Vadi Zurka Main, hvor der 
omtrent midtveis blev maalt en Dybde af 1308 Fod, og endnu 
tæt ved den østlige Kyst af 1050 Fod. Imellem Halvøen og 
den vestlige Kyst aftager Søens Dybde allerede betydeligt, og 
dens Dybde Syd for Halvøen er kun meget ubetydelig. Paa 
den bredeste Deel af denne Bugt er Dybden kun 12 Fod, 
men længere imod Syd aftager den endnu mere, og Søen 
bliver tilsidst endog saa flak, at det var umueligt med en 
Baad, som kun stak 6 Tommer dybt, at nærme sig Havets 
sydlige Kyst i en Afstand af en halv engelsk Miil. Bunden 
ved den sydligste Ende er Mudder, og selve Havets sydligste 



1) Lynch OfQcial report p. 34 jfr. Anderson sammesteds p. 184—85. 

Bred et saltagtigt Morads, 8 til 10 engelske Miil langt, som 
paa de Aarstider, da Tilløbet til Søen er større, og dens 
Uddunstning mindre, bedækkes af Søen. Naar Solen skinner 
paa Saltsumpens vaade moradsige Overflade, er det i Afstand 
umueligt at see, hvor denne ender, og Søen begynder; det 
Hele seer ud som een stor Vandflade. Her man upaatvivlelig 
søges den i det gamle Testamente omtalte Saltdal (1 Krø- 
nikerne 18, 12; 2 Samuel 8, 13; 2 Kongerne 14, 7; 
Psalmerne 60, 2). Der synes ikke at kunne være nogen Tvivl 
om at den sydlige Deel af Havet er Siddims Dal, som Herren 
i sin Harme ødelagde. Og forunderligt nok lever Sodomas 
Navn endnu den Dag idag her. Ved Søens sydvestlige Ende 
hæver sig et Bjerg, eller rettere et Høidedrag af Steensalt: 
Khashm Usdum. Dette strækker sig langs Havets sydvestlige 
Bred til Saltsumpens Begyndelse, 5 engelske Miil i Længden 
og halvt saa bredt. Bjerget er intetsteds mere end nogle faa 
hundrede Fod høit. Det er alene Bjergets nederste Deel, 
som bestaaer af Steensalt, der ikke findes høiere end 100 Fod 
over Havets Overflade. Den øverste Deel af Bjerget er Kalk. 
Paa den østlige Side af dette Bjerg fandt Lynch en høi rund 
Pille, staaende adskilt fra Bjergets øvrige Masse, ved Be- 
gyndelsen af en dyb, snever og brat Kløft. Den viste sig at 
være en stor Saltpille, fortil af Form som en Cylinder, bagtil 
som en Pyramide, bedækket paa Toppen med kulsuur Kalk. 
Den øverste eller afrundede Deel, omtrent 40 Fod høi, hvi- 
lede paa en Slags aflang-rund Piedestal fra 40 til 60 Fod 
over Havet. Den aftog lidt i Størrelse opadtil, smuldrede 
paa Toppen og var een sammenhængende chrystalliseret Masse. 
En Art Stiver forbandt den med Bjerget bagved, og det Hele 
var bedækket med askefarvet Støv. Lynch antager, at denne 
Pilles eiendommelige Form maaskee bør tilskrives Virkningerne 

af Vinterregnen. ^ ) Men hvo kommer ikke uvilkaarlig til at 
tænke paa Saltstøtten, hvortil Loths Hustru blev forvandlet 
(1 Mosebog 19, 26)? 

Som alt ovenfor sagt, er det døde Hav til begge Sider 
indesluttet af Bjerge, som paa Havets østlige Bred hæve sig 
til en Høide af 1500 til 2000 Fod, medens de paa den vest- 
lige ere noget lavere, og kun have en Gjennemsnitshøide 
af 12 til 1500 Fod. Imod Nord vige Bjergene tilbage, for at 
give Plads for den alt omtalte Slette imellem Jordan og det 
døde Hav, og imod Syd aabne de sig for Saltsumpen. Disse 
Bjerge ere af en væsentlig forskjellig Characteer. De vest- 
lige Bjerge bestaae udelukkende af Kalk, og ende med det 
kalkbedækkede Steensalts Bjerg Khashm Usdum. Hovedmassen 
af de østlige Bjerge er vel ogsaa Kalksteen, men langs den 
største Deel af Kysten strækker sig tildeels Sandsteen under 
de høiere liggende Kalklag, og ved den nordøstlige Kyst 
fremtræde vulkanske Steenarter. Den vestlige Kyst er endnu 
uvenligere end den østlige. Kun faa Kilder udbrede her 
Vegetation omkring sig, og af disse have atter kun enkelte 
drikkeligt Vand. Nord for Forbjerget el-Feschkah findes den 
betydelige Ain el-Feschkah; men den er kun en stinkende 
Kilde med Brakvand. Imellem Ras el-Feschkah og det syd- 
ligere Ras Mersed findes to Kilder Ain Ghuveir og Ain Te- 
rabeh. Den nordamerikanske Expedition fandt Vandet her i 
begge Kilder fersk, men Anderson bemærker udtrykkeligt, at 
Vandet i disse Kilder i andre Aar ikke usandsynligt er mere 
eller mindre Brakvand, 2) saaledes som andre Reisende be- 
skrive det. Syd for Ras Mersed ligger derimod en riig Kilde 



') Lynch Official report p. 86. 
2) Sammesteds p. 166. 

med fersk Vand, Ain Jidi o: Gedernes Kilde, det gamle En- 
gedi (1 Samuel 24, 1 og 2; Josva 15, 62; 2 Krønikerne 20, 
2; Høisangen 1, 14). Dog er Kildens Vand varmt; den 10de 
Mai fandt Robinson Vandets Varme 21 1° R. M Et besværligt 
Pas fører fra Engedis Ørken ned til KUden, som i en Høide 
af 400 Fod over Havet springer frem af Klippen, og i dette 
tropiske Klima udbreder en riig Vegetation omkring sig. Her 
findes ogsaa Planten Osher, i hvis Frugt man har troet at 
gjenfinde Sodomas Æblet. Den bærer en smuk guulagtig 
Frugt af Udseende som en Appelsin eller et stort glat Æble, 
men naar man tager Frugten i Haanden, for at vederqvæge sig, 
springer den tynde Skal, og det Indre indeholder Intet uden 
et lille tyndt Frøhuus, som løber igjennem Frugten fra Stil- 
ken, og er forbundet med Skallen ved tynde Traade. I Frø- 
huset er lidt Silke med Frøkorn. Araberne samle Silken og 
dreie den til Lunter for deres Geværer; disse Lunter fore- 
trække de for de almindelige, da de ei behøve Svovl, for at 
kunne brænde. 2) Ved denne Kilde havde den nordameri- 
kanske Expedition sin Hovedleir. Noget Syd for Ain Jidi 
nævner Anderson^) én anden riig Kilde AinAreijeb, uden dog 
at omtale Beskaffenheden af dens Vand. Ingen stadig Flod 
falder fra denne Side i det døde Hav; Klippevæggene ere kun 
gjennembrudte af Kløfter, hvorigjennem de høiere liggende 
Vadis naae Havet. 

Forinden vi gaae videre, maae vi dog endnu dvæle et 
Øieblik ved et mærkeligt Punkt paa denne Bred. Ligeoverfor 
Halvøen hæver sig en isoleret Klippe Sebbeh: det gamle Ma- 
sada, som blev befæstet af Herodes. Her forefaldt den sidste 



1) Palestina O p. 441. 

*) Jfr. Josephus B. J. IV, 8, 4; Tacitus Historiarmn Iftr. V, 7. 

3) Lynch Official report p. 174. 

skrækkelige Aet i Jødernes Krig med Romerne under Ves- 
pasian, idet Jøderne, da de ei lætigere kunde forsvare sig 
imod den romerske Feltherre Silva, dræbte hinanden indbyrdes, 
960 i Tallet, saa at Romerne kun fandt levende to Fruen- 
timmer og fem Børn, som havde skjult sig under Myrderiet J) 
Den østlige Kyst er noget mindre øde end den vestlige, 
og giver igjennem brede Floddale Plads for betydelige Strømme 
paa deres Vei til Havet. Den nordligste af df^se er Zurka 
Main, hvis Vande optage Afløbet fra Calirrhoes hede Svovl- 
kilder. Kildens tilstrømmende Vand giver Floden en lidt 
svovlet Smag. Længere imod Syd findes Vadi Mojeb, hvor- 
igjennem Floden af samme Navn, de Gamles Arnon, gaaer 
til Havet. Denne Flods Munding beskriver Lynch med endnu 
livligere Farver end Zurka Mains. Den løber ud, siger han, 
igjennem en Kløft med lodrette Sider af rød, bruun og guul 
Sandsteen, 97 Fod bred. Klipperne paa begge Sider have 
saa phantastiske Skikkelser, at de ligne ægyptisk Architectur. 2) 
I den nordlige Bugt, som Halvøen danner, udmunder Vadi 
Kerak eller ed-Deraah. Sytten engelske Miil fra Havet ligger 
ved denne Staden Kerak, det gamle Kir Moab (Esaias 15, 1). 
Ved sit Udløb i Havet vander Floden Kerak en Landstrækning 
Ghor el-Mezraah, hvor Ghavarineh Araberne dyrke Hirse og 
Tobak. Her groe ogsaa Nubk og Osher foruden andre Træer. 
I Nærheden heraf har man troet at finde Ruinerne af det gamle 
Zoar, hvorhen Loth flygtede (1 Mosebog 19, 15—23). Endnu 
een stadig Strøm flyder til det døde Hav i det sydøstlige 
Hjørne igjennem Vadi Kurahy, som høiere oppe fører Navnet 
el-Ashy. Ved sit Udløb danner den en frugtbar Landstræk- 



1) Josephus B. J. Vn, 8 eg 9. 

2) Lynch Official report p. 40. 

ning, Ghor es-Safieh, ligeledes benyttet af Ghavarineh Ara- 
berne, som her dyrke Hvede, Byg, Hirse og Tobak. 

Det døde Havs Vand er det tungeste bekjendte: destilleret 
Vand sat som 1 , fandt Lynch det døde Havs Vands Vægt- 
fylde 1,13, medens Atlanterhavets Vands Vægtfylde kun var 
1 ,02. ^ ) Vand fra det døde Hav har ofte været chemisk 
undersøgt efter de af Reisende medbragte Prøver; Resulta- 
terne have naturligen været noget forskjellige efter det Sted, 
hvorfra Vandet var taget. Lynch optog Vand fra en Dybde 
af 185 Favne, og Analysen heraf gav følgende Resultat: 

Chlornatrium 78,554 

Chlorcalium 6,586 

Chlormagnium 145,897 

Chlorcalcium 31,075 

Bromcalium (Bromforbindelser). . . 1,374 
Svovlsuur Kalk . 0,701 

264,187 
Vand 735,813 

1000,000. 
Vandets store Vægtfylde forklarer dets store Bærekraft; saa- 
ledes beretter Lynch, at hans Metalbaade stak een Tomme 
mindre dybt, da han fra Jordan var seilet ud i det døde 
Hav. Dets tunge Bølger lægge sig, saasnart Vinden holder 
op, og Søen er strax rolig. Den store Masse af Salt og 



') Official report p. 42. I Appendix p. 73 og i Appendix til Dr. Ander- 
sons geological report p 204 angives Vandets Vægtfylde til 1,22742. 
Efter de hos Robinson (Palcstina II p. 458—59) anførte Undersøgelser 
af det døde Havs Vand, maa jeg imidlertid antage, at disse An- 
givelser hidrøre fra Trykfeil, da det i Texten angivne Resultat ikke 
er meget afvigende fra de andre hos Robinson anførte, og saaledes 
synes at være det rigtige. 

andre mineralske Substantser, der udgjøre over en Fjerdedeel 
af Vandets Sammensætning, gjøre det umueligt for Fisk at 
leve i det; naar Fisk fra Jordan svømme ud i det døde Hav, 
maae de snart bøde med Livet for deres Dristighed. Salt- 
vands Muslingeskaller findes aldeles ikke paa Havets Bredder. 
Det synes saaledes tilstrækkelig godtgjort, at intet Levende 
findes i det døde Hav. Dog saae Lynch vilde Ænder svømme 
paa Havet. Den Hede, som nødvendigen maa herske i dette 
af høie Klipper indesluttede Bassin, frembringer en stærk Ud- 
dunstning, der som en tynd, gjennemsigtig Taage eller Damp 
hviler over Havet. Naar Taagen spredes for Nordenvinden, 
medfører denne istedet herfor en qvælende Svovllugt, som 
Lynch ogsaa undertiden bemærkede i rolige Nætter, dog i 
ringere Grad, end naar Nordenvinden blæste. Selve Havets 
Vand i Overfladen har en Varmegrad af 76° Fahrenheit = 
19^'' R., i en Dybde srf 174 Favne (1,044 Fod) af 62" F. = 
13^° R. med en jevn Gradition imellem, undtagen i 10 Favnes 
Dybde, hvor Lynch altid fandt et Lag (Stratum), som kun 
havde en Varmegrad af 59° F. = 12° R. Den 6te Mai stod 
Thef mometret Kl. 9 Morgen paa Land i Skyggen paa 1 00° F. --^ 
30^° R. og den følgende Dags Morgen Kl. 8i paa 106" F. = 
32f ° R. Dagens Hede var saa stor, at Lynch og hans Kam- 
merater frøs, naar Thermometret om Aftenen sank til 70° F. 
= 16f° R. Hede Orkaner hjemsøgte oftere Expeditionen, 
som ogsaa ved Pilegrimmenes Badested ved Jordan, ei langt 
fra Flodens Udløb i det døde Hav, havde et heftigt Tordenveir 
med Lynild. Ved Havet selv saaes ogsaa et skinnende Me- 
teor. At Fugle ikke kunne flyve over Havet er en Fabel, 
hvorimod det er naturligt, at de ikke med Forkjærlighed søge 
denne Sø med dens modbydelige Vand. 

11 

Ved Søens Bredder findes Klumper af Svovl indtil Stør- 
relsen af en knyttet Haand; Salpeter i Klumper af samme 
Størrelse, okkerbruun, meget porøs Pimpsteen, faldende i det 
Sorte, og Bitumen eller Jordbeg. Dette sidste synes endnu 
at komme frem af Havet i store Masser efter Jordskjælv. 
Saaledes fortalte Araberne Robinson, at efter et Jordskjælv 
1834 var en stor Masse Asphalt dreven paa Land ved den 
sydvestlige Kyst, og efter Jordskjælvet den 1ste Januar 1837 
kom atter en stor Masse tilsyne; efter Nogles Sigende saa 
stor som en 0, efter Andres som et HuusJ) Man har for- 
modet, at disse Masser dannedes d£ Asphaltkilderne paa 
Bunden af den sunkne Siddims Dal (1 Mosebog 14, 10), og ved 
Jordrystelse bragtes op paa Havets Overflade. 2) Ogsaa af den 
før omtalte bituminøse Kalksteen, som kaldes Mosesstenen 
(Hajar Musa), findes Stykker ved Havets Bredder. Denne 
Steens egentlige Hjemstavn er omkring Veli Musa og Vadi 
Kuneitbah. ^) Det er en sort, skinnende Steenart, hvoraf i 
Jerusalem forarbeides forskjellige Sager; men udsat for Ild 
brænder den tildeels, og giver en harpixagtig Lugt, hvilket 
ogsaa har forskaffet den Navnet Stinksteen. I den hede Aars- 
tid efterlader Søens Uddunstninger en stor Mængde Salt paa 
Bredderne, som Araberne indsamle. En Række af Saltkjær 
findes derhos paa den vestlige Kyst imellem Ain Jidi og Ma- 
sada. Det betydeligste af disse. Birket el-Khulil, er en For- 
dybning i Strandkanten, som oversvømmes af Havet om For- 
aaret. Naar Havet viger tilbage, fordamper Vandet, og efter- 
lader en Skorpe af ureent Salt. I Havet bemærkede Lynch 
en regulair Strømning fra Nord til Syd, Virkningen af Jordans 



1) Robinson Palestina II p. 464—65. 

2) Robinson Palestina m p. 163—70. 

3) Anderson i Lynch: Official report p. 154—155 og 159. 

Indløb og en anden langs Kysten fra Syd til Nord, Virk- 
ningen af den forrige, naar denne støder paa Ehashm Usdum 
og den sydlige Kyst. 

Til Slutningen være det mig tilladt at tilføie et Par Ord 
om det fortsatte Løb af Indsænkiiingen imellem det døde og 
det røde Hav. Syd for Saltsumpen ved den sydlige Ende af 
det døde Hav hæver sig tvært over denne Indsænkning en 
Række hvide Mergelhøider , Akrabbim i det gamle Testamente 
(4 Mosebog 34,4; Josva 15, 3). Indsænkningen , som herfra af 
Araberne kaldes Vadi Arabah, fortsætter sit Løb imod Syd 
til det røde Hav imellem høie Bjerge paa begge Sider. Vand- 
skjellet i Vadi Arabah findes omtrent ved 30° nordlig Brede. 
Syd herfor løber Vinterregnen til det røde Hav, medens den 
Nord herfor ledes til Vadi el-Jeib, der som en fælleds Canal 
fører det nordlige Afløb til Saltsumpen. Heraf fremgaaer 
Umueligheden af, at Jordan nogensinde kan have naaet det 
røde Hav, ligesom dette ogsaa end yderligere bestyrker, hvad 
der alt i og for sig er sandsynligt, at det døde Hav alt længe 
før Sodomas og Gomorras Ødelæggelse har existeret, men 
at det kun ved denne Begivenhed har udbredt sig videre imod 
Syd, og derved begravet Siddims Dal. 

